ފުވައްމުލަކަށް މަސްތުވާތަކެތި އެތެރެކުރަން އުޅުނު މީހަކު ހައްޔަރުކޮށްފި\nހޯމަ ،8 އޮކްޓޯބަރ 2018 / 14:55\nމަސްތުވާތަކެއްޗާއިދެކޮޅަށް ފުލުހުން ކުރަމުންދާ މަސައްކަތްތަކުގެ ތެރެއިން، ޏ. ފުވައްމުލަކު ޕޮލިސް ސްޓޭޝަނުން ހިންގި އޮޕަރޭޝަނެއްގައި މަސްތުވާތަކެއްޗާއެކު މީހަކު ހައްޔަރުކޮށްފިއެެވެ.\nމާލެއިން ފުވައްމުލަކަށް އަންނަ ފްލައިޓަކުން ފުވައްމުލަކަށް މަސްތުވާތަކެތި އެތެރެކުރަންއުޅޭ ކަމަށް ފުލުހުންގެ އިންޓެލިޖެންސަށް ލިބުނު މަޢުލުމާތަކާއި ގުޅިގެން، އޮކްޓޯބަރ 7ވަނަ ދުވަހުގެރޭ 20:20 ހާއިރު ހިންގި މިއޮޕަރޭޝަންގައި ހައްޔަރުކޮށްފައިވަނީ 34 އަހަރުގެ މީހެކެވެ.\nފުވައްމުލަކު ޕޮލިސް ސްޓޭޝަނާއި ފުލުހުންގެ އިންޓެލިޖެންސް ގުޅިގެން ހިންގި މިއޮޕަރޭޝަންގައި، ފުވައްމުލަކު އެއަރޕޯޓުން މިމީހާ ހައްޔަރުކޮށް ބަލައިފާސްކުރި ކުރުމުން، މަސްތުވާތަކެތި ކަމަށް ޝައްކުކުރެވޭ އެއްޗެއް އަޅާފައިވާ2ރަބަރު ޕެކެޓު ފެނިފައިވެއެވެ.\nމިމައްސަލައިގައި ހައްޔަރުކޮށްފައިވާ މީހާގެ ބަންދާއިމެދު ގޮތެއް ނިންމުމަށް ޏ. ފުވައްމުލަކު މެޖިސްޓްރޭޓް ކޯޓަށް ހާޒިރުކުރުމުން، މިނސިްޓްރީ އޮފް ހޯމްއެފެއާޒުން ކަނޑައަޅާ ތަނެއްގައި ބަންދުގައި ބެހެއްޓުމަށް7ދުވަހުގެ މުއްދަތެއްދީފައިވެއެވެ.\nމިމައްސަލަ ޏ. ފުވައްމުލަކު ޕޮލިސް ސްޓޭޝަނުންދަނި ތަޙުޤީޤު ކުރަމުންނެވެ.


Hashigandu Reethi Kuran Ulhenikoh Libunee Landeh - Vaguthu\nކޮވިޑް-19: އަދިވެސް އޮތީ ދަތިދުވަސްތަކެއް! - 13 ގަޑިއިރު ކުރިން\nހަށިގަނޑު ރީތިކުރަން އުޅެނިކޮށް ލިބުނީ ލަނޑެއް\nބޮޑީބިލްޑް ކުރުމަކީ ދުނިޔޭގެ ހުރިހާ ހިސާބެއްގައި ވެސް ކޮށް އުޅޭ ކަމެކެވެ. ބައެއް މީހުންނަކީ ބޮޑީބިލްޑް ކުރުމަށް މަރުދޭ މީހުންނެވެ. އަދި ހަށިގަނޑުގެ މަސްތަށް ވަރުގަދަކޮށް ބޮޑު ކުރުމަށް އެކި ކަންކަން ކޮށް އުޅޭ މީހުން ދުނިޔޭގައި އެބައުޅެއެވެ.\nއެގޮތުން ބްރެޒިލްއަށް އުފަން ޓޯނީ އަދި އަލްވާރޯ އެމީހުންގެ އަތުގެ މަސްގަނޑު ވަރުގަދަ ކުރުމަށް މިވަނީ ވިހަގަދަ ކެމިކަލްއެއް އަތަށް ޖަހައިފައެވެ. އެ ކެމިކަލްގެ ސަބަބުން އަތުގެ މަސްގަނޑު މިވަނީ އެތަށް ގުނައެއް ބޮޑުވެފައެވެ.\nބްރެޒިލްގެ މި ދެބެއިން ބުނި ގޮތުގައި އެމީހުންގެ އަތަށް އެ ކެމިކަލް ޖެހީ އަތުގެ މަސްގަނޑު 28 އިންޗިއަށް ބޮޑު ކުރުމަށެވެ. އަދި އެއީ އެމީހުންގެ ފުރާވަރުގައި ކުރި ކަމެއް ކަމަށާއި އަދިވެސް އެ ކެމިކަލްގެ އަސަރު ކުރަމުންދާ ކަމުގައި އެ ދެބެއިން ބުނެފައި ވެއެވެ.\nމި ކެމިކަލް ހަށިގަނޑަށް ޖެހުމުގެ ސަބަބުން އެދެބެއިންގެ އުޅެން ޖެހެނީ ކެއިން ބުއިމަށް ވަރަށް ބަލައިގެންނެވެ. އެގޮތުން ކޮންމެ ދުވަހަކުވެސް ވަކި ހާއްސަ ތަކެތި މި ދެބެއިންގެ ކެއުމުގައި ބޭނުން ކުރެއެވެ.\nމި ދެބެއިންގެ ހަށިގަނޑަށް ޖަހާފައިވާ ކެމިކަލްގެ ސަބަބުން ފަހުން އެކަމުގެ ނޭދެވޭ އަސަރު ކުރާނެ ކަމުގައި ސިއްހީ މާހިރުން ބުނެއެވެ. އެގޮތުން ވަރު ދޫވުމާއި ކަށިތަށް ފީވުން ފަދަ ކަންކަން ހިމެނެއެވެ.


ހިތުގެ މިލްކުވެރިޔާ (އަށާރަވަނަ ބައި) | Esfiya - Dhivehi Vaahaka Site\n” އޭ.. އަހަރުން މިކޮޓަރި ބޭނުންވެއްޖެ.. ކެ ދޭ އެހެން ކޮޓަރިއަކަށް” މައިރާ އަމުރު ކޮށްލަމުން ބުނެލިއެވެ.\n” މައިރާ ޕްލީޒް” އަރުޝީއަށް ބުނެވުނީ މިވަރަށެވެ. އިތުރު ބަހެއް ބުނެވުމުގެ ކުރިން ޒިވާން ބާރަށް ހިނގާފައި އައިސް އަރުޝީގެ އަތުގައި ހިފައި ދަމަމުން ކޮޓަރިން ބޭރަށްލާ ތަޅުލީ އަރުޝީގެ އާދޭސް ތަކަށް ބީރު ކަންފަތެއް ދެމުންނެވެ. އަރުޝީއަށް މޭގައި އަތް އަޅާލެވުނީ ހިތުގައި ޖެހުނުވަރުންނެވެ. ގިސްލަމުން އަނގަމަތީގައި އެޅީ އެހެން މީހަކަށް އިވިދާނެތީއެވެ. މަޑުން މަޑުން ހިނގާފައި މަރިޔަމްގެ ކޮޓަރިއާ ދިމާއަށް ދިޔައިރު ދިރިހުރި ފުރާނަނެތް މަސްގަނޑެކޭ އެއްގޮތެވެ.\nހެނދުނު ހޭލައިގެން އާދައިގެ މަތިން ރައިހާނާ ކޮފީތަށި ބޮއެގެން ސައިހަދަން އުޅުނެވެ. އެއަށްފަހު މޭޒުމައްޗަށް ތަށިތައް އަރުވަން އުޅުނު ވަގުތު މަރިޔަމްގެ ކޮޓަރިން ނިކުމެގެން އަންނަ އަރުޝީ ފެނުނެވެ. އެކޮޓަރިން އަރުޝީ ނިކުމެގެން އަންނަތަން ފެނުމުން ރައިހާނާ ހިތުގައި އެކަމާ މެދު ސުވާލު އުފެދުނެވެ.\n” އަރުޝީ ކީއްކުރަން މިގަޑީގަ މާމަ ކޮޓަރިއަށް ދިޔައީ.. ހުރިހާ ކަމެއް ރަނގަޅުތަ…” ރައިހާނާގެ ސުވާލަށް ދޭނެ ޖަވާބެއް އަރުޝީއަކަށް ނޭނގުނެވެ. ދޮގު ހެދުމަކީ އަރުޝީއަށް އުނދަގު ކަމަކަށްވާތީ ބުނާނެ އެއްޗެއް ނޭނގުނެވެ. އަރުޝީގެ ހިމޭންކަން ރައިހާނާގެ ހިތުގައި ސުވާލުތައް ގިނަ ކުރުވިއެވެ. އެވަގުތު ރައިހާނާ ކައިރީ ތެދުތެދަށް ކިޔައިދޭން އަރުޝީގެ ހިތަށް އެރިއެވެ. ނަމަވެސް ދޫ ހަރަކާތެއް ނުކުރިއެވެ.\n” މަންމާ…” ވަރަށް ހިތްވަރާއެކު އަރުޝީއަށް މިވަރުކޮށްލެވުމުންވެސް އަރުޝީގެ ޖުމްލަ ފުރިހަމަ ވާގޮތެއް ނުވިއެވެ.\n” އަރުޝީ ރޭގަ ނިދީ މާމަ ކޮޓަރީގައޭ މަންމާ… ” ސިޑިން ފައިބަމުން އަންނަ ޒިވާންގެ އަޑަށް ރައިހާނާއާއި އަރުޝީ އެނބުރި ބަލާލިއެވެ.\n” ރޭގަ ބުނެފި މާމަ ކައިރީގައޭ ނިދާހިތް ވަނީ.. ބަލިވީމަ މާމަ މަތިން ހަނދާން ވަނިއްޔޭ.. އެހެންވެ އަހަރެންގެ ހުއްދައާއި އެކު އަރުޝީ އެކޮަޓަރިއަށް ދިޔައީ” ރައިހާނާ އާއި އަރާ ހަމަކުރަމުން ޒިވާން ބުންޏެވެ. ޒިވާންގެ ހެދި ސާފު ދޮގުން އަރުޝީ ހުރި ހަމަ ހައިރާންވެފައެވެ. ދޮގު ހަދަންވެސް ފަސޭހަ މީހުން އުޅޭތާއޭ ހިތަށް އެރިއެވެ. ގައިމުވެސް ޒިވާން އެއީ ދޮގު ހަދަން މޮޅު މީހެކެވެ.\nމައިރާ ނިދީ ކޮންތާކުހޭ އެހުމުން ގެސްޓް ރޫމުގައި ކަމަށް ބުނެ އަނެއް ދޮގު ހަދަމުން ޒިވާން ސައިބޯން އިށީނެވެ. އަރުޝީ ވީ ފޫއްސެއްގެ ބޮޑުކަމުން އެތަނުން ދާން އުޅުނު ވަގުތު ރައިހާނާ ސައިބޯން އައުމަށް ބުންޏެވެ. ނަމަވެސް ޒިވާން އާއި އެއްމޭޒުގައި ސައިބޯން ބޭނުންނުވާތީ އަރުޝީ ވަކި އެއްޗެއް ނުބުނެ ހުރީއެވެ. ” މަންމާ އަރުޝީ ރޯދައޭ މިއަދު” ޒިވާން އަނެއް ދޮގު ހަދާލިއެވެ. އެވަގުތު އަރުޝީ ޒިވާން އަށް ނުރުހުމުގެ ލޮލަކުން ބަލާލިއެވެ. ޒިވާން މަލާމާތުގެ ގޮތަކަށް ހީލިއެވެ. އަދި ދެބުމަ ގޮށްޖަހާލީ އަރުޝީއަށް އިންޒާރުދޭ ފަދަ ގޮތަކަށެވެ.\n” އެކަމަކު އަރުޝީ.. ރޭގަ ހުންއައިސް ގެން އޮވެފަ މިއަދު ރޯދަ ތިހިފީ” ރައިހާނާ ނުރުހިފައި ބުންޏެވެ. އަރުޝީއަށް ދޭނެ ވަކި ޖަވާބެއް ނޭނގުނެވެ. ބަލާލެވުނީ ޒިވާން އަށެވެ.\n” ސާބަސް މަންމައަށް.. ރޯދަހިފައިގެން އެއްވެސް މީހަކަށް ގެއްލުމެއް ނުވާނެ.. އެއީ އިންސާނާގެ ހަށިގަނޑަށް ގިނަގުނަ ލާބައެއް ލިބޭކަމެއްނު.. ދޯ އަރުޝީ” ޒިވާން އަރުޝީއަށް ދޯ ދިނެވެ. ވީފުހިން ވަކި ޖަވާބެއް ނުދީ އަރުޝީ އަނބުރާ ގޮސް ކޮޓަރިއަށް ވަނެވެ.\n” އަރުޝީއަށް ކިހިނެއްވެފަތަ ހުރީ.. ބަހެއްވެސް ނުކިޔާ ” އަރުޝީ ދިއުމުން ޒިވާން ކައިރީ އިށިންނަމުން ރައިހާނާ އަހާލިއެވެ.\n” މާބޮޑަށް ވަރުބަލީ ކަންނޭނގެ.. ނިދާލާފަ ތެދުވީމަ ރަނގަޅުވެދާނެ” ޒިވާން ބުނެލިއެވެ. ރައިހާނާވެސް އިތުރަށް ސުވާލުކުރަން ނުހަދާ ސައިބުއިމާއިގެން ކުރިއަށް ދިޔައެވެ.\nއެދުވަހު ހަތަރުދަމު އަރުޝީ ހޭދަކުރީ ބަނޑުހައިހޫނުކަމުގައެވެ. ޒިވާން އާއި ރައިހާނާގެ އިތުރުން މައިރާ އާއި ސައިހާނާ އަދި ނަޒްމާ މެންދުރުގެ ކެއުމަށް އިންސާފުކުރަމުން ދިޔައިރު ދުރުގައި އަރުޝީ ބަލަން ހުރީ ވަރަށް ބޮޑަށް ބަނޑުހައިވެ ދެރަވެފައެވެ. ހީ މަޖާ ކޮށް ކަމުން ދިޔައިރު އެންމެ ފުރިހަމަ އާއިލާއެކޭ ބުނެވިދާނެއެވެ. އެތަނުގައި އަރުޝީގެ ބޭނުމެއް ނެތޭ ހިތަށް އެރުމުން އަނގައިން މަޑުމަޑު އާހެއް ބޭރުކޮށްލެވުނެވެ.\nއިރު އޮއްސެން ކައިރިވުމުން އަރުޝީ ބަދިގެއިން ނިކުތީ މަގްރިބް ނަމާދަށް އެއްޗެއް ކެވޭނެ ކަމުގެ އުއްމީދުގައެވެ. އޭރު ރައިހާނާ ތަފަތު ވައްތަރުގެ ކާނާ މޭޒުމައްޗަށް އަރުވާފައި ހުއްޓެވެ. ކާއެއްޗެހިން ދުވާ މީރުވަހުންވެސް އަރުޝީގެ ބަނޑު ފުރުނު ކަހަލައެވެ. ކާމޭޒު ދޮށުގައި އިށިންނަށް އުޅުނު ވަގުތު ގެއަށް އައިސްވަން ޒިވާން އަރުޝީއަށް ގޮވާ ބޭރަށް ދާން ތައްޔާރު ވުމަށް ބުންޏެވެ.\n” ދަރިފުޅާ މަންމަ މިހުރީ އަރުޝީ ރޯދަވިއްލަން ހަދާދީފަ ހުރި އެއްޗެހި ދެން ކީއްކުރަން ބޭރަށް ދަނީ” ކާއެއްޗެހި އިސްރާފުކުރެވިދާނެ ކަމުގެ ބިރުހީވެ ރައިހާނާ ބުންޏެވެ.\n” މަންމާ ޕްލީޒް.. އަދި އިންފަހުން އަރުޝީ ގޮވައިގެން ތަނަކަށް ދާން މިއުޅެނީ އަލަށް.. ” ކުޑަކުއްޖެހެން ޒިވާން ކުސްތަޅާލުމުން ވީފޫހިން އަރުޝީ އެނބުރުނީ އަނެއް ފަރާތަށެވެ.\n” ޒިވާން މިއަދަކު ނޫން ދޯ.. އަހަރެން ބޭނުމީ ގެއިން ކާން” އަރުޝީ ދެކޮޅު ހަދަމުން މިހެން ބުނުމުން ޒިވާން ކައިރިއަށް ރުޅިއައެއް ކަމަކު ހިމޭނުން ހުރީ ރައިހާނާ ހުރީމައެވެ. ޒިވާން ހިތްހަމަ ނުޖެހުނީކަން އިހްސާސްވުމުން ރައިހާނާ އެދެމީހުންނަށް ވަގުތު ދިނުމަށްފަހު ކޮޓަރިއަށް ދިޔައީ މަގްރިބް ނަމާދުކުރަން ބޭނުންވާ ކަމަށް ބުނެއެވެ.\n” އަރުޝީ މިއަދު ކާނީ އަހަރެން އަތުންދޯ” އެއް އަތުން އަރުޝީ ގައިގާ ވަށާލައި ޒިވާންގެ ގަޔާލައި ފިއްތާލަމުން ބުންޏެވެ. އަރުޝީ ވަކި އެއްޗެއް ނުބުނެ ޒިވާންގެ އަތުތެރެއިން ނިކުމެވޭތޯ މަސައްކަތް ކުރިއެވެ. އެއަށްފަހު ޒިވާން އަރުޝީގެ އަތުގައި ހިފައިގެން ގެންގޮސް ކާމޭޒު ކައިރީގައި ބޭންދިއެވެ. އަދި ރޮއްޓެއް ނަގާ ދެފަޅިއަށް ހަތަރު ބަޔަށް ކުދިކޮށްލަމުން އެއްބަޔާ ކުޅި މަސްކޮޅަކާ އެއްކޮލުމަށްފަހު އަރުޝީއަށް ދިއްކޮށްލިއެވެ. ނަމަވެސް އަނގަ ހުޅުވަން އަރުޝީ ހިތަށްވެސް ނާރާ ކަހަލައެވެ.\n” އަނގަ ހުޅުވާ ދޫނީ” ލޯބިން ފުރިގެންވާ ގޮތަކަށް ޒިވާން ބުނުމުން އަރުޝީ ޒިވާންގެ މޫނަށް ބަލާލީ ރުޅިއައިސް ރަތްވެ އިނދެއެވެ.\n” އަނގަ ހުޅުވާށޭ” މިފަހަރު ޒިވާންގެ އަޑުގައި ހަރުކަށި ކަމެއްވިއެވެ. ނަމަވެސް އަރުޝީ އޭނަގެ ގޮތުގައި އިންކަހަަލައެވެ. އެންމެފަހު ޒިވާން އޭނާގެ އަނެއް އަތުން އަރުޝީގެ ކޮލުގެ ދެފަރާތުގައި ހިފާ ބާރުކޮށްލިއެވެ.\n” އަނގަހުޅުވާ އެހެން ނޫނީ މިކުޅިމަސް އެތި ހާކާލާނީ ލޮލުގަ..” ދަތްކުޑިވިކާލަމުން ޒިވާން ބުނުމުން އަރުޝީ އަނގަހުޅުވީ ޒިވާންގެ އިންޒާރަށް ބިރުންނެވެ. އެވަގުތު ޒިވާން އަރުޝީ އަނގަޔަށް ރޮށިކޮޅުޖެހީ އަރުޝީއަށް ތަދުވާނެ ވަރަށް ބާރަށެވެ. މިގޮތަށް ތިން ރޮށި ވަރަކަށް ކާންދިނުމުން އަރުޝީ ބަނޑުފުރުނެވެ.\n” ޒިވާން ޕްލީޒް އަހަރެން ބަނޑުފުރިއްޖެ” އަރުޝީގެ އަޑު ޒިވާންއަށް ނީވޭ ކަހަލައެވެ. އެންމެ ފަހު ތެދުވެގެން އަރުޝީ ދާން އުޅުމުން ޒިވާން ހިފަހައްޓާ އެއްއަތުން އަރުޝީގެ އިސްތަށިގަނޑުގައި ހިފާ އަނެއް އަތުން ގަދަކަމުން ކާންދިނެވެ. އެންމެ ފަހުން ޒިވާން އަރުޝީ ދޫކޮށްލީ އޯކައިދަމަން ފެށުމުންނެެވެ. ޒިވާން ދޫކޮށްލުމާއެކު އަރުޝީ ދުވަމުން ގޮސް ކޮޓަރިއަށް ވަނެވެ.\nފާހާނައިން ނިކުތް އިރު އަރުޝީ ވަނީ ވަރަށް ބޮޑަށް ވަރުބަލިވެފައެވެ. ހޮޑުލައިލައި މޫނު މަތިން ރަތްވެފައި ވާއިރު ލޮލުން ކަރުނަ އައިސް ތުންފަތްމަތި ރަތްވެފައިވަނީ މާބޮޑަށް ކުޅިވުމުގެ ސަބަބުންނެވެ. އެނދާ ހަމައަށް ދެވުމާއެކު ހުރި ތަނުގައި އިށީނދެ އެނދުގައި ބޯއަޅާލީ މައިނޭވާ އަޅަމުންނެވެ. ޒިވާން އައިސް ކޮޓަރިއަށް ވަންކަން އެނގެއެވެ. ނަމަވެސް އިސްއުފުލާލައި ބަލާލާނެހާ ހިތްވަރެއް އަރުޝީގެ ކިބައަކު ނެތެވެ. ޒިވާން ފޮނިގޮތަކަށް ހިނގާފައި އައިސް ކުރުފައިމައްޗަށް އަރުޝީގެ ކުރިމަތީގައި އިށީނެވެ.\n” އެނގޭތަ މިއަދު ތިލިބުނީ ކޮންކަމެއްގެ ސަޒާކަން” އަރުޝީގެ ދަތްދޮޅިދަށައް އެއް އިނގިލި ލައްވާލުމަށްފަހު އެމޫނު މައްޗަށް އުފުލާލަމުން ޒިވާން އަހާލިއެވެ.\n” މިއަދު ހެނދުނު މަންމަ ކައިރީގައި އަހަރެން ވާހަކަ ބުނަން ގަސްދުކުރީމެއްނު.. އެހެންވެ.. ދެވަނަ ފަހަރަކަށް އެހެން ހިތަށް އަރުވާލިޔަސް ލިބޭނެ އަދަބު މާބޮޑުވާނެ..” އަރުޝީގެ ކޮލުގައި ހިފާ ފިތާލަމުން މިހެން ބުނުމުން އަރުޝީއަށް ޒިވާންގެ އެ އަތް ފޮޅުވާލެވުނެވެ. އެވަގުތު ސާބިތު ކަމާއެކު ޒިވާންގެ ދެލޮލަށް ބަލާލަމުން ހީލީ އަރުޝީއަށް ކާމިޔާބު ލިބިއްޖޭ ބުނާކަހަލަ ގޮތަކަށެވެ.\n” އެންމެންނަށް އަނިޔާވެރިވެ ތިމާމީހާ އާއި ދޭތެރޭ ތިހާ ކިބުރުވެރި ތިވާއިރު އެނގޭތަ އަހަންނަށް މިލިބޭ ވަރުގެ އަނިޔާއަށްވުރެ ބޮޑެތި އަޒާބު ލިބޭނެ ދުވަހެއް އަންނާނެކަން” ސާބިތު ކަމާއެކު އަރުޝީ ބުނެލިއެވެ. އެއަށް ފަހު ހިތްވަރުކޮށްފައި އިންތަނުން ތެދުވަމުން ޒިވާން އާއި ކުރިމަތިލިއެވެ. ޒިވާން ވެސް އިންތަނުން ތެދުވެ ޖެހިލުންވެ އަރުޝީ އަށް ރަނގަޅަށް ނަޒަރު ހިންގާލީ އެދެލޮލުން ފެނުނު ސާބިތު ކަމެއްގެ ސަބަބުންނެވެ.\n” އެނގޭތަ އެދުވަހުން އަނިޔާވެރިންނަށް ހުރި އަޒާބު.. އަދި އެނގޭތަ އެންމެ އަވަހަށް އިޖާބަ ކުރައްވާ ދުއާ ތަކުގެ ތެރޭގައި އަނިޔާލިބިފައިވާ މީހާގެ ދުއާ ވާކަން..” އަރުޝީގެ އަޑު ގަދަވާން ފެށިއެވެ.\n” އަހަރެން މިއަދު ދުއާ ކުރަން.. ކަލޭ ކަލޭ ކުރި ކުށައް މިދުނިޔޭގައި ތައުބާ ނުވެއްޖެނަމަ ކަލެއަށް އެންމެ ވޭން ހުރި އަޒާބު ދެއްވާށި.. ކަލޭ މިދުނިޔޭގައި ތައުބާނުވެ ކަލޭ އިހާނެތި ކޮށް ކަންތައް ކުރި މީހުން މައާފަށް ނޭދިއްޖެނަމަ ކަލެއަށް ބިރުވެރިކަން ހުރި ވޭން ހުރި އަޒާބުދެއްވާށި” އަރުޝީއަށް ލިބިފައިވި ހިތްވަރު ފެނި ޒިވާން ޖެހިލުންވި ނަަމަވެސް އެކަން މޫނުމަތިން ނުދައްކާވޭތޯ ބެލިއެވެ. ނަމަވެސް އަރުޝއަށް މިކަން ސިއްރެއް ނުވިއެވެ. ޒިވާން ބިރުގަނެއްޖެކަން އެނގުމުން އަނގަމަތީ އަތް އަޅާފައި ހޭންފެށީ މަލާމާތުގެ ގޮތުންނެވެ. އެއާއެކު ޒިވާން ކައިރިއަށް އައިސްފައިވާ ރުޅިގަނޑު ދަގަވެ ބަލާކަށް ނުހުރެ ޒިވާންގެ ބާރުގަދަ އަތުން އަރުޝީގެ ކަންފަތްފިލާ މަތީގައި ލެވުނުހާ ބާރެއްލާފައި ޖެހިއެވެ. އެހިނދު ބޮލަށް އެނބުރުން އަރާ ތަށިމުށިތައް މައްޗަށް އަރުޝީ ވެއްޓުނެވެ. އެއަށްފަހު ބަލާލުމެއްވެސް ނެތި ކޮޓަރިން ނިކުމެ ދޮރުލައްޕާލިއެވެ.\nއޮސްްޓްރޭލިއާ ގައި އާރާވް ހިފާފައި ހުންނަ އެޕާންޓްމެންޓްގެ ސޯފާގައި ނިދިފައި އޮތް އާރާވްއަށް ފުންމައިގެން ތެދުވެވުނެވެ. ކުއްލިއަކަށް ހިތް ބިރުގަންނަން ފެށި ކީއްވެ ކަމެއް ނޭނގުނެވެ. ހިތް ބުނަމުން ދިޔައީ ކޮންމެވެސް ކަމެއް ގޯސްވެއްޖެ ކަމުގައެވެ. ހަމައެއާއެކު އަރުޝީ މަތިންވެސް މާބޮޑަށް ހަނދާންވާން ފަށައިފިއެވެ. އަރުޝީ ދެކިލަން ހިތް ގޮވަން ފަށަފައިފިއެވެ. އާރާވް އޭނަގެ ފޯނުގެ ސްކްރީންގައިވާ އަރުޝީގެ ފޮޓޮއަށް ބަލާލިއެވެ. އެފޮޓޮއަކީ އަރުޝީގެ ކައިވެނީގެ ރޭ އެކަކަށްވެސް ނޭނގޭނެ ހެން އާރާވް ނަގާފައިވާ ފޮޓޯއެކެވެ.\nއާރާވް ވަގުތުން ވަގުތަށް ރާއްޖެ ދާން ބޭނުންވިއެވެ. ހަމަމިހާރު މިވަގުތު އަރުޝީ ދެކެން ބޭނުންވިއެވެ. ނަމަވެސް އެކަން ވާކަށް ނެތެވެ. އާރާވްގެ ކުރިމަތީގައި އަރުޝީ އެހެން މީހަކާއެކު އުޅޭތަން ބެލުމަކީ އާރާވްއަށް ކެތްވާނެ ކަމެއް ނޫނެވެ. އަދި ހާއްސަކޮށް އަރުޝީއަށް ފަހަރި ކިޔުމަކީ އަމުދުން ވާނެ ކަމެއް ނޫނެވެ.\nއެންމެ ފަހު ހިތަށް ލުޔެއް ހޯދާދިނުމަށްޓަކާ ވުޟޫކޮށްލައިގެން އައިސް ނަމާދުކުރިއެވެ.\nV.nice mi part ves dear…???? waiting4next part sooon…..\nAmeen.. i hate u too.. ekam story hama habeys. Zivan ah arushyge loabaky koahchehkan angaidhy. Loabaky kiha aguhuri ehchehkan.. wow ?\nvvvv..reethi masha Allah..waiting4next part…. 🙂 🙂\nYey….. Zivaanah ganna ulloooo. Kandu mahchah araa dhuvahakun koamaheh kaalaane mama dhw. Noony ushaali vahakaiga ulhey jinni fonuvan v dhw. Noony dhe athaa dhe fai bandhefa bulhalah kaan dhee…. ???????\nAwesome… higaabala mi zivaan ah nulafaa ladeh dheyn…..maa gadha vegen ulheny fidikamun gos… aarav come and save ur heroine\nAarav dheyba arushee salaamai kuran. V reethi mi part ves.\nAlhe haadha kurey adhives kiyahiyvanee\nWowwv.. hama v reethi????❤❤❤????\nWow masha allah v rythi kon irakun nxt prt kiyaalan libeyny v kiyaahiyvey eba avaskolladhechchey plx plx plx gud nyt ly????❤??????????❤❤❤\nBeautiful …..zivaan ah laden liben v gai vejje. …Aarav avahah aadhey arushy salaam ai kuran. ..\nAslu zivan ge plan tha furathama kolhu ehingi hadhisaatha ves.. Arusheemenge andhaalun n plus kaisan ge friend ves arushee kairi ah fonuvan..plus aarav geeinnanee kaisange hih tha??\nބިރުވެރި އެހެނިހެން މަޖާ ލޯބި December 27, 2020\nސިއްރު ސިއްރުން ހިތޭ… (19)\nހިތާމަ އެހެނިހެން ލޯބި December 7, 2017


Addu tourism binthakah kurimathilaan dhin muhdhathu ithurukoffi | Mihaaru\nއައްޑޫން ޓޫރިޒަމަށް ދޫކުރާ ބިންތަކަށް ކުރިމަތިލާން މުއްދަތު އިތުރުކޮށްފި\n30 ނޮވެމްބަރ 2019 - 14:197comments\nކުރިން މިދިޔަ ބުރާސްފަތި ދުވަހާ ހަމައަށް ފުރުސަތި ހުޅުވައިލި ނަމަވެސް މުއްދަތު މިހާރު ވަނީ އަންނަ މަހުގެ 26 ވަނަ ދުވަހާ ހަމައަށް އިތުރުކޮށްފަ އެވެ. ކައުންސިލުން ބުނީ މިގޮތަށް ނިންމީ ވަރަށް ގިނަ ބައެއްގެ އެދުމުގެ މަތިން ކަމަށެވެ.\nއައްޑޫގައި ޓޫރިޒަމް ފުޅާކުރުމަށް ކުރިއަށް ގެންދާ މަޝްރޫއުގެ ދަށުން ޓުއަރިޒަމް ޒޯމްތަކުގައި ސަރަހައްދުތަކެއް ކަނޑައަޅައި ޖުމްލަ 96 ބިން ދޫކުރަން ކައުންސިލުން ނިންމާފައިވެ އެވެ. އެގޮތުން ގެސްޓް ހައުސްތަކާއި ސިޓީ ހޮޓާތައް ހިންގަން ދޫކުރަނީ 2،400-10،000 އަކަފޫޓްގެ ބިންތަކެވެ.\nDeadline extension for Bids (IFB) for the Lease, Development and Operation of Tourist Guesthouse and City Hotel in Addu City pic.twitter.com/gaZPy4kRiX\n— Addu City Council (@AdduCityCouncil) November 29, 2019\nބިންތައް ދޫކުރަން ނިންމާފައިވާ ސަރަހައްދުތަކަށް ބަލާއިރު ހިތަދޫ "މާމެން ބީޗް ޓޫރިޒަމް ޒޯން" އިން 30 ބިން، ހުޅުދޫ "ކޭވައް ބީޗް" މާފިޝި ޓޫރިޒަމް ޒޯނުން 25 ބިން، މީދޫ "ކޯގަންނު ބީޗް" މުލިމަތި ޓޫރިޒަމް ޒޯނުން 16 ބިން އަދި ފޭދޫ "ސަވާ ބީޗް" ދިގިހެރަ ޓޫރިޒަމް ޒޯނުން 24 ބިން ދޫކުރާނެ އެވެ. އަދި މަރަދޫން ދޫކުރަން ހަމަޖެހިފައި ވަނީ 10،000 އަކަފޫޓުގެ އެއް ބިމެވެ. ޓޫރިޒަމަށް އައްޑޫ ސިޓީ ކައުންސިލުން ކަނޑައަޅާފައިވާ ބިންތައް ގިންތިކޮށްފައި ވަނީ ފަސް ބަޔަކަށެވެ.\nއެންމެ ކުދި ބިންތަކުގެ ގޮތުގައި ހުޅުވާލާފައި ވަނީ 2،400 އަކަފޫޓުގެ 10 ކޮޓަރީގެ ގެސްޓް ހައުސް ހިންގަން ދޫކުރާ ބިންތަކެވެ. މި ބިންތަކުގެ ބިޑް ޑޮކިއުމެންޓެއް ވިއްކާ އަގަކީ ދިވެއްސެއް ނަމަ 2،000ރ. އަދި ބޭރު މީހެއް ނަމަ 300 ޑޮލަރަށެވެ. ބިންތަކަށް ހުޅުވައިލި އިރު، އެ ބިންތަކުގައި ކުދި އަދި މެދުފަންތީގެ ގެސްޓްހައުސް ހިންގަން ބޭނުންވާ މީހުންނަށް އެސްއެމްއީ ޑިވެލޮޕްމެންޓް ފައިނޭންސް ކޯޕަރޭޝަން (އެސްޑީއެފްސީ) މެދުވެރިކޮށް 80 މިލިއަން ރުފިޔާގެ ލޯނު ދޫކުރަން ސަރުކާރުން ވަނީ ނިންމައިފަ އެވެ.\nކައުންސިލުން ބުނިގޮތުގައި ބިންތަކަށް ކުރިމަތިލާ މީހުންގެ ބީލަންތައް ހުޅުވަން އޮންނާނީ ޖެނުއަރީ މަހުގެ 26، 27 އަދި 28 ގަ އެވެ. ކައުންސިލުން މި މަހުގެ 13 ވަނަ ދުވަހު ވަނީ މި މަޝްރޫއާ ގުޅޭ ޕްރީ-ބިޑް މީޓިންއެއް ވެސް ބާއްވައި، މައުލޫމާތުތައް ހިއްސާކޮށްފަ އެވެ.


އެންމެންގެ މަގުބޫލުކަން ލިބުނު ދިރާގު ބޮޑު ހަދިޔާ\nދިރާގު އެސިސްޓަންޓް މެނޭޖަރ ޕަބްލިކް ރިލޭޝަންސް އިމްޖާދް ޖަލީލާއި ދިރާގު މެނޭޖަރ މާކެޓިންގް ކޮމިއުނިކޭޝަންސް އެންޑް ޕަބްލިކް ރިލޭޝަންސް މުހައްމަދު މިރުޝާން ހަސަން ރަމަޟާން މަހަށް ޚާއްސަ ޕްރޮމޯޝަންސްތަކާއި ބެހޭގޮތުން މީޑިޔާއަށް މައުލޫމާތު ދެއްވަނީ\nރަމަޟާން މަހަށް ޚާއްސަކޮށްގެން ދިރާގުން ވަނީ ދިރާގު ބޮޑު ހަދިޔާގެ ނަމުގައި ވަރަށް ޚާއްސަ އިނާމު ދިނުމުގެ ފުރުސަތުތަކަކާއި ޕްރޮމޯޝަންތަކެއް ހުޅުވާލާފަ އެވެ. މިފަދަ ޕްރޮމޯޝަންތައް ކޮންމެ ރަމަޟާންމަހަކު ދިރާގުން ދަނީ ހިންގަމުންނެވެ.\nއެހެން އަހަރުތަކާ ހިލާފަށް މި އަހަރުގެ ރަމަޟާން މަހު ވީ އެންމެ ގިނަ ކަސްޓަމަރުންނަށް އަގުހުރި ހަދިޔާތަކެއް ދިނުމުގެ މަގުޞަދުގައި ދިރާގުން ވަނީ މި ހަދިޔާ ދެ ބަޔަކަށް ބަހާލާފަ އެވެ. އެގޮތުން ބޮޑު ހަދިޔާ ބެހިފައިވާ ދެބަޔަކީ ‘ދިރާގު ހަފްތާގެ ރޯދަބޮޑު ހަދިޔާ’ އާއި މުޅި ރަމަޟާން މަސްނިމުމުން ހުރިހާ ކަސްޓަމަރުންގެ ތެރެއިން ނެގޭ ނަސީބު ވެރިފަރާތަކަށް ދެވޭ ‘ދިރާގު ރޯދަ ބޮޑު ހަދިޔާ’ އެވެ. މީގެ ތެރެއިން ‘ދިރާގު ހަފްތާގެ ރޯދަބޮޑު ހަދިޔާގެ’ ހުރިހާ ނަސީބުވެރިން މިހާރު މިވަނީ ހޮވާ އަދި އިނާމުވެސް ހަވާލުކޮށް ނިމިފަ އެވެ.\nދިރާގު ރޯދަ އެންމެ ބޮޑު ހަދިޔާގެ ނަސީބުވެރިފަރާތް ހޮވާނީ އޮގަސްޓް މަހުގެ އެންމެ ފަހު ހަފްތާ ތެރޭގައެވެ.\nރާގު އެސިސްޓަންޓް މެނޭޖަރު ޕަބްލިކް ރިލޭޝަންސް އިމްޖާދް ޖަލީލް ވިދާޅުވީ، ‘ބަރަކާތްތެރި ރަމަޟާންމަހާއި ގުޅިގެން ކޮންމެ އަހަރަކުވެސް ދިރާގު ކަސްޓަމަރުންނަށް ވަރަށް ޚާއްސަ ޕްރޮމޯޝާންތަކެއް ހިންގަމުންދާ ކަމަށެވެ. އެގޮތުން މިއަހަރު ބަލާފައިވާނީ ވޭތުވެ ދިޔަ އަހަރުތާކާއި ތަފާތުކޮށް، އެހެންނަމަވެސް ކަސްޓަމަރުން އެންމެ ބޭނުންޕުޅުވާނެ ގޮތަށް ޕްރޮމޯޝަންތަކެއް ބައްޓަންކޮށްގެން ކުރިއަށް ގެންދެވޭތޯކަމަށެވެ.\n“އަޅުގަނޑުމެން މިފަހަރުގެ އިނާމުތައް ކަނޑައަޅާފައިވާނީ އެކި އުމުރުފުރައިގެ ކަސްޓަމަރުންގެ މައްޗަށް އެކުލެވޭ ތަފާތު ފޯކަސް ގްރޫޕްތައް އެކުލަވާލައި އެ ގްރޫޕްތަކުން ހުށަހަޅާފައިވާ ޚިޔާލުހޯދާ، ގިނަ ދިރާސާތަކެއް ކުރުމަށް ފަހު. އަދި އެންމެ ފެންވަރު ރަނގަޅު އިންޓަނޭޝަނަލް ބްރޭންޑްތައް ރާއްޖޭގައި ގެންގުޅުއްވާ ފުންނާބު އުސް ދެ ކުންފުންނި ކަމަށްވާ އީވޯ ހޯމްއާއި އެލިއާ އިންވެސްޓްމެންޓާއި އެކު ޕާޓްނާޝިޕެއް ހެދުމުގެ އެންމެ ބޮޑު ބޭނުމަކީ ކަސްޓަމަރުންނަށް އެންމެ ޒަމާނީ ފެންވަރު ރަނގަޅު އިނާމުތައް ވޮރަންޓީއާއި އެކު ފޯރުކޮށްދިނުން،” އިމްޖާދު ވިދާޅުވި އެވެ.\nމިފަހަރު ދިރާގު ކަސްޓަމަރުންގެ ތެރޭން ހޮވޭ ނަސީބު ވެރި ފަރާތަކަށް ކޮންމެ ހަފްތާއަކު ޔަމަހާ ބްރޭންޑުގެ ސައިކަލެއް އަދި މުޅި މަސްނިމުމުން ތިން ކޮޓަރީގެ ފްލެޓެއް މުޅިން އައު ކޮށްލުމުގެ ފުރުސަތު ލިބިގެން ދާނެ އެވެ.\n“މިއީ މިފަހަރު ރާއްޖޭގައި ދެވޭ އެންމެ އަގު ހުރި ރޯދަ ހަދިޔާކަން ފާހަގަ ކޮށްލަން ބޭނުން. ދިރާގު ރޯދަހަދިޔާ 2014 އާއި ދޭތެރޭ ހުރިހާ ކަސްޓަމަރުން ވެސް ހިތްޕުޅު ހަމަޖެހިވަޑައިންނަވާނެ ކަމަށް އުއްމީދު ކުރަން،” އިމްޖާދު ވިދާޅުވި އެވެ.\nދިރާގު ރޯދަ އެންމެ ބޮޑު ހަދިޔާ\nދިރާގު ރޯދަ އެންމެ ބޮޑު ހަދިޔާއަކީ 50،0000ރ (ބައި މިލިއަން) ރުފިޔާގެ އަގުހުރި އިނާމެކެވެ. މި އިނާމު ހުށަހަޅުއްވާފައިވަނީ އީވޯހޯމްގެ ފަރާތުންނެވެ.\nމި އިނާމު ލިބިވަޑައިންނަވާ ބޭފުޅަކަށް ތިން ކޮޓަރީގެ ފްލެޓެއް މުޅިން އައު ކޮށްލުމުގެ ފުރުސަތު ލިބިގެން ދާނެވެ. ތިން ކޮޓަރިއަށް ބޭނުންވާ ހުރިހާ ފަރުނީޗަރަކާއި، ތިން ފާހާނައިގައި ވާ ހުރިހާ އާލާއިތަކެއް އާކުރުމާއި، ސިޓިންގް ރޫމަށް ބޭނުންވާނެ ހުރިހާ ފަރުނީޗަރަކާއި ޓީވީ ސިސްޓަމާއި ސައުންޑް ސިސްޓަމް އަދި ބަދިގެއެއް ޑިޒައިންކޮށް ޔޫރަޕުން ފަރުމާކޮށްގެން ގެންގޮސްދިނުން ހިމެނެއެވެ. އީވޯ ހޯމްގެ ފަރާތުން ފޯރުކޮށްދޭ އިނާމު ތަކަކީ މުޅިންވެސް ޔޫރަޕްގެ އެންމެ މަޝްހޫރު ބްރޭންޑުތަކުގެ ޕްރޮޑަކްޓު ތަކެވެ.\nއީވޯ ހޯމް ގެ މެނޭޖިން ޑިރެކްޓަރު މުހުތާރު ސައީދު ވިދާޅުވީ ބަރަކާތްތެރި ރަމަޟާންމަހާއި ގުޅިގެން ދިރާގުން ކުރިއަށް ގެންދިޔަ ޕްރޮމޯޝަންގައި ބައިވެރިވެ، މިފަދަ ރޯދަ ހަދިޔާއެއް ދިނުމުގެ ފުރުސަތު އީވޯ ހޯމަށް ލިބިގެން ދިޔަކަމީ އަޅުގަނޑުމެން ވަރަށް އުފާކުރާ ކަމެއް ކަމަށެވެ.\n“ރާއްޖޭގެ އެންމެގިނަ ކަސްޓަމަރުން ބޭނުން ކުރަމުން ގެންދާ ނެޓްވާކަކީ ދިރާގުކަމާއި ދޭތެރޭ ޝައްކެއްނެތް. އެގޮތުން ދިރާގުގެ އެތައް ލައްކަ ކަސްޓަމަރުންގެ ތެރޭން ނެގޭ ނަސީބުވެރިފަރާތަކަށް މިފަދަ ރޯދަ ހަދިޔާއެއް ދިނުމުގެ ފުރުސަތު އީވޯ ހޯމަށް ލިބިގެން ދިޔަކަމީ އަޅުގަނޑުމެން ވަރަށް އުފާކުރާ ކަމެއް އަދި މިފަދަ ފުރުސަތެއް ދެއްވިކަމަށްޓަކައި ދިރާގަށް ވަރަށް ބޮޑަށް ޝުކުރު ދަންނަވަން،”\nމުހުތާރު ވިދާޅުވީ އީވޯ ހޯމްގެ ފަރާތުން މިދޭ 3ން ކޮޓަރީގެ މުޅި ގެ އާ ކޮށްލުމުގެ ފުރުސަތާއި ދޭތެރޭ ހުރިހާ ބޭފުޅުންވެސް ހިތްޖަމަ ޖެހޭނެ ކަމަށް އުއްމީދު ކުރައްވާ ކަމަށެވެ.\nމުޅިންވެސް ހުންނާނީ ޔޫރަޕްގެ އެންމެ ޓޮޕް ބްރޭންޑުތަކުގެ ސާމާނުތައް ވިއްކަމުންގެންދާ އީވީ ހޯމް އިން ދިވެހިންނާއި ހަމަޔަށް ހިދުމަތްތައް ފޯރުކޮށްދެމުން އަންނަތާ މިވަނީ ގާތްގަނޑަކަށް އެއް އަހަރުވެފަ އެެވެ.\nދިރާގު އެންމެ ބޮޑު ހަދިޔާ ލިބިވަޑައިގަންނަވާނީ މުޅި ރަމަޟާން މަހު 150ރ ދިރާގު ހިދުމަތްތަކަށް ހޭދަކުރަށްވާ ކަސްޓަމަރުންގެ ތެރޭގައި ނެގޭ ލަކީޑްރޯ އަކުންނެވެ. ލަކީ ޑްރޯ ގައި ހޭދަކުރަށްވާ ކޮންމެ 150ރ އަކުން އެ ކަސްޓަމަރެއްގެ ހިދުމަތުގެ ނަންބަރު ހިމެނިގެންދާނެ އެވެ. ދިރާގުގެ ހިދުމަތަކަށް 150ރ އަށް ވުރެން ބޮޑު އަދަދެއް މަހުފީގެ ގޮތުގައި ދައްކަވާ ފަރާތްތައް ވަގުތުން މި ލަކީ ޑްރޯތެރޭގައި ހިމެނިގެން ދާނެ އެވެ.


މިނިސްޓްރީ އާއި މިނިސްޓްރީގެ ދަށުން ހިނގާ ތަންތަނުގެ ބަޖެޓާއި ފައިސާއާއި ގުޅުންހުރި މަސައްކަތްތައް ކުރަމުންދަނީ ދައުލަތުގެ މާލިއްޔަތުގެ ޤާނޫނާއި ގަވާއިދާއި އަދި އޮޑިޓަރ ޖެނެރަލް ދެއްވާ ލަފާފުޅާ އެއްގޮތަށްތޯ ބަލައި އޮޑިޓްކުރުން.\nމިނިސްޓްރީ އާއި މިނިސްޓްރީގެ ދަށުން ހިނގާ ތަންތަނުގެ ތަކެތި ހޯދުމުގެ އެންމެހައި މަސައްކަތްތައް ދައުލަތުގެ މާލިއްޔަތުގެ ޤާނޫނާއި ގަވާއިދާއި އަދި އޮޑިޓަރ ޖެނެރަލް ދެއްވާ ލަފާފުޅާ އެއްގޮތަށް ޢަމަލުކޮށްފައިވާ ގޮތް ބަލައި އޮޑިޓްކުރުން.\nމިނިސްޓްރީއާއި މިނިސްޓްރީގެ ދަށުން ހިނގަމުންދާ ތަންތަނުގެ ބަޖެޓާއި ފައިސާއާއި ޚިދުމަތްތަކާއި ތަކެތި ހޯދުމުގެ އެންމެހައި މަސައްކަތްތައް އޮޑިޓްކުރުމަށްފަހު ފީޑްބެކް ދިނުމާއި، ކަންކަން އިސްލާހުކުރުމަށް ގޮތްތަކެއް ހުށައެޅުން.\nބަޖެޓާއި ފައިސާއާއި ގުޅުންހުރި އޮޑިޓް ކުރުމުގައި ބޭނުންކުރާ އިޖުރާޢަތުތައް ޑްރާފްޓްކޮށް މުޠާލިޢާ ކުރުން. އަދި ފުރިހަމަކުރެވޭ އޮޑިޓްގެ އިޖްރާޢަތްތަކާގުޅޭ އޮޑިޓުގެ މަސައްކަތުކަރުދާސް ތައްޔާރުކޮށް، އެ ތަކެތި ބެލެހެއްޓުން.\nއޮޑިޓްކުރުމަށް ކުރެވުނު މަސައްކަތުގެ މައްޗަށް ބިނާކޮށް، އޮޑިޓްގެ ރިޕޯޓް ތައްޔާރުކުރުން.\nމަސައްކަތުގެ ދާއިރާއިން އޮފީހުން ހަވާލުކުރާ އެންމެހައި މަސައްކަތްތައް ކުރުން.\nފައިނޭންސް، އެކައުންޓިންގ،މިއިން ރޮނގަކުން ދިވެހިރާއްޖޭގެ ޤައުމީ ސަނަދުތަކުގެ އޮނިގަނޑުގެ ލެވެލް5ނުވަތަ6ގެ ސަނަދެއް ހާސިލްކޮށްފައިވުން.\nމަޤާމަށް އެދި ހުށަހަޅަންޖެހޭ ތަކެތި ހުށަހަޅާނީ05ސެޕްޓެންބަރު 2019 ބުރާސްފަތި ދުވަހުގެ 13:30 ގެ ކުރިން، މިނިސްޓްރީ އޮފް ޖެންޑަރ، ފެމިލީ އެންޑް ސޯޝަލް ސަރވިސަސް (ބިއްލޫރިޖެހިގެ، މަޖީދީމަގު) އަށެވެ. އަދި އިޢުލާނުގެ ސުންގަޑި ހަމަވުމުގެ ކުރިން ސަރުކާރުން އަލަށް ބަންދު ދުވަހެއް ކަނޑައަޅައިފިނަމަ، އެ ކަނޑައަޅާ ދުވަހުގެ އަދަދަށް ވަޒީފާއަށް އެދޭ ފޯމު ބަލައިގަނެވޭނެއެވެ.


ޕާކިސްތާނުން ދަތުރުކުރާ މީހުންނަށް ޔޫއޭއީއަށް އެތެރެނުވެވޭނެ ޕާކިސްތާނުން ދަތުރުކުރާ މީހުންނަށް ޔޫއޭއީއަށް އެތެރެނުވެވޭނެ\nޕާކިސްތާނުން ދަތުރުކުރާ މީހުންނަށް ޔޫއޭއީއަށް އެތެރެނުވެވޭނެ\nދުބާއީ ބައިނަލްއަޤްވާމީ ވައިގެ ބަނދަރު - ފޮޓޯ: ރޮއިޓަރސް\nޕާކިސްތާނުން ދަތުރުކުރާ މީހުންނަށް ޔޫއޭއީއަށް އެތެރެނުވެވޭނެކަމަށް އެ ޤައުމުން ކަނޑައަޅައިފިއެވެ.\nޔޫއޭއީގެ ސަރުކާރުން ބުނީ ޕާކިސްތާނުން އަންނަ ދަތުރުވެރިން ކޯވިޑް-19އަށް ތަހުލީލުކުރުމަށް ޚާއްޞަ އިންތިޒާމުތަކެއް ތައްޔާރުކުރެވެންދެން ޖޫން މަހުގެ 29ވަނަ ދުވަހުން ފެށިގެން ޕާކިސްތާނުން ދަތުރުކުރާ މީހުންނަށް އެ ޤައުމަށް އެތެރެނުވެވޭނެކަމަށެވެ. ޕާކިސްތާނުން ދަތުރުކުރާ ޓްރާންސިޓު ފްލައިޓުތަކަށްވެސް އެ ޤައުމަށް ނުޖެއްސޭނެކަމަށް ޔޫއޭއީގެ ވައިގެ ދަތުރުފަތުރާބެހޭ އިދާރާއިންވަނީ ބުނެފައެވެ.\nއޫއޭއީގެ މައި އެއާލައިނުކަމަށްވާ އެމިރޭޓްސުންވަނީ ޕާކިސްތާނުން ކުރާ ދަތުރުތައް ޖޫން މަހުގެ 24ވަނަ ދުވަހު ހުއްޓާލައިފައެވެ. ކޯވިޑް-19 ފެތުރުން ހުއްޓުވުމަށް ޕާކިސްތާނުގައި އިޢުލާނުކުރި ފުރަބަންދުގެ ސަބަބުން އެ ޤައުމުގެ އިޤްތިޞާދަށް ބޮޑެތި ގެއްލުންތަކެއްވަމުންދާކަމަށް ބުނެ އެ ޤައުމުގައި އިޢުލާނުކުރި ފުރަބަންދުވަނީ މެއި މަހުގެ 9ވަނަ ދުވަހު އުވާލައިފައެވެ. އެއާއެކު ޕާކިސްތާނުގައި ކޯވިޑް-19 ފެތުރޭ މިންވަރު ދަނީ އެއްދުވަހުން އަނެއް ދުވަހަށް އިތުރުވަމުންނެވެ.\nޕާކިސްތާނުގައި 206،512 މީހުންނަށް ކޯވިޑް-19 ޖެހި، 4،167 މީހުންވަނީ މަރުވެފައެވެ. ޕާކިސްތާނުގެ ބައެއް ސަރަޙައްދުތަކުގައި ކޮންމެ ދެ ހަފުތާއަކުން އެއް ހަފުތާގައި ފުރަބަންދު ޤާއިމުކުރުމަށް ދުނިޔޭގެ ޞިއްޙަތު ޖަމްޢިއްޔާ، ޑަބްލިއުއެޗުއޯއިންވަނީ އިލްތިމާސްކޮށްފިއެވެ.


މާލެ ސިޓީ ކައުންސިލް ރީބްރޭންޑްކުރުން: އާ ލޯގޯ ރަމްޒުކޮށްދެނީ ސިޓީގެ އެއްބައިވަންތަކަން\n27 ނޮވެންބަރު 2021 - 13:56 0\nމާލެ ސިޓީ ކައުންސިލް ރީބްރޭންޑް ކުރުމަށް ރޭ ބޭއްވި ޖަލްސާގައި ލޯގޯ އިފްތިތާހު ކުރަނީ-- ފޮޓޯ: މާލެ ސިޓީ ކައުންސިލް\nމާލެ ސިޓީ ކައުންސިލްގެ ލޯގޯ، ދިދަ އަދި ޔުނިފޯމަށް ބަދަލު ގެނެސް ސިޓީ ކައުންސިލް ރީބްރޭންޑް ކޮށްފި އެވެ.\nމާލެ ސިޓީ ކައުންސިލް ރީބްރޭންޑްކޮށްފައި ވަނީ ސިޓީ ކައުންސިލްގެ ހަތަރު ވަނަ ދައުރަށް ހަ މަސް ފުރުމާ ގުޅިގެން ރޭ ބޭއްވި ހާއްސަ ޖަލްސާއެއްގަ އެވެ. އެ ރަސްމިއްޔާތުގައި ސިޓީ ކައުންސިލްގެ މި ދައުރުގެ ސްޓްރެޓެޖިކް އެކްޝަން ޕްލޭންގެ ފޮތް ވެސް ވަނީ ނެރެފަ އެވެ.\nއާ ލޯގޯއާ މާލެ ސިޓީއާ އޮތް ގުޅުން\nމާލެ ސިޓީ އެކުލެވިގެން ވަނީ ހަ އަވަށެއްގެ މައްޗަށެވެ. އެއީ ހެންވޭރު ގަލޮޅު މާފަންނު އަދި މައްޗަށް ގޯޅީގެ އިތުރުން ވިލިމާލެ އާއި ހުޅުލެ ހިއްކައިގެން ހަދާފައިވާ ހުޅުމާލެ އެވެ.\nއާ ލޯގޯގައި މާލެ ސިޓީގައި ހިމެނޭ ހަ އަވަށް ދައްކުވައިދެ އެވެ. އެގޮތުން ލޯގޯގެ މެދުން މާލޭގެ ހަތަރު އަވަށް ކަމަށްވާ ހެންވޭރު، މާފަންނު، ގަލޮޅު އަދި މައްޗަންގޮޅި ރަމްޒުކޮށްދެ އެވެ. އަދި ދެ ފަރާތުން ރަމްޒުކޮށްދެނީ ވިލިމާލެ އާއި ހުޅުމާލެ އެވެ.\nމާލެ ސިޓީ ކައުންސިލްގެ އާ ލޯގޯ-- ފޮޓޯ: ސިޓީ ކައުންސިލް\nސިޓީ ކައުންސިލުން ބުނީ އާ ލޯގޯގެ މެދުގައި ބޭނުންކޮށްފައި ވަނީ މާލޭގަ ހަތަރު އަވަށުގެ ކުލަތައް ކަމަށާއި ލޯގޯގެ ދެ ފަރާތުގައި ވިލިމާލެ އަދި ހުޅުމާލެ ރަމްޒު ކޮށްދޭ ކުލަތައް ކަމަށެވެ.\nމާލެ ސިޓީ ކައުންސިލަކީ ހަ އަވަށުގެ ބެލެނިވެރި އިދާރާ ކަމުގައި ވާއިރު ސިޓީ ކައުންސިލްގެ ތަސައްވަރަކީ ކައުންސިލްގެ ހުރިހާ މައްސައެއްގައި ވެސް މާލޭގެ ހުރިހާ އަވަށެއް ތަމްސީލުވެގެން ދިއުން ކަމަށް ސިޓީ ކައުންސިލުން ބުނެ އެވެ.\nލޯގޯއާ ރަމްޒުކޮށްދެނީ ސިޓީގެ އެއްބައިވަންތަކަން\nމީގެ ކުރިން ހުކުރު މިސްކިތުގެ މުންނާރުގެ ފަރުމާއަށް ބޭނުން ކޮށްފައިވާ ނަމަވެސް އާ ލޯގޯ ފަރުމާކޮށްފައި ވަނީ ދިވެހި ވެރިކަމުގެ ނިޝާން އަސްލެއް ކަމުގައި ބަލައިގެން ކަމަށް ސިޓީ ކައުންސިލުން ބުނެ އެވެ.\nއެގޮތުން ކައުންސިލްގެ ތަސައްވުރަކީ ކައުންސިލްގެ ހުރިހާ ޕްލެޓްފޯމެއްގައި މާލެ ސިޓީގެ ހަ އަވަށް ރަމްޒުކޮށްދޭނެ ނިޝާނެއް ބޭނުން ކުރުމެވެ.\n"އާ ލޯގޯގައިވާ ރޮނގުގެ އެމުނުންތަކުން ރަމްޒުކޮށްދެނީ މުޅި ސިޓީގެ އެއްބައިވަންތަކަން،" ކައުންސިލުން ބުނެ އެވެ.


REPORT: Bai garunuge land markge nimun! | Mihaaru\nރާއްޖޭގެ ތާރީހީ ސަލްޓަން ޕާކު -- ފޮޓޯ: ސޯޝަލް މީޑިއާ\n23 އޯގަސްޓް 2017 - 06:32\nއިއްޔެ ރެއާ ހަމައަށް އެއީ "ސަލްޓަންޕާކެ"ވެ. ރާއްޖޭގެ، ހާއްސަކޮށް މާލޭގެ އެންމެ ބޮޑު އެއް ލޭންޑް މާކެވެ. ވޭތުވެދިޔަ ފަންސާހަކަށް އަހަރު ސަލްޓަން ޕާކު ވެފައި ވަނީ މުޅި މާލޭގެ އެންމެ މަޝްހޫރު އެއް ނަމަށެވެ. ބައިނަލްއަގުވާމީ ޗާޓުތަކުގައި ވެސް ސަލްޓަން ޕާކަކީ ފާހަގަކޮށްފައިވާ ނަމެކެވެ. ހަމައެހެންމެ، އެއީ ރާއްޖޭގެ ތާރީހާ ގުޅިފައިވާ އެންމެ ބޮޑު ހަނދާނެއް މި ވަގުތު އޮތް ތަން ވެސް މެ އެވެ.\nއެކަމަކު މިހާރު އެއީ "ރަސްރަނި" ބަގީޗާ އެވެ. ހިތްގައިމު، ޒަމާނީ ބަގީޗާއަކާ އެކު ރެއިން ފެށިގެން "ސަލްޓަން ޕާކު"ގެ ބައި ގަރުނުގެ ތާރީހު ވެސް ނިމުނީ އެވެ. މިއީ ވަރަށް ގިނަ ބައެއްގެ ކަންބޮޑުވުމެކެވެ. ހަމައެއާ އެކު މިއީ މާލޭގެ ލޭންޑް މާކެއް ނެތިގެން ދިއުން ވެސް މެ އެވެ. ތާރީހީ ބައެއް ބޭފުޅުންގެ ކަންބޮޑުވުންތައް މިކަމަށް އޮތް އިރު، ބައެއް ބޭފުޅުންގެ ނަޒަރުގައި މިކަހަލަ ތާރީހީ ނަމެއް ފުނޑާލުން އެއީ ހެދި ވަރަށް ބޮޑު ގޯހެކެވެ.\nސަލްޓަން ޕާކުގައި ހުރި ގަނޑުވަރު -- ފައިލް ފޮޓޯ: މިހާރު\nސަލްޓަން ޕާކުގެ ތާރީހު\nސަލްޓަން ޕާކަކީ ރާއްޖޭގެ 800 އަހަރުވީ ރަސްކަން ކުރެއްވި ގަނޑުވަރު ހުރި ބިމެވެ. ރާއްޖޭގައި އޮތް ރަސްކަން، 1968 ގައި ނިމުމާ އެކު މަތިގެކޮޅު ފިޔަވައި ދެން ހުރި ގަނޑުވަރުތައް ތަޅާލައި އިތުރު ގަސްތައް އިންދައި އެތަން ޕާކަކަށް ހެއްދެވީ އޭރުގެ ރައީސް އިބްރާހިމް ނާސިރެވެ. އެއަށްފަހު ވަކި ވަގުތުތަކެއްގައި އާންމުންނަށް ވަދެވޭގޮތަށް އެ ސަރަހައްދު ހުޅުވާލި އެވެ. ފަހަކާ ޖެހެންދެން ވެސް އެކަން އޮތީ އެހެންނެވެ.\nސަލްޓަން ޕާކަކީ ދިވެހި ތާރީހުގެ ވަރަށް ދިގު ސަފުހާ އެވެ. ރަސްރަސްކަލުންނާއި ރަނިރަނިކަނބަލުން އުޅުއްވި ގަނޑުވަރު އެބަހުއްޓެވެ. ރަސްގެފާނަށް ދިވެހިން ކިޔަމުން އައި ސުލްތާނުގެ ނަން އިނގިރޭސިކޮށް "ސަލްޓަން ޕާކު"ގެ ގޮތުގައި އެ ޕާކަށް ނަން ދީފައި ވަނީ ވެސް އެހެންވެ އެވެ. މިހާ ދިގު މާޒީއެއް އޮތް ތަނެއް މުޅިން ބަދަލުކޮށްލައި، އަދި އެތަނުން ނަން ވެސް ފަސް އަޅާ ފޮރުވި މައްސަލައަކީ މިއަދު ދިވެހިންގެ ތެރޭގައި އޮތް ވަރަށް ބޮޑު ބަހުސެކެވެ.\nނަން ބަދަލުކޮށްގެން ނުވާނެ!\nއެއްޗެއްގެ ނުވަތަ ތަނެއްގެ ނަން ބަދަލުކުރާ ނަމަ އޭގައި ސަބަބުތަކެއް ހުންނަން ޖެހެއެވެ. އެ ނަމަކީ އެ މުޖުތަމަ އަށް ނުފެތޭ ނަމެއް ނަމަ ނުވަތަ އެ ނަމުގެ މާނަ ގޯސް ނަމަ ނަން ބަދަލުކުރުމުގައި މައްސަލައެއް ނެތެވެ. އެ ނަމަކީ މަގުބޫލް ކަމެއް ނެތް "ބްރޭންޑް" ވެފައިވާ ނަމަކަށް ނުވިޔަސް ނަން ބަދަލު ކުރުމުގައި މައްސަލައެއް ނެތެވެ. ނަމަވެސް ސަލްޓަން ޕާކުގެ ނަމަށް ބަލާއިރު އެ ހުރިހާ ކަމަކުން އެބަ ސަލާމަތްވެ އެވެ.\nހެރިޓޭޖް މެނޭޖްމަންޓް ދާއިރާއިން ޑިގްރީ ހާސިލް ކުރައްވާފައިވާ، ޓްރާންސްޕޭރެންސީ މޯލްޑިވްސްގެ ސީނިއާ ޕްރޮޖެކްޓް ކޯޑިނޭޓަރު އަހުމަދު ތޮލާލް ވިދާޅުވި ގޮތުގައި ތާރީހީ އެފަދަ ތަންތަނުގެ ނަން ބަދަލުކޮށް ބަދަލުތައް ގެންނަންޖެހޭނީ ހެރިޓޭޖް ދިރާސާތައް ހެދުމަށްފަހު އެވެ. އެފަދަ ކަމެއް ނުކޮށް ސަލްޓަން ޕާކު ކަހަލަ ތާރީހީ ތަނެއްގެ ނަމުގައި "އަތްލުމަކީ" ހެޔޮވާ ވަރުގެ ކަމެއް ނޫން ކަމަށް އޭނާ ވިދާޅުވި އެވެ.\n"އެތަނުގައި ނަން ކިޔަމުން އަންނަތާ ޒަމާންތަކެއް ވެއްޖެ. ހެރިޓޭޖް ސައިޓެއްގެ ނަން ބަދަލު ކުރާއިރު ވަރަށް ގިނަ ކަންކަމަށް ވިސްނައިފައި އެ ދާއިރާގެ މީހުންނާ ވެސް މަޝްވަރާކޮށް ތާރީހީ ކަންކަން ބަލާފައި ބަދަލުކުރަންޖެހޭނީ. އެކަން ކުރިކަން އަޅުގަނޑަކަށް ވެސް ނޭންގެ. ހަމަގައިމު ވެސް އެތަން އަލުން ހެދުމުގައި ހަރަކާތްތެރިވީ އެ ދާއިރާގެ ތަޖުރިބާކާރުންނެއް ނޫން،" ހިއުމަން ރައިޓްސް ކޮމިޝަންގެ ނައިބު ރައީސްކަން ވެސް ކުރެއްވި ތޮލާލް ވިދާޅުވި އެވެ.\n"ރަސްރަނި ބަގީޗާ": ނަމާ ބެހޭ ބޮޑު ބަހުސެއް އެބައޮތް --. ފޮޓޯ: ނިޝާން އަލީ/މިހާރު\nޕާކް އަލުން ހެދިއިރު ގަނޑުވަރުގެ އަސާސް ދެމެހެއްޓިފައި ނެތަންކަން ތޮލާލް ވަނީ ފާހަގަކުރައްވައިފަ އެވެ. ޒަމާނީ ބަދަލުތަކެއް ގެނައި ނަމަވެސް އެކަން ކުރަން ވާނީ ހެރިޓޭޖް ސްޓަޑީތަކެއް ހެދުމަށްފަހު ގަނޑުވަރު ހުރި ތަންތަންް ވެސް އެނގޭ ގޮތަށް ކަމަށް ތޮލާލް ވިދާޅުވި އެވެ. އޭނާ ވިދާޅުވި ގޮތުގައި އެނަން ބަދަލުކުރުން އެއީ ރާއްޖޭގައި ހުރި އާސާރީ ސަރަހައްދެއް ގެއްލިގެން ދިއުން ކަހަލަ ކަމެކެވެ. މީގެ ކުރިން ވެސް އެކަހަލަ ކަންކަން ކުރެވިފައި ހުރުމުން އެކަމާ މިއަދު ކަރުނަ އޮއްސަން ޖެހިފައިވާ ކަން އޭނާ ފާހަގަކުރެއްވި އެވެ.\n"ސަރުކާރު ބަދަލުވާއިރު ތިމަންނަމެން ކުރި ކަމެއްކަން ދެއްކުމަށް ނަން ބަދަލުކުރެވި މުޅިތަން ހުރިގޮތް ބަދަލުކުރަން އެބަ މަސައްކަތް ކުރެވޭ. އެއީ ހިތާމަ ހުރި ކަމެއް. އެ ގެއްލެނީ ވަރަށް ބޮޑު އެއްޗެއް،" ތޮލާލް ވިދާޅުވިއެވެ.\nހެރިޓޭޖް ދާއިރާގައި ހަރަކާތްތެރިވެ ވަޑައިގަންނަވާ އަދި މި ސަރުކާރުގައި ކުރިން ހެރިޓޭޖް ޑިޕާޓްމެންޓް ހިންގެވުމާ ހަވާލުވެވަޑައިގެން ހުންނެވި ޔުމްނާ މައުމޫން ވިދާޅުވި ގޮތުގައި ސަލްޓަން ޕާކަކީ ރަސްކަމާއި ރަސްރަސްކަލުންނާ ގުޅިފައި އޮތް ތަނަކަށް ވާއިރު، ކުރިން ކިޔަމުން އައި ނަން ބަދަލުކުރަންޖެހޭ އެއްވެސް ސަބަބެއް ނެތެވެ.\nކުޑަކުދިންނަށް ހާއްސަކޮށްގެން ޒަަމާނީ ޕާކްތައް ހެދުމަކީ މައްސަލައެއް ނޫން ކަމަށް ޔުމްނާ ވެސް ވިދާޅުވި އެވެ. އެކަމަކު ސަލްޓަން ޕާކް އެގޮތަށް ބަދަލު ކުރުމަށް ވުރެ، ރާއްޖޭގެ ސަގާފަތް ދައްކުވައިދޭ ގޮތަށް ހެދުން މާ ރަނގަޅުވީސް ކަމަށް އޭނާ ގަބޫލުކުރައްވަ އެވެ.\n"ރައީސް މައުމޫން ސަރުކާރުގައި ހެރިޓޭޖް ޕާކެއް ހެދުމަށް ޕްލޭންތަކެއް ހެދި ކުރީގެ ދިރިއުޅުން ދައްކުވައިދޭ ގޮތަށް. ބޭރުގެ ފަތުރުވެރިން އަންނައިރު ރާއްޖޭގެ ތަރިކަ ދައްކައިދޭ ތަންތަނެއް މާލެއަކު ނުހުރޭ. އަދި ދިވެހިންނަށް ވެސް އެފަދަ ތަންތަން ބަލާލުމުގެ ފުރުސަތެއް ނުލިބޭ. އެހެންވެ އެތަނަކީ ރާއްޖޭގެ ސަގާފަތާއި ތަރިކަ ދައްކައިދޭ ގޮތަށް ތަރައްގީ ކުރެވޭ ތަނަކަށް ހެދުން މާ ރަނގަޅު. ދޯނިފަހަރާއި ކުރީގެ ގޭގެ ދައްކައިދޭ ގޮތަށް ހެރިޓޭޖް ޕާކެއް ހެދުން މާ ރަނގަޅު ކަމަށް ދެކެން،" ޔުމްނާ ވިދާޅުވި އެވެ.\nސަލްޓަން ޕާކް މިހާރު އޮތް ގޮތް: ބައެއް ފާރަތްތަކުން ދަނީ ފާޑުކިޔަމުން -- ފޮޓޯ: ނިޝާން އަލީ/މިހާރު\nރަސްރަނީގެ މާނައަށް ބަލާއިރު އެއީ ރަސްގެފާނާއި ރަނިކަނބަލުންނަށް ކުރުކޮށް ކިޔާ ނަމެކެވެ. މިޖާޒުގެ ގޮތުގައި ރީތި އަންހެނުންނަށް ވެސް މި ނަން ނިސްބަތް ކުރެވެ އެވެ. އެހެންވެ، އެއް ބަޔަކު ބުނަނީ މިއީ ޖިންސުގެ ތަފާތު ކުރުން ބޮޑު ނަމެއް ކަމަށެވެ. އަނެއް ބަޔަކު ބުނާ ގޮތުން މިއީ ދެ ޖިންސަށް ވެސް ހަމަހަމަ ނަމެކެވެ.\n"އެއީ ދިވެހި ރަސްކަމުގެ އަށް ސަތޭކަ އަހަރުވީ ތާރީޙީ ގަނޑުވަރު ހުރި ބިން. ރައީސް ނާސިރުގެ ދައުރުގައި އެވަނީ އެގަނޑުވަރު ތަޅުއްވައިލައްވައި ނައްތަވައިލައްވައިފައި. އޭގެ ފަހުން އެތަނަށް ކިޔާތީ މި އިވުނީ ސަލްޓަންޕާކު ނުވަތަ ސުލްތާން ޕާކް، މާނައަކީ ރަސްކަލުންގެ ޕާކޭ ބުނެވިދާނެ. މިހެން އޮއްވައި ދެ ޖިންސް ހިމެނޭ ގޮތަށް ދިވެހި ނަމެއް ދެއްވުމުން މައްސަލައެއް އޮތް ކަމަކަށް ނުދެކެން،" ދިވެހި ބަހާއި ތާރީހަށް ހިދުމަތްކުރައްވާ އާދަމް ނަސީރު އިބްރާހިމް ވިދާޅުވި އެވެ.\nބައިގަރުނުވީ ނަން ބަދަލުކުރި ސަބަބާ ގުޅޭގޮތުން ހައުސިން މިނިސްޓަރު ޑރ. މުހައްމަދު މުއިއްޒު ވިދާޅުވީ ނަން ބަދަލުކުރީ އެ ސަރަހައްދަށް އެހާބޮޑެތި ބަދަލުތަކެއް ގެނެސްފައިވުމާ އެކު އެ ސަރަހައްދާ ގުޅޭ ތާރީހީ ނަމެއް ކިޔުމުގެ ގޮތުން ކަމަށެވެ.\nއެއީ ރަސްރަސްކަލުންނާއި ރަނިން އުޅުއްވި ސަރަހައްދު. ދިވެހި ނަމެއް ކިޔުމަށްޓަކައި ރަސްކަލުންނާއި ރަސްރަނިކަނބަލުންނާ ގުޅޭގޮތަށް ކީނަމެއް އެއީ. އެތަނުގެ ތާރީހް އެނގޭނެހެން.\n"އެއީ ރަސްރަސްކަލުންނާއި ރަނިން އުޅުއްވި ސަރަހައްދު. ދިވެހި ނަމެއް ކިޔުމަށްޓަކައި ރަސްކަލުންނާއި ރަސްރަނިކަނބަލުންނާ ގުޅޭގޮތަށް ކީނަމެއް އެއީ. އެތަނުގެ ތާރީހް އެނގޭނެހެން،" މުއިއްޒު ވިދާޅުވި އެވެ.\nމިނިސްޓަރު ވިދާޅުވިގޮތުގައި އެބަދަލު ގެނައީ ހެރިޓޭޖް ޑިޕާޓްމަންޓާއި ބަހާ ބެހޭ ތަޖުރިބާކާރުންނާ ވެސް މަޝްވަރާ ކުރެއްވުމަށް ފަހު އެވެ.\nރައީސް އަބްދުﷲ ޔާމީން ވެރިކަމަށް ވަޑައިގެންްނެވި ފަހުން އެކި ޕާކުތައް ގެންދަވަނީ ހައްދަވަމުންނެވެ. މާލޭގައި ރަސްފަންނުގެ ނަމުގައި ބޮޑު ސަރަހައްދެއް ހެއްދެވި އިރު، އެހެން ބައެއް ސަރަހައްދުތަކުގައި ވެސް ވަނީ ޕާކުތައް ހައްދަވައިފަ އެވެ. އެކަމަކު ސަލްޓަން ޕާކު އަލުން ހުޅުވުމާ އެކު، ސަރުކާރަށް ވަނީ ބައެއް ފާޑުކިޔުންތަކާ ކުރިމަތިލާން ޖެހިފަ އެވެ. ބައެއް މީހުންނަށް އެ ޕާކު ރީއްޗަސް، އެ މީހުންނަށް އެ ތަން ކަމުނުދިޔަ އެއް ސަބަބަކީ އެތަނުން ތާރީހު ގެއްލުވާލައިފައިވާތީ ކަމަށް ބުނެވެ އެވެ.\nހަގީގަތަކީ މާލެ އަކީ ދިވެހި ތާރީހުގެ ފެންނަން އޮތް މަންޒަރެއް ވަރަށް މަދު ރަށެއް ކަމެވެ. ހުކުރު މިސްކިތާ އެކު ޓޫރިސްޓަކަށް ވެސް، އަދި ކިޔަވާ ކުއްޖަކަށް ވެސް ދެން ދައްކާލެވެން އޮތީ ސަލްޓަން ޕާކު ކަހަލަ މަދު ތަނެކެވެ. އޭގެ ތެރެއިން ގެއްލިގެން މިދިޔައީ ސަލްޓަން ޕާކެވެ. ތާރީހީ، އަދި ދުވަސްވީ ބޭފުޅުންގެ އެންމެ ބޮޑު ކަންބޮޑުވުމަކީ ވެސް އެއީ އެވެ.\nތާރީހް ސަލްޓަން ޕާކް ރަސްރަނި ބަގީޗާ\n64 ކޮމެންޓް, 120 ރިއެކްޝަންސް\nޓޫރިސްޓަކަށް ދައްކަން ޕާކްނެތޭ ބުނާއިރު ކޮންތާކަށް ޕާކް ގެންދިޔައީ.\nހިޔާލަކީ ތަފާތު އެއްޗެއް. ފާޑުކިޔަންވާނެ. އެކަމަކު އޮއްޓަރެއް ހުންނަންވާނެ. ބޭރުމީހުން މިތަނަށް ވަންނަން ފީއެއް ދައްކާލަންޖެހުމުން ބަޔަކަށް ވަރަށް ފީކަޅާކަމަކަށްވެ' ޝޯސަލްމީޑިއާ ފުރާލި. އޮއްޓަރެއްނެތަސް ތިމާ ހިއްސާވާ ޕާޓީން ކުރި ކަމަކަށްނުވާތީ ފާޑެއްކިޔަނީ. ހުރިހާ ގައުމެއްގަ ވެސް މިފަދަ ޕާރކްތަކުގަ ފީ ނަގާއުޅޭ. މިފަދަ ތަނެއް މެއިންޓެނަންސް ކޮށް ބަލަހެއްޓުމަކީވެސް ވަރަށްބޮޑު ހަރަދެއް. ތަފާތު ވައްތަރުތަކުގެ އެތައްހާސްގަހަކާއި ވިނަ އެބަހުރި. ހާހުން ގުނޭހާގިނަ މަސް އެބަހުރި. ރަނގަޅު ކަންކަން ބަލައިގަނެފަ ގޯސް ކަންތަކުގެ ވާހަކަވެސް ދައްކަންވީ.\nބޭނުމަކީ އަހަރެން ވެރިކަމުން ފައިބާއިރު މާލެގައި ވެރިކަން ކުރިމީހަކީ ހަމައެނި އަހަރެންކަން ދައްކާފަ އޮތުން ! ތިދާވަރުން ދާނަމަ ގަލޮޅު ބޯޅަދަޑުވެސް އެތާ އޮތަކަ ނުދޭނެ !\nކޮންމެތަނަކަށް ރަސްގެފާނާ މުޚާތަބުކޮށް ނަންދެމުންގޮސް ދެންފެންނާނީ ގައުމުގެހިންގުން ރަސްކަމަކަށް ބަދަލުކޮށްލާތަން. ރައީސްގެ އޮފީސް ރަސްގެފާނަށްބަދަލުކުރާނެ.\nކަނބުލޯ މައުމޫނު ދުވަސްވަރު މުޅިންވެސް ކުރާނީ ދިރާސާ. ހުސްދިރާސާ. ފަޅެއް ކޮންނަންވެސް ކޮންމެ5އަހަރަކުން ދިރާސާ ކުރޭ ނޫންތޯ؟\nކަންކަުރަން ހަވާލުވެ ތިބީ ރާއްޖެ ނުދަންނަ ބައެއް\nއެހެނެއްނޫން ވަނީކީ މައްސަލަ އަކީ މިސަރުކާރުން މިކުރާ ތަރައްޤީޤެ ކަންކަން ހަޖަމް ނުވަނީ، ކޮއްމެހެން އެތާނގެ ނަން ބަދަލު ވެގެން ދިއުމަކީ އެތާނގަ އޮތް ތާރީހެއް ގެއްލިގެން ނޫނީ ބަދަލް ވެގެން ދިއުމެއްނޫން، ތިބުނާ ތަނުގަ ރަސްކަލުން ތިބި ގޮތަށް އެތާނގަ ރަސްރަނި ކަނބަލުން ވެސް ތިއްބެވި އެހެންވީމަ އެއީ ނޫން މައްސަލަ އަކަށް ވެގެން މިއުޅެނީ، މައްސަލަ އަކަށް ވެގެން މިއުޅެނީ ގެންނަ ތަރައްޤީ ތަރައްޤީ ހަޖަމް ނުވަނީ، އިރާދަ ކުރެއްވިއްޔާ މާލޭގެ ހުސްތަންތަން ކޮޅުގަ ތިކަހަލަ ކިތައްމެ ޕާރކެއްވެސް މިސަރުކާރުން އަޅާނެ..\nއަލީ އަހުމަދު ވެސް ތީ ފިނިފެން މަލެއްދޯ. ހާޑަ ފާޑޭ\nދިވެހިންގެ ޕާކަކަށް ދިވެހި ނަމެއް. 3>\nހަޖަމް ކުރަން ދަސްކޮށްބަލަ ބްރޯ. ހަގީގަތަކީ ރައީސް ޔާމިން ވަރެއް ނެތްކަން\nތާރީހީ ލޭންޑްމާކް އެއް ގެއްލުނީމަ ދެރަވާމީހުން ކީއްވެބާ ތިމާމެންގެ ގައިގަ ހުރި ތާރީހީ ރީތި އާދަތަކުގެ ލޭންޑް މާކް ގެއްލިގެން ދިޔައިމަ ތިހާވަރަށް ދެރަވެގެން އެކަން ރަނގަޅު ކުރަން ނޫޅެނީ.


MDP Ge "Hagguvaa Minvaru" Ge Vaahaka Akee Inthihaabu...\n3 ދުވަސް,5ގަޑި, 38 މިނެޓް, 32 ސިކުންތު ކުރިން 380ފަތޯނާ ފާއިޒް\nމޯލްޑިވިއަން ޑިމޮކްރެޓިކް ޕާޓީ (އެމްޑީޕީ)އިން ކޮންމެ އިންތިހާބަކާ ދިމާކޮށްވެސް ހައްގު މިންވަރުގެ ވާހަކަ ދައްކައެވެ. އެގޮތުން ނިމިގެން ދިޔަ ރައްޔިތުންގެ މަޖިލީހުގެ އިންތިހާބުގައިވެސް އެމްޑީޕީގެ މެމްބަރުންނަށް ހައްގު މިންވަރު ހޯދައިދޭ ވާހަކަ ދެއްކިއެވެ. އަދި އެ ހައްގުވާ މިންވަރު ނުލިބެނީ ކޯލިޝަނާ ހެދި ކަަމަށްވެސް އެޕާޓީން ދަނީ ބުނަމުންނެވެ.\n"އަޅުގަނޑުމެންގެ އެންމެ ބޮޑު މަސައްކަތަށްވީ ތިބޭފުޅުންގެ ހިތަށް އެވިސްނުން ވައްދައިދޭން. ތިމަންނާ އަކީ ހައްގުވާ މީހެކޭ. ހައްގު މިންވަރެއް އޮތް މީހެކޭ. ތިޔަ ބޭފުޅުންގެ ދުލުން، މީ ހެއްޔޭ ހައްގުވާ މިންވަރަކީ ބުނާ ބުނުން އަޅުގަނޑުމެން އަޑުއެހުން" މިއީ ލޯކަލް ކައުންސިލް އިންތިހާބުގެ ކެމްޕެއިނަށް ހދ.ހަނިމާދޫއަށް ވަޑައިގެން އެރަށުގެ ރައްޔިތުންނާ ބައްދަލުކުރައްވާ ނަޝީދު ދެއްކެވި ވާހަކަފުޅެވެ. ހައްގުވާ މިންވަރުގެ ވާހަކަ، މިއަދު ހަރު އަޑުން ނަޝީދު ވަނީ ދައްކަވައިފައެވެ.\nމިއީކީ އާ ކަމެއް ނޫނެވެ. ކޮންމެ އިންތިހާބަކާ ދިމާކޮށްވެސް އެމްޑީޕީއަށް ހައްގުވާ މިންވަރު ނުލިބޭތީ އެކަމުގެ ޝަކުވާ ނަޝީދު ކުރައްވައެވެ. އެ މިންވަރު ހޯދަން ހުރަސް އަޅަނީ ސަރުކާރު ކޯލިޝަނުގެ ބައިވެރިން ކަމަށް ވިދާޅުވެ، ކޯލިޝަން ބާކީކޮށް، އެމްޑީޕީއަށް ކޮންމެ އިންތިހާބެއްގެ މެޖޯރިޓީ ހޯދުމަށްޓަކައި އެ ޕާޓީން ގެންގުޅޭ ސިޔާސީ ހަތިޔާރަކަށް "ހައްގުވާ މިންވަރު" މިވަނީ ވެފައެވެ.\nއެމްޑީޕީން ބުނާ ގޮތުގައި ހައްގުވާ މިންވަރެއް ކަނޑައެޅިފައިވަނީ އެޕާޓީގެ މެމްބަރުންނަށް އެކަންޏެވެ. އަދި ހައްގުވާ މިންވަރު އިންސާފުވެރިކަމާއެކީގައި ލިބޭނީވެސް ހަމައެކަނި އެމްޑީޕީގެ ތިލަފަތަށް ވޯޓު ދީގެން ކަމުގައިވެސް އެޕާޓީން ގަބޫލު ކުރެއެވެ.\n"އަޅުގަނޑުމެން ނޫން ބަޔަކަށް ތިބޭފުޅުން ވޯޓު ދެއްވުމަކީ މުޅި މި ކަންތަކުގެ އިންސާފު ގެއްލޭނެ ކަމަށް" ނަޝީދު ވިދާޅުވިއެވެ.\nރައްޔިތުންގެ މަޖިލީހުގެ އިންތިހާބާ، ލޯކަލް ކައުންސިލް އިންތިހާބާ ދިމާކޮށް ހައްގު މިންވަރުގެ ވާހަކަ ދައްކައިގެން ސަރުކާރު ކޯލިޝަނުގެ ބައިވެރިން ބާކީކޮށް، ހުރިހާ ގޮނޑިއެއް އެމްޑީޕީން ކާމިޔާބު ކުރަން މަސައްކަތް ކުރިއަސް، އެޕާޓީއަށް ކޯލިޝަން ރޫޅާ ލެވޭކަށް ނެތެވެ. ޕީއެންސީގެ ނައިބު ރައީސް އާދަމް ޝަރީފު އުމަރު ވިދާޅުވި ފަދައިން، މި ސަރުކާރު ދެމި އޮތީވެސް ކޯލިޝަންގެ ސަބަބުންނެވެ. ވެރިކަން ހޯދައިދޭންވެސް ކޯލިޝަނުން ބުރަ މަސައްކަތްތަކެއް ކުރިއެވެ.\nރައީސް އިބްރާހީމް މުހައްމަދު ސޯލިހުއަށް ވޯޓު ދިން މީހުންގެ ތެރޭގައި ޖުމްހޫރީ ޕާޓީގެ މެމްބަރުންނާއި، އަދާލަތު ޕާޓީގެ މެމްބަރުންގެ އިތުރުން، ރައީސް މައުމޫން އަބްދުލްގައްޔޫމަށް ތާއީދު ކުރާ މީހުންވެސް ހިމެނެއެވެ.\nއެ އެންމެންގެ މޫނުގައި ކޮޅުފައިން ޖެހުމަށްފަހު، ކޯލިޝަން ރޫޅާލަން އެމްޑީޕީއަށް ނުކެރޭއިރު، އެޕާޓީން މިއަދު ހައްގުވާ މިންވަރެއްގެ ވާހަކަ އެ ދައްކަނީ އެމްޑީޕީގެ މެމްބަރުންނަށް އޮޅުވާލުމުގެ ގޮތުން ކަމާމެދު ޝައްކެއް ނެތެވެ.\n1 ގަޑި ކުރިން 14 0\n1 ދުވަސް ކުރިން 448 0


Bartomeu gina kankan olhuvaali: Messi\nއެފްސީ ބާސެލޯނާގެ ކުރީގެ ރައީސް ޖޯސެފް މާރިއާ ބާޓޮމެއު، އޭނާއަށް ގިނަ ކަންކަމެއް އޮޅުވާލި ކަމަށް، އެ ކުލަބުގެ ކެޕްޓަން ލިއޮނެލް މެސީ ބުނެފި އެވެ.\nސްޕެއިންގެ ޓީވީ ޗެނަލް "ލަ ސެކްސްޓާ" އަށް ދިން އިންޓަވިއުގައި މެސީ ވަނީ، ބާސެލޯނާ ދޫކޮށްލަން އޭނާ ކަޑަތު ކުރި މަރުހަލާތައް ކިޔައި ދީފަ އެވެ. އޭނާ ބުނީ ބާސެލޯނާގެ އޮފީހަށް ފޮނުވި ބޮރޯ ފެކްސްގެ ކުރިން ވެސް ކުލަބު ދޫކޮށްލަން ބޭނުންވާ ކަމަށް، ބާޓޮމެއު ގާތު އޭނާ ބުނެފައި ވާނެ ކަމަށެވެ.\n"އަހަރެން ހަ މަސް ވަންދެން ކުލަބުގެ ރައީސް [ބާޓޮމެއު] ކައިރީ ބުނަމުން ދިޔައީ އަހަރެން ކުލަބު ދޫކޮށްލަން ބޭނުމޭ،" ލަ ސެކްސްޓާގެ ޕްރެޒެންޓާ ޖޯޑީ އިވޯލްވް އަށް ދިން އިންޓަވިއުގައި މެސީ ވާހަކަ ދެއްކި އެވެ. "އެގޮތަކީ [ބޮރޯ ފެކްސް ފޮނުވައިގެން] އަހަރެން އެކަމާމެދު ސީރިއަސްކަން ހާމަ ކުރަން އޮތް ގޮތަކީ. އަހަރެން ބޭނުންވީ ކުލަބުގެ އެންމެންނަށް އެކަން އެނގެން."\nމެސީ ބުނީ އެ ވަގުތު ވެސް ބާޓޮމެއު މަސައްކަތް ކުރީ އޭނާ އާ ގުޅޭ ވާހަކަތައް މީޑިއާއަށް ލީކް ކޮށްލައިގެން ގޯސް ހެދި މީހަކީ އޭނާކަން ދެއްކުމަށް ކަމަށެވެ.\nމެސީ ބުނީ، އެވަގުތު އޭނާ ކޯޓަށް ދިޔަ ނަމަ ކާމިޔާބު ވާނެ ކަމަށް ގިނަ އަދަދެއްގެ ލޯޔަރުން ބުނި ކަމަށެވެ. އެހެން ނަމަވެސް ކުލަބު ގޮވައިގެން ކޯޓަށް ދާން ބޭނުން ނުވީ ކަމަށް ދުނިޔޭގެ އެންމެ މޮޅު ކުޅުންތެރިޔާގެ އެވޯޑް ރެކޯޑް އަދަދަކަށް ހޯދާފައިވާ މެސީ ބުންޏެވެ.\nބާސެލޯނާ އާއެކު މެސީ ހަދާފައިވާ ކެންޓްރެކްޓް އަންނަ ޖޫން މަހުގެ 30 ގެ ނިޔަލަށް ހަމަވާނެ އެވެ. ޖަނަވަރީ އެކެއް ފަހުން އޭނާ ބޭނުންވާ ކުލަބަކާ ވާހަކަ ދެއްކުމުގެ ފުރުސަތު މެސީ އަށް އެބައޮތެވެ. އެހެން ނަމަވެސް މެސީ ބުނީ އެއްވެސް ކުލަބަކާ ވާހަކަ ނުދައްކާނެ ކަމަށާއި ސީޒަން ނިމެންދެން އޭނާ ބާސާގައި ދެމި ހުންނާނެ ކަމަށެވެ. އޭގެ ފަހުން ވެސް ކުލަބު ދޫކޮށްލާނެ ވާހަކައެއް މެސީ ނުބުނެ އެވެ.\nމެސީ ބުނީ، އެމެރިކާގެ މޭޖާ ލީގް ސޮކާގައި ކުޅުމަކީ އޭނާ ކުރަން ބޭނުންވާ ކަމެއް ކަމަށެވެ.


September Mahu Mihaathanah Lakka Akahvure Gina Fathuruverin Raajje Ah! - Vaguthu\nސެޕްޓެމްބަރު މަހު މިހާތަނަށް ލައްކައަކަށްވުރެ ގިނަ ފަތުރުވެރިން ރާއްޖެ އައިސްފައިވާ ޓޫރިޒަމް މިނިސްޓްރީގެ ތަފާސްހިސާބުތަކުން ދައްކައިފިއެވެ.\nކޮވިޑް-19އާ ގުޅިގެން މުޅި ދުނިޔޭގެ ފަތުރުވެރިކަމުގެ ދާއިރާ އަޑިއަޅުވާލި ނަމަވެސް، މިހާރު އެ ދާއިރާ ވަނީ ވަރަށް ބޮޑަށް ހިނގައިގަންނަން ފަށާފައެވެ. ރާއްޖޭގެ އިގްތިސޯދު މިހާރު އެންމެ ބޮޑަށް ބަރޯސާވަމުންދާ ފަތުރުވެރިކަމުގެ ދާއިރާއަށް އުއްމީދީ ކުލަވަރުތަކެއް ދަނީ ފެންނަމުންނެވެ.\nއެގޮތުން މިހާރު ހިނގަމުން މިދާ ސެޕްޓެމްބަރު މަހުގެ މިހާތަނަށް ލައްކައަށްވުރެ ގިނަ ފަތުރުވެރިން ވަނީ ރާއްޖެ އައިސްފައިވެއެވެ. އެއީ މިމަހުގެ 26 ވަނަ ދުވަހާއި ހަމަައަށެވެ. އެ ދުވަހާއި ހަމައަށް ރާއްޖެއަށް 102،745 ފަތުރުވެރިއަކު ރާއްޖެއަށް ޒިޔާރަތްކޮށްފައިވެއެވެ.\nރާއްޖެއަށް މިހާތަނަށް 858،711 ފަތުރުވެރިން އައިސްފައިވެއެވެ. އޭގެ ތެރެއިން އެންމެ ގިނައިން ފަތުރުވެރިން އައިސްފައި ވަނީ އިންޑިއާއިންނެވެ. އެ ލިސްޓުގެ ދެވަނައިގައި ރަޝިއާ އޮތްއިރު، ތިން ވަނައިގައި އޮތީ ޖަރުމަން ވިލާތުންނެވެ.\nޓޫރިޒަމް މިނިސްޓްރީގެ ތަފާސްހިސާބުތައް ދައްކާގޮތުން މިހާތަނަށް 164 ރިސޯޓެއް އޮޕަރޭޝަނަށް ގެނެސްފައިވެއެވެ. އަދި 761 ގެސްޓްހައުސް އޮަޕަރޭޝަނަށް ގެނެސްފައިވާއިރު، 160 ސަފާރީއަކާއި، 11 ހޮޓަލެއް އޮޕަރޭޝަނަށް ގެނެސްފައިވެއެވެ.\nބިކިނީ ބީޗެއް ހަދަން ވާނީ ރަށަށް ބީޗެއް ހާއްސަކޮށްފައި: މައުސޫމް\nސެޕްޓެމްބަރު 27, 2021 15:53\nރިސޯޓް އޯނަރުން ބަންގްލަދޭޝް މީހުންނއަތައް ޑޮަލރު ހަވާލުކޮށް ބޮޑު އަގުގަ ވިއްކަ އެވެ.


9 Jahaa iru Bridge bandhu kuraane: Police\nސިނަމާލެ ބްރިޖް: ކާފިއު ފެށުމާއެކު ބްރިޖް ބަންދު ކުރާނެ -- އަވަސް ފޮޓޯ\nކޮވިޑް-19 އާ ގުޅިގެން އަޅާފައިވާ ރައްކާތެރި ކަމުގެ ފިޔަވަޅެއްގެ ގޮތުން ރޭގަނޑު ނުވަޔަކުން ފަތިހު ހަތަރަކަށް މާލެ ސަރަހައްދުގައި ކާފިއު ހިންގާއިރު ނުވައެއް ޖެހުމާއެކު ބުރިޖް ބަންދު ކުރާނެ ކަމަށާ އޭގެ ކުރީން ދަތުރުތައް ނިންމުމަށް މޯލްޑިވްސް ޕޮލިސް ސާވިސް އިން އިލްތިމާސް ކޮށްފި އެވެ.\nކޮވިޑް ކޮންޓްރޯލް ކުރުމަށް އަޅާ ފިޔަވަޅެއްގެ ގޮތުން މާލެ ސަރަހައްދުގައި މިދިޔަ ބުރާސްފަތި ދުވަހުގެ ރެއިން ފެށިގެން ކާފިއު ދަނީ ހިންގަމުންނެވެ.\nމިރޭ އެޗްއީއޯސީއީން ބޭއްވި ނޫސްވެރިންގެ ބައްދަލްވުމުގައި ސްޕްރިޓެންޑެންޓް އަބްދުﷲ ޝަރީފް ވިދާޅުވީ ކާފިއު ވަގުތު ފެށުމާއެކު ބްރިޖް ބަންދު ކުރާނެ ކަމަށެވެ. އަދި މަގުތަކަށް ނިކުމެ އުޅުމާއި ވެހިކަލް ދުއްވުން މަނާވާނެ ކަމަށެވެ. އެ އަމުރު ތަންފީޒު ކުރުމަށް ފުލުހުން މަގުމަތީ ހަރަކާތްތެރިވާނެ ކަމަށްވެސް ވިދާޅުވިއެވެ.\nޝަރީފް ވިދާޅުވީ ކާފިއު ވަގުތު ފެށުނު ނަމަވެސް މަގުތައް ހިމޭންވަނީ އޭގެ އެތައް އިރެއް ފަހުން ކަމަށާ އެގޮތަށް އަމަލު ނުކުރުމަށް އިލްތިމާސް ކުރާ ކަމަށެވެ. އަދި ނުވައެއް ޖެހުމާއެކު ފުލުހުން ބްރިޖް ބަންދު ކުރުމުން ބްރިޖުން ދަތުރު ކުރުމުގެ ހުއްދަ ދޭނީ ހުއްދަ އޮތް މީހުންނަށް އެކަނި ކަމަށެވެ.\nކާފިއުގެ އިތުުރުން މާލެ ސަރަހައްދުގެ ސުކޫލުތަކާއި ކޮލެޖް، ޔުނިވާސިޓީ އަދި ގުރުއާން ކްލާސްތަކާއި ޓިއުޝަން ސެންޓަރުތައް ބަންދު ކުރަން ވަނީ އަންގާފައެވެ. ޖިމްތަމާއި ކުޅިވަރު ކުޅޭ ތަންތަން އަދި ކަސްރަތު ކުރާ ތަންތަންވެސް ވަނީ ބަންދުކޮށްފައެވެ. މީގެ އިތުރުން ޕާކުތަކާއި މައިދާންތައްވެސް ވަނީ ބަންދުކޮށްފައެވެ.\nމޯލްޑިވްސް ޕޮލިސް ސާވިސް ސިނަ މާލެ ބްރިޖް އެޗްޕީއޭ + ކޮރޯނާ ވައިރަސް ކޮވިޑް-19


Miee Dhunfathuge Isthiumaal Kurumun Sifa Ah Anna Badhaluthah - Vaguthu\nކޮވިޑް-19: 24 ގަޑިއިރުގެ ތެރޭގައި ރާއްޖެ އިން 78 މީހަކު ވަނީ ފައްސިވެފައި - 16 ގަޑިއިރު ކުރިން\nދުންފަތުގެ އިސްތިއުމާލް ކުރުމަކީ ދުނިޔޭގެ ހުރިހާ ކަންކޮޅެއްގައިވެސް ބޮޑުވެފައި އޮތް ވަބާއެކެވެ. މި ވަބާޖައި ޖެހި ކޮންމެ އަހަރަކުވެސް އެތައް ހާސް ބަޔަކު ދުނިޔެއާއި ވަކިވެދާއިރު، ދުންފަތުން ލިބޭ ގެއްލުމުގެ ވާހަކައަކީ އާވާހަކައެއް ނޫނެވެ. ސިއްޙީ ގެއްލުމުގެ އިތުރުން ދުންފަތަކީ އޭގެ ސަބަބުން އެނޫންވެސް ގިނަ ގެއްލުންތަކާއި ކުރިމަތި ކުރުވާ ކަމެކެވެ. އެގޮތުން ތިމާގެ ބުރުސޫރަ އެކަމުގެ ސަބަބުން ގެއްލިގޮސް މީހާގެ ސިފަ ހުތުރުވާން ދިމާވެއެވެ.\nދުންފަތުން ލިބޭ ގެއްލުން ހޯދައި ބެލުމަށް ކުރާ ދިރާސާތައް އަބަދުވެސް ކުރަމުންދާއިރު، މި ހުރިހައި ދިރާސާއަކުންވެސް ފެންނާންއޮތް ހަޤީޤަތަކީ އެއީ ހުއްޓާލަން ޖެހިފައިވާ ނުރައްކާތެރި ވަބާއެއް ކަމެވެ. އެހެންކަމުން މި ބަލައިލަނީ ދުންފަތުގެ އިސްތިއުމާލް ކުރުމުން މީހާގެ ސިފައަށް އަންނަ ބަދަލުތަކަށެވެ.\nހަންގަނޑުގެ ކުލަ ބަދަލުވުން: ދުންފަތުގެ އިސްތިއުމާލް ކުރުމުން، ލެއާއި އޮކްސިޖަން އަދި ހަށިގަނޑަށް ބޭނުންވާ ނިއުޓްރިއެންޓްސް ދައުރުވާ ހޮޅިތަކަށް ގެއްލުން ލިބެއެވެ. ނިއުޓްރިއެންޓް، ހަށިގަނޑަށް ބޭނުންވާ މިންވަރަށް ލިބުމުގައި ހުރަސް އެޅޭނަމަ އެކަމުގެ ސަބަބުން ހަންގަނޑުގެ އެކި ތަންތަނުގައި ކުލަ ބަދަލުވެ ކުލަ ތަފާތުވާން މެދުވެރިވެއެވެ.\nހަންގަނޑުގައި ރޫޖެހުން: ދުންފަތުގެ ސަބަބުން ހަށިގަނޑުގެ ހުރިހައި ހިސާބަކަށްވެސް އޭގެ ނޭދެވޭ އަސަރު ކުރެއެވެ. މިގޮތުން ދުންފަތުގައި ހިމެނޭ ޓޮބެކޯގައި އެކުލެވޭ 4000 އަށްވުރެ ގިނަ ކެމިކަލްގެ ސަބަބުން ހަންގަނޑު ހަލާކުވެ ރޫޖެހެން ދިމާވެއެވެ.\nދަތްތައް ހަޑިވުން: ދުންފަތުގެ ދުން ޖެހުމުން ދަތްތަކުގެ ކުލަ ބަދަލުވެ، އަނގައިން ނުބައިވަސް ދުވާން މެދުވެރިވެއެވެ. މިކަމުގެ ސަބަބުން އަނގައިގައި ފާރު އުފެދި ބައެއް ހާލަތުތަކުގެ ކެންސަރަށްވެސް މަގުފަހި ކުރުވައެވެ. ދުންފަތުގެ އިސްތިއުމާލް ކުރުމުގެ ސަބަބުން ދަތްތައް ރަތްވެއްޖެ ނަމަ، އެކަން ޙައްލު ކުރުމަކީ ފަސޭހަ ކަމަކަށް ނުވާނެއެވެ.\nނިޔަފައްޗާއި އިނގިލިތައް ރަތްވުން: ދަތްތަކެކޭ އެއްފަދައިން ދުންފަތުގެ ވިހަ ދުން ޖެހުމުން ސިނގިރޭޓުގައި ޢާންމުކޮށް ހިފަހައްޓައިގެން ހުން އިނގިލިތަކާއި ނިޔަފަތިތައް ރަތްވެއެވެ. މިއީ އާދަކޮށް ދުންފަތުގެ އިސްތިއުމާލްކުރާ މީހުނަށް ދިމާވާ ކަމެކެވެ. ނަމަވެސް ދުންފަތުގެ އިސްތިއުމާލް ކުރުން ހުއްޓާލުމުން، އިނގިލިތަކާއި ނިޔަފަތީގައި ހުންނަ މި ކުލަ ފިލައިދެއެވެ.\nބޮލުން އިސްތަށި ފޭބުން: ދުންފަތުގެ އިސްތިއުމާލް ކުރުމަކީ ބޮލުން އިސްތަށި ފޭބުމާއިވެސް ގުޅިފައިވާ ކަމެކެވެ. ދުންފަތުގައި އެކުލެވޭ ބާއްދާތަކުގެ ސަބަބުން ގުދުރަތީ ގޮތުން އިސްތަށިތައް ވަރުގަދަކޮށްދޭ ބައިތަކަށް ގެއްލުންވެއެވެ. ބައެއް ހާލަތުތަކުގައި ދުންފަތުގެ ސަބަބުން އިސްތަށިފައިބާ މީހުންގެ ބޯ ވަރަށް އަވަހަށް ތަލަވެއެވެ. ނަމަވެސް ބޯ ތަލަވުމަށްފަހު މި ޢަމަލު ހުއްޓާލިނަމަވެސް އަލުން ބޮލުގައި އިސްތަށި ފެޅުމަކީ މަދު ފަހަރެއްގައި ނޫނީ ނުވާނެ ކަމެކެވެ.\nސެޕްޓެމްބަރު 2, 2019 12:46\nހަމަ ބުއްދިން ވިސްނަލަބަލަ . ދުންފަތް ބޭނުން ކުރިޔަސް ނުކުރިޔަސް ކެންސަރު ޖެހޭ. ހަމަ ލަންގް ކެންސާވެސް ޖެހޭ. ބަޔަކު ބޯން ބޭނުން ނުވީމަ ފޭކުވާހަކަތަށއ ފަތުރަނީ. މާލޭގެ މަގުމަތިން ވެހިކަލްތަކުން އަރާ ކާބަން މޮނޮކްސައިޑްވެސް ސިގިރޭޓަށއވުރެ ނުރައްކާ. ހަމަ ބުއްދި. ކޮމަން ސެންސް ބޭނުންކޮއްލާ


Tesla Roadster2- Dhuniyeyge Enme Baarah Dhuva Electric Car - Vaguthu\nޓެސްލާ މޯޓާސް ކުންފުނިން އުފެއްދުމަށް ނިންމާފައިވާ އިލެކްޓްރިކް ކާރު ކަމަށްވާ ރޯޑްސްޓަރ2ދައްކާލައި ދުނިޔެ ސިއްސުވާލައިފިއެވެ.\nޓެސްލާއަކީ އިލެކްޓްރިކް ނުވަތަ ބެޓްރީ ބޭނުންކޮށްގެން ދުއްވާ ކާރު އުފެއްދުމުގައި މަޝްހޫރުކަން ހޯދާފައިވާ ކުންފުންޏެކެވެ. އެގޮތުން އެންމެ ފަހުން އެ ކުންފުނިން ދައްކާލާފައިވަނީ 2008 ގައި އެ ކުންފުނިން ތައާރަފްކުރި ރޯޑްސްޓަރ ސްޕޯޓްސް ކާރުގެ2ވަނަ ވާޝަން އެވެ.\nމި ކާރު އެންމެ 1.8 ސިކުންތު ތެރޭ 100 ކިލޯމީޓަރ ބާރުމިނުގައި ދަތުރުކުރެއެވެ. މާނައަކީ ކާރު ސްޓާޓް ކޮށްގެން 1.8 ސިކުންތު ތެރޭގައި ގަޑިއިރަކު 100 ކިލޯމީޓަރު ބާރުމިނުގައި ދުވުމުގެ ގާބިލްކަން ލިބިގެންވެއެވެ. މިއީ ދުނިޔޭގެ ރެކޯޑެކެވެ. ސަބަބަކީ މިހާތަނަށް ދުނިޔޭގެ އެއްވެސް ކާރަކަށް2ސިކުންތަށްވުރެ މަދު ވަގުތުކޮޅެއްގެ ތެރޭގައި މި ބާރުމިނުގައި ދުވުމުގެ ގާބިލްކަމެއް ލިބިފައެއް ނެތެވެ.\nގަޑިޔަކު 250 މޭލުގެ ބާރުމިނުގައި ދަތުރުކުރެވޭ މި ކާރުގައި ހިމެނޭ 200 ކިލޯވޮޓް އަވަރ ބޭޓެރީ ފުލް ޗާޖް އަކުން 620 މޭލަށް ދަތުރުކުރެވޭނެއެވެ. މި ކާރުގައި4ސީޓް ގެ އިތުރުން ކާރުގެ މަތީބައި ފަރުމާކޮށްފައިވަނީ ބިއްލޫރިން އަދި ހުޅުވާލެވޭގޮތަށެވެ.\nމި ކާރު ދައްކާލުމަށް ބޭއްވި އިވެންޓުގައި ބައިވެރިން ސިއްސުވާލީ މި ރެކޯޑް ބްރޭކިން ކާރުގެ ފީޗާތަކަކުން ނޫނެވެ. އެހެންނަމަވެސް މި ހުރިހާ ފީޗާ ތަކަކީ ރޯޑްސްޓަރ2ގެ އެންމެ ދަށް ވާޝަންގެ ސްޕެސިފިކޭޝަންތަށް ކަން އެނގުމުންނެވެ. ޓެސްލާ ކުންފުނީގެ ސީއީއޯ އީލޯން މަސްކް ބުނާގޮތުގައި މިއީ އެ ކާރުގެ ބޭސް މޮޑެލްގެ ސްޕެކްސް އެވެ. މި ކާރުގެ ޕާފޯމަންސް މޮޑެލް އެއްވެސް ނެރުމަށް ހަމަޖެހިފައިވެއެވެ. ނަމަވެސް އޭގެ އެއްވެސް މައުލޫމާތެއް މަސްކް ދެއްވާފައެއް ނުވެއެވެ.\nޓެސްލާ ކުންފުނިން އިލެކްޓްރިކް ކާރުގެ ތެރެއިން ޓެސްލާ މޮޑެލް3ކިޔާ އަގުހެޔޮ ކާރެއްވެސް ވިއްކައެވެ. މި ހުސްވި ކުއާޓަރގައި ޓެސްލާއިންވަނީ މޮޑެލް ތްރީގެ 260 ކާރު ބާޒާރަށް ނެރެފައެވެ. މިއީ އެ ކުންފުނިން ކުރިން ލަފާކޮށްފައިވާ އަދަދު ކަމަށްވާ 1،500 އާއި އަޅާ ބަލާއިރު ވަރަށްވެސް މަދު އަދަދެކެވެ. ނަމަވެސް، އަންނަ އަހަރުގެ ފެށުމާއިއެކު، ހަފްތާއެއްގެ މައްޗަށް 5،000 ކާރު އުފެއްދޭނެ ޤާބިލްކަން ޓެސްލާއަށް ލިބިގެންދާނެ ކަމަށް މަސްކް ބުންޏެވެ. ޓެސްލާގެ މޮޑެލް ތްރީގެ ކާރެއްގެ ފަށާ އަގަކީ 35،000 އެމެރިކާ ޑޮލަރެވެ.\n2020 ވަނަ އަހަރު ރޯޑްސްޓަރ2ނެރުމަށް ހަމަޖެހިފައިވާއިރު މިއީ ޓެސްލާ މޮޑެލް3ގެ އުފެއްދުމުގައި ދިމާވެފައިވާ ދަތިތަކުން އަރައިގަތުމަށް ޖެއްސި މާކެޓިންގ ސްޓަންޓެއް ކަމަށް ބައެއް އެނަލިސްޓުން ބުނެއެވެ.\nރޯޑްސްޓަރ2މިހާރު 50،000 ޑޮލަރު ގެ ޑެޕޮސިޓް ދެއްކުމަށްފަހު ޓެސްލާ ވެބްސައިޓުން ރިސާވް ކުރެވޭނެއެވެ. ކާރުގެ އަގަކީ 200،000 އެމެރިކާ ޑޮލަރެވެ.


27 ނަންބަރު ބާޖު ސިޓީލާ ބީލަމުގައި ވިއްކާލުން\nމިކުންފުނީގެ ނަންބަރު PRC/I-2013/122-ފ113 އިޢުލާން ގެޒެޓް ކުރުމުގައި ދިމާވި ޓެކްނިކަލް މައްސަލައަކާ ހެދި ކެންސަލް ކުރެވިފައިވާތީ އެ އިޢުލާން ބާޠިލުކޮށް، އަލުން އިޢުލާން ކުރަމެވެ.\nއެމްޕީއެލްގެ 27 ނަންބަރު ބާޖު ހަލާކުވެ ގިނަދުވަސްވުމުގެ ސަބަބުން އިތުރަށް މަރާމާތުކޮށްގެން ވެސް ބޭނުން ނުކުރެވޭނެތީ، ބާ ދަގަނޑުގެ ގޮތުގައި ވިއްކާލުމަށް ބޭނުންވެއެވެ. ވީމާ މި ބާޖު ގަތުމަށް ޝައުޤުވެރިވާ ފަރާތްތަކަށް ސިޓީލާ ބީލަމުގައި މި ބާޖު ވިއްކާލުމަށް ހުޅުވާލަމެވެ.\n1. ބީލަމުގެ ތަފުސީލު\nހ. މި ބީލަމުގައި ބައިވެރިވާން އެދޭ ފަރާތްތަކުން އެމްޕީއެލްގައި -/50,000 ރުފިޔާގެ ޑިޕޮސިޓެއް ބަހައްޓައިގެން ބީލަމުގައި ބައިވެރިވުމަށް ރަޖިސްޓަރީ ކުރަންވާނެއެވެ. މިގޮތުން ރަޖިސްޓަރީ ކުރުމަށްޓަކައި އަންނަނިވި މަޢުލޫމާތު އެމްޕީއެލްގެ ފައިނޭންސް ޑިޕާޓްމަންޓަށް ހުށަހަޅަންވާނެއެވެ.\nއަމިއްލަ ފަރުދުންނަމަ އައި.ޑީ. ކާޑު ކޮޕީ\nކުންފުންޏެއްނަމަ ކުންފުނީގެ ރަޖިސްޓަރީ ކޮޕީއާއި ބީލަމުގައި ބައިވެރިވާނެ ފަރާތެއް ކަނޑައަޅާފައިވާ ކުންފުނީގެ ޤަރާރު އަދި އަމިއްލަ ފަރުދެއް ބަދަލުގައި މީހަކު ފޮނުވާނަމަ، ބަދަލުގައި ފޮނުވާ މީހާ ބީލަމުގައި ބައިވެރިވުމަށް އިޢުތިރާޒެއް ނެތްކަން ބަޔާންކޮށްދޭ ސިޓީއެއް.\nށ. ބީލަން ފެށޭ އަގަކީ -/500,000 ރުފިޔާއެވެ.\nނ. ބީލަމަށް ހުށަހެޅިފައިވާ އެންމެ މަތީ އަގަށް ފަހަރަކަށް އިތުރު ކުރެވޭނީ މަދުވެގެން -/50,000 ރުފިޔާއެވެ.\nރ. ކޮންމެ ދުވަހެއްގެ މެންދުރު 12:00 އާއި ހަމައަށް ހުށަހެޅިފައި އޮންނަ އެންމެ މަތީ އަގު އެދުވަހުގެ 13:30 ގައި އެމްޕީއެލްގެ ނޯޓިސް ބޯޑްގައި އިޢުލާންކޮށް އެމްޕީއެލްގެ ވެބްސައިޓް www.port.com.mv ގައި ޝާއިޢު ކުރެވޭނެއެވެ.\nބ. ބީލަމުގެ ކުލި އެކަށީގެންވާ އަދަދަކަށް އެރުމަށްފަހު (ސަރުކާރު ބަންދު ދުވަސްތައް ނުހިމަނައި) 72 ގަޑިއިރު ވަންދެން އެއް އަގެއް އޮވެއްޖެނަމަ، އެ އަގު ހުށަހެޅި ފަރާތަކަށް ބީލަން ނިންމާލެވޭނެއެވެ. އަދި ބީލަން ކުރިޔަށް ދާނީ3ހަފްތާގެ މުއްދަތަކަށެވެ.\nޅ. ދެފަރާތަކުން ނުވަތަ އެއަށްވުރެ ގިނަ ފަރާތްތަކުން ހުށަހަޅާ އަގު އެއްވަރުވެއްޖެނަމަ އެފަރާތްތަކަށް އެކަން އަންގައި އަގު ބަދަލުކޮށް ހުށަހެޅުމުގެ ފުރުޞަތު ދެވޭނެއެވެ.\n2. އަގު ހުށަހެޅުން\nހ. ހުށަހަޅާ އަގު ސާފުކޮށް އެނގޭނެހެން ހިސާބު އަކުރުންނާއި ތާނަ އަކުރުން އަދަދު ތަފާތު ނުވާނެހެން ލިޔެފައި އޮންނަންވާނެއެވެ.\nމި ބީލަމުގައި ބައިވެރިވާ ފަރާތްތަކުން އަގު ހުށަހަޅަންވާނީ ބަންދު ކުރެވިފައިވާ ސިޓީއުރައެއްގައި އެމްޕީއެލްގެ ކައުންޓަރުގައި ބެހެއްޓިފައިވާ ފޮށްޓަށެވެ. ސިޓީއުރައިގެ ބޭރުގައި "ބީލަމުގައި ބައިވެރިވުމަށް އެދި" ލިޔެފައި އޮންނަންވާނެއެވެ. ކުލި ހުށަހަޅާއިރު އަންނަނިވި މަޢުލޫމާތު ފުރިހަމަ ކުރަންވާނެއެވެ.\nހުށަހަޅާ ފަރާތުގެ ފުރިހަމަ ނަމާއި އެޑްރެސް\nއަމިއްލަ ފަރުދެއްނަމަ އައި.ޑީ. ކާޑުގެ ނަންބަރު/ ކުންފުންޏެއްނަމަ ރަޖިސްޓަރީ ނަންބަރު\nގުޅޭނެ ފޯނު ނަންބަރު\nޑިޕޮސިޓްގެ ރަސީދު ނަންބަރު\n3. ބީލަން ނިންމުން\nހ. ބީލަން ނިމުމުން އެންމެ މަތީ އަގު ހުށަހެޅި ފަރާތަށް ބީލަން ކާމިޔާބުވެއްޖެ ކަމުގެ ލިޔުމެއް ދޫކުރެވޭނެއެވެ. އަދި މި ބާޖު ގަތުމަށް އަގު ހުށަހަޅުއްވާ ފަރާތްތަކުގެ ތެރެއިން ހޮވޭ ފަރާތުން 05 ދުވަހުގެ ތެރޭގައި ފައިސާ ދެއްކުމަށްފަހު 07 ދުވަހުގެ ތެރޭގައި މި ބާޖް އެމްޕީއެލް ސަރަޙައްދުން ގެންދަންވާނެއެވެ.\nށ. ބީލަން ކާމިޔާބުވި ފަރާތެއްގެ މައްސަލައަކާހުރެ ކަނޑައެޅިފައިވާ މުއްދަތުގެ ތެރޭގައި ފައިސާ ނުދެއްކިއްޖެނަމަ އެފަރާތަކުން ހުށަހަޅާފައިވާ ބީލަން ބާޠިލު ކުރެވޭނެއެވެ. މިގޮތުން ބީލަން ބާޠިލު ކުރެވިއްޖެނަމަ އެފަރާތަކުން ޑިޕޮސިޓްގެ ގޮތުގައި ބެހެއްޓި -/50,000 ރުފިޔާ އަނބުރާ ނުލިބޭނެއެވެ. (ފޯރފިޓް ކުރެވޭނެއެވެ.)\nނ. ބީލަން ކާމިޔާބުނުވާ ފަރާތްތަކުން ދެއްކި ޑިޕޮސިޓް ފައިސާ ބީލަން ނިމޭތާ7ދުވަހުގެ ތެރޭގައި އަނބުރާ ލިބޭނެއެވެ.\n4. މަޢުލޫމާތު ސާފުކުރުން\nމި އިޢުލާނާ ގުޅިގެން ވިއްކާލާ ބާޖު ބަލަން ބޭނުންވާ ފަރާތްތަކުން ޕްރޮކިއުމަންޓް ޑިޕާޓްމަންޓަށް ގުޅުމުން ބާޖު ބެލޭނެ އިންތިޒާމު ވަނީ ހަމަޖެހިފައެވެ. އިތުރު މަޢުލޫމާތު ސާފުކުރެއްވުމަށް އެމްޕީއެލްގެ ޕްރޮކިއުމެންޓް ޑިޕާޓްމެންޓް ފޯން ނަންބަރު 3323993 އަދި އީމެއިލް [email protected] ފޮނުވައިދެއްވުން އެދެމެވެ.\n5. އިތުރު ބަޔާން\nމަތީގައި ބަޔާންކުރެވުނު ބީލަމުގައި އެމްޕީއެލްގެ ބޯޑު ޑިރެކްޓަރެއް ނުވަތަ މުވައްޒަފެއް ނުވަތަ އެދެފަރާތުގެ ޢާއިލާގެ ބޭފުޅެއް (ޢާއިލާ މާނަކުރަނީ މަންމަ، ބައްޕަ، ފިރިން، އަނބިން، ދަރިން ނުވަތަ އެއްބަނޑު އެއްބަފާ ނުވަތަ އެއްބަނޑު ނުވަތަ އެއްބަފާ މީހުންނެވެ.) އަދި އެފަދަ ފަރާތެއް ހިއްސާވާ ކުންފުންޏެއް ނުވަތަ ވިޔަފާރިއަކަށް ވެސް މި ބީލަމުގައި ބައިވެރިއެއް ނުވެވޭނެއެވެ.\n02 ޞަފަރު 1435\nޕަބްލިޝްކުރި ތާރީޚު: 07 ޑިސެންބަރު 2013


Hate speech bill ah kanboduvunthah ebahuri, Majleehah fonuvaanan: Islamic minister | Mihaaru\nޚަބަރު / ޑރ. އަހުމަދު ޒާހިރު، އިސްލާމިކް މިނިސްޓަރު\nނަފުރަތުގެ ބިލަށް ކަންބޮޑުވުންތައް އެބަހުރި، މަޖިލީހަށް ފޮނުވާނަން: އިސްލާމިކް މިނިސްޓަރު\nއިސްލާމިކް މިނިސްޓަރު ޑރ. ޒާހިރު "މިހާރު" އަށް އިންޓަވިއުއެއް ދެއްވަނީ. އޭނާ މިއަދު ވިދާޅުވީ ހޭޓް ސްޕީޗް ބިލާ މެދު ކަންބޮޑުންތައް އެބަހުރި ކަމަށާއި އެ ކަންބޮޑުވުންތައް މަޖިލީހާ ހިއްސާކުރައްވާނެ ކަމަށް-- ފޮޓޯ: ނިޝާން އަލީ/ މިހާރު\n17 ޖޫން 2021 - 17:45\nމީހުންގެ އަގީދާއާ ގުޅުވައިގެން ނަފުރަތު އުފެއްދުން ހުއްޓުވަން ކަމަށް ބުނެ، ގާނޫނުލް އުގޫބާތަށް މާއްދާއެއް އިތުރުކުރަން ސަރުކާރުން ހުށަހެޅި ބިލާއި މެދު ކަންބޮޑުވުންތަކެއް އެބަހުރި ކަަމަަށާއި އެ ކަންބޮޑުވުންތައް އަންނަ ހޯމަ ދުވަހު ރައްޔިތުންގެ މަޖިލީހަށް ފޮނުއްވާނެ ކަމަށް އިސްލާމިކް މިނިސްޓަރު ޑރ. އަހުމަދު ޒާހިރު މިއަދު ވިދާޅުވެއްޖެ އެވެ.\nޒާހިރު "މިހާރު" އަށް މިއަދު ވިދާޅުވީ ބިލަށް ކޮމެންޓް ކުރުމަށް ޓަކައި އިސްލާމީ ފަތުވާދޭ އެންމެ މަތީ މަޖިލީހުގެ ލަފާ ވެސް މިހާރު ހޯއްދަވާފައިވާ ކަމަށާއި އޭގެ އިތުރުން ވެސް ދީނީ އިލްމުވެރިންގެ ލަފާ ހޯއްދަވާނެ ކަމަށެވެ.\n"އަޅުގަނޑު އެދުނީ ފަތުވާ މަޖިލީހުގެ ލަފަޔަކަށް. ދެން އެބޭފުޅުންގެ ހުރި ކަންބޮޑުންތައް އެބަހުރި ފޮނުއްވާފައި. އަޅުގަނޑުމެން އިލްމުވެރިންނާ އެކު އިށީނދެ އެލަފަޔާއި އެހެން ކަންބޮޑުވުންތަކާ މެދުގައި ވެސް އަދި މަޝްވަރާ ކުރާނަން،" ޒާހިރު ވިދާޅުވި އެވެ.\nއޭނާ ވިދާޅުވީ ބިލަށް ކޮމެންޓް ކުރަން އެދި ރައްޔިތުންގެ މަޖިލީހުން ފޮނުވާފައި ސިޓީއަށް ހޯމަ ދުވަހު ޖަވާބު ދެއްވާނެ ކަމަށެވެ.\nމިނިސްޓަރު ވިދާޅުވި ގޮތުގައި ބިލާއި މެދު ފަތުވާ މަޖިލީހުން އޭނާއަށް ދިން ލަފާާގައި ޖުމްލަގޮތެއްގައި ހުރީ ބައެއް ދީނީ އިލްމުވެރިން މިހާރުވެސް ފާޅުކުރައްވާފައިވާ ކަންބޮޑުވުންތަކެވެ. އެހެން ނަމަވެސް ބިލުގެ ވަކިވަކި މާއްދާތަކަށް އެ މަޖިލީހުން ކަންބޮޑުވުން ފާޅުނުކުރައްވާ ކަމަށާއި ދެއްވާފައި އޮތީ ޖުމްލަ ލަފައެއް ކަމަށް ވެސް އޭނާ ވިދާޅުވި އެވެ.\nއެނގިފައިވާ ގޮތުގައި ފަތުވާ މަޖިލީހުން މިނިސްޓަރަށް ދިން ލަފާގައި ފާޅުކޮށްފައިވާ އެއް ކަންބޮޑުވުމަކީ ބިލުގެ ސަބަބުން ރައްޔިތުންގެ މެދުގައި ވަރަށް ބޮޑު ނުތަނަަވަސްކަމެއް އުފެދިދާނެ ކަމުގެ ކަންބޮޑުވުމެވެ. އިސްލާމީ ތަރުބިއްޔަތާއި، ނުބައިކަންތައްތަކުން މީހުން ދުރުކުރަން ނަސޭހަތްތެރިވުން ފަދަ ކަންތައްްތަކަށް ވެސް ބިލު މިހާރު އޮތް ގޮތުން ހުރަސްތައް ކުރިމަތިވެދާނެ ކަމުގެ ކަންބޮޑުވުން ވެސް ފަތުވާ މަޖިލީހުގެ ސިޓީގައި ފާޅުކޮށްފައިވެ އެވެ.\n"އެހުރިހާ ކަަމަކާ އެކު ބިލުގެ ސަބަބުން ރާއްޖޭގެ ދީނީ އެއްބައިވަންތަކަމާއި ދީނީ ވަހުދަތަށް ގެއްލުންވާނެ ކަމުގެ ކަންބޮޑުވުން ފަތުވާ މަޖިލީހުގެ ލަފާގައި ފާޅުކޮށްފައިވޭ،" މައުލޫމާތު ލިބި ހުރި އޮފިޝަލަކު ވިދާޅުވި އެވެ.\nއަގީދާއާއި ގުޅުވައިގެން ނަފުރަތު އުފެއްދުމަކީ ކުށަކަށް ހަދަން ފޮނުވި ބިލުގެ ފުރަތަަމަ ކިއުން ރައްޔިތުންގެ މަޖިލީހަށް އިއްވީ މިދިޔަ މަހުގެ 31 ވަނަ ދުވަހު ބޭއްވި ޖަލްސާގަ އެވެ. އެ ބިލް މަޖިލީހަށް ތައާރަފްކޮށް އިބްތިދާއީ ބަހުސް ފެށީ މިދިޔަ އަންގާރަދުވަހު ބޭއްވި ޖަލްސާގަ އެވެ. މަޖިލީހަށް ބިލް ބަލައިގަނެ، ދިރާސާކުރުމަށް ޓަކައި މިހާރު ވަނީ ޖުޑިޝަރީ ކޮމިޓީއަށް ފޮނުވައިފަ އެވެ.\nޖުޑިޝަރީ ކޮމިޓީން ރޭ ބޭއްވި ބައްދަލުވުމުގައި ނިންމީ އިސްލާމިކް މިނިސްޓްރީއާއި ޕްރޮސެކިއުޓާ ޖެނެރަލްގެ އޮފީސް އަދި ހިއުމަންރައިޓްސް ކޮމިޝަނުގެ ކޮމެންޓް ހޯދުމަށެވެ. ބިލަށް ކޮމެންޓް ދިނުން އެދި ކޮމިޓީން މިހާރު ވަނީ އެ ތިން ތަނަށް ވެސް ސިޓީ ފޮނުވައިފަ އެވެ.\nއެމްޑީޕީ ރައްޔިތުންގެ މަޖިލިސް އަދާލަތު ޕާޓީ އިސްލާމިކް މިނިސްޓްރީ އިމްރާން އަބްދުﷲ، ހޯމް މިނިސްޓަރު ގާނޫނުލް އުގޫބާތު މެމްބަރު ހިސާން ހުސެއިން (ތުޅާދޫ) އިސްލާމީ ފަތުވާދޭ އެންމެ މަތީ މަޖިލީސް ޑރ. އަހުމަދު ޒާހިރު، އިސްލާމިކް މިނިސްޓަރު\n34 ކޮމެންޓް, 12 ރިއެކްޝަންސް\nދީނުގެ ނަމުގައި ހަރުކަށިކަން ދެއްކުން ހުއްޓާލާ! އޯގާތެރިކަން އިސްކުރޭ! ލާދީނީއޭ ގޮވައި ލޭހުއްދަކުރުން ހުއްޓާލާ! ދީން ވަނީ ހެއްދެވި ފަރާތުން ހިމާޔަތް ކުރައްވާފައި! އަހަރެމެން އެކަމަށް ބާރުދީ ވިސްނައިދޭންވީ ންވީ!\nމުންކަރާތްތައް ހުއްޓުވަން ޤާނޫނީގޮތުން (ވެރިކަމުގެ ފަރާތުން) ކުރަންޖެހޭ ކަމެއް ކުރަންއުޅޭތީ މިމީހުން މިވަރަކަށް ބިރުން މިއުޅެނީ ކީއްވެބާވައެވެ.\nއަލީ ނަމީރާ މިބް\nވައްކަން ކޮއްފަ ނުކުރަމޭ ބުނުން. މަރާފަ، ރިބާ ކައިފަ، ފިލްމް ބަލާފަ، ފޮޓޯ ނަގާފަ،ޑްރަގް ނަގާފަ، މިޔުޒިކް ކުލެފަ، ... ނުކުރަމޭ ބުނުން. އެހުރިހާކަމެއް ހިތުން ރުހުމުން ކޮއްފަ، ތިބި ބަޔަކު މިބުނަނީ ލާދީނީއޭ އެހެން ބަޔަކާ ދިމާލައް! ލާދީނީ މިއޮއްނަނީ ހަމަ އެންމެ ދެ ކަމަކައްތަ؟\nއައި އެމް ޔޫ\nތިބިލުގެ ސަބަބުން ލާދީނީ މީހަކާ ދިމާލަށް ގަސްތުގައި ނަމާދު ނުކުރުމަކީ ދީނުން ބޭރުވުމޭ ބުނާ މީހާއަށްވެސް ފިޔަވަޅު އެޅިގެންދާނެ. ހެޔޮކަމަކަށް އަމުރުކޮށް ނުބައިކަންކަން މަނާކުރާ މީހުންނަކީ އެހެން މީހުންނަކީ ކާފިރުވެފައިވާ ބައެއް ކަމަށް ދެކޭ ބައެއް ކަމަށް ލާދީނީ މީހުން ދެކޭނެ އަދި އެފަދަ މީހުންނަށްވެސް ފިޔަވަޅު އެޅިގެންދާނެ. ހުކުރު ހުތުބާގައި ލާދީނީ މީހުންނާއި ދެކޮޅަށް އެއްޗެއް ބުނެފިނަމަވެސް އެއީ މިބިލުގެ ސަބަބުން ކާފިރު ގޮވުން.\nއޭނާއާއި ދިމާލަށް އެހެން ބުނުމުގެ ބޭނުމަކަށްވާން ޖެހޭނީ އޭނާ އިސްލާހުކުރުން ކަމަށްވާނަމަ އޭނާ ރުޅި އަރުވާލާކަށް ނުޖެހޭ! އަދި އޭނާ ބަދުނާމުކޮށް، ކާފަރެކޭ ބުނުމުން ލިބޭނެ ފައިދާއެއް ނެތް. އޭނާއާއި މެދު އޯގާތެރިވެ ނަމޫނާ ދައްކަން ވީ! އެވަރުން ނުވާނަމަ ކަމާއިބެހޭ ފަރާތަށް އަންގާ - މަގުމަތިން އަމިއްލައަށް ހުކުމް ނުކުރޭ!\nމިރާއްޖޭގެ މީހުން ކުރިން އުޅެމުން އައީ ސުންނީންގެ ފިގުހާ ސޫފީ ޢަގިދާގެ މަތީގަ. އެކަމަކު މިއަދު އުޅެން މަޖުބޫރުވެފައި މިވަނީ ނަޖިދުގެ ވައްހާބީ ޢަގީދާއާ ސަލަފުންނޭ ކިޔާ ބަޔަކު މަސްހުނިކޮށްފައި އޮތް ފިގުހީ ފިތުނައެއްގަ. ކޮންމެ ބަޔަކު ވެސް ދަޢުވާކުރަނީ އެމީހުން ފިޔަވާ ދެންތިބި އެންމެން ތިބީ ބާތިލް ގޮތުގައޭ. މިތާގައި ނެތް ފިތުނައެއް ނެތް. ޝާފިޢީ މަޒްހަބުވެސް ބާތިލް މަޒުހަބަކަށް ހަދަފި. ބާރުގަދަ އަޑުގަދަ މީހާގެ ދީން މިތާގަ އޮތީ.\nމުސްލިމަކު ކުރި ގޯސްކަމެއްގައި އޭނާއަކީ ދީނުންބޭރު މީހެކޭ (ލާދީނީ) އޭ ބުނުމަކީ ދީން ހުއްދަކުރާ ކަމެއް ނޫން! އެމަނާ ނުކުރެވި އެފުރުސަތު ހުޅުވާލުމަށް އިލްމުވެރިންގެ ނަމުގައި ފިތުނައަށް ފުރުސަތު ހުޅުވާލަނީބާ؟ މީހަކު ގޯސްވީމާ ނަސޭހަތް ދެނީ، ބަދުނާމުކޮށް ލޭ ހުއްދަކުރުމުގެ ބާރެއް އާއްމު ފަރާތަކަށް ނޯވޭ! ނަސޭހަތް ނުދެވޭ ނަމަ އެކަން ސަރުކާރަށް ހުށަހަޅަން ޖެހެނީ! އަފުޣާން ޓެރަރިސްޓް ގްރޫޕް ފަދައިން ހަރަކާތްތެރިވުމަށް ފުރުސަތު ހުލުވާލުމަށް ވަކާލާތު ނުކުރޭ!\nޢިސްލާމްދީނާއި މެދު ޒުވާންޖީލު ސައްކާއި ނަފްރަތު އުފެދޭ ފަދަ ވާހަކަ ނަމުގެ ކުރިޔަށް އަަމިއްލަ އަށް ސޭހު ކިޔައިގެން އުޅޭ މީހުންވެސް ނުދައްކަން ވެއްޖެ. މިދޭތެރެ އަކުން ފެނުނު ‘4 އަނބިން ވެރީ ބެސްޓު’ ޖަހައިގެން މީގެން މީހަކު އުޅުނު ތަން. ޢެންމެނަށްވެސް އެކަން އެގޭ. ކޮންމެހެން ޕޯސްޓަރ ހަދައިގެން އެކަން ގޮވާކަށް ނުޖެހޭ\nލާދީނީ ބަޔަކު ދީނީ ބަޔަކަށް ހެދޭނީ، އަދި ދީނުގެ ހަރުކަށި ފިކުރު ނައްތާލާ މެދުމިނުގެ ބަޔަކަށް ހެދޭނީވެސް ތިކިޔާ "އިލްމްވެރިން" ނަށް. ތިމާމެންގެ ވާޖިބު އަދާނުކޮށް، ޖާހިލުންގެ ބަޔަކު ކަމެއްކުރަންއުޅޭއިރަށް އެއަށް އިސްލާޙް ގެންނަން އެގޭނީވެސް އިލްމްވެރިންނަށް ނޫންތޯ. އަވަހަށް އެބިލް އިސްލާހްކޮއްލާފަ އަލުން ފޮނުވާދެއްވާ. މިގައުމުގަ އަފްއާނިސްތާނުގޮތަށް އެއްބަޔަކު ނަމާދަށްތިއްބާ މިސްކިތުގަ ބޮންގޮއްވާ ހިސާބައްދާކަށް ބޭނުމެއްނޫން.\nފަތުވާ ކޮމިޓީ އާއި ދެންވެސް ރާއްޖޭގައި އިސްލާމް ދީނުގެ މަތީ ތަޢުލީމް ޙާސިލްކޮއްގެން ތިއްބެބެވި އެހެން ޢިލްމްވެރިރިން އެއްތަނަކަށް އެއްވެ ތި ބިލްގެ ހުރިހާ މާއްދާޔަކަށް ވަކިވަކިން ބަހުސްކޮށް ތިބިލަކީ ދީނަށް ފުރައްސާރަކުރުމާއި، އަދި ދީނުގެ ނަމުގައި އެހެން މީހުނަށް ފުރައްސާރަކޮށް ފިތުނަ ނުއުފެއްދޭގޮތަކަށް ހަދާ ދެއްވަންވީ ނޫންތޯ. އިސްލާމް ދީނާ ގުޅުވައިގެން ރާއްޖޭގައި ސިޔާސީ ފިތުނަ އުފައްދާ ގައުމު ބައިބައިކުރުން އެއީ ވެސް ކުޑަ ނުރައްކަލެއްނޫން.\nހިސާނުހެއްދެވީ ދޮގެއްކަން މިއޮތީ ސާފުވެފަ ހިސާނޫ އިސްތިޔުފާ ދޮގުވެރިން މިނިސްޓަރުން ނަކައް ކަމަކުނުދާނެ ދޮގުހުވާކުރާ މިހާގެ ހެކިބަސް ދުވަހަކުވެސް ބަލައިގަތުމީ ހުއްދަ ކަމެއްނޫން އެއީ ހައްދުފަހަނަ އެޅުމެއްވެސްނޫން ވީމާ އަވަހައް އިސްތިޔުފާ ދެއްވާ ދޮގުހެދުމީ ވައްކަން ކުރުމުގެ ތަޅުދަނޑި


ބައިނަލްއަޤްވާމީ އާބިޓްރޭޝަންގެ މައްސަލަ\n→ މާލިއްޔަތު ޤާނޫނު ސުޕްރީމް ކޯޓުގެ ޙުކުމަށްފަހު ރޭޕް ކުރުމާއި ޖިންސީ އަނިޔާ ކުރުމާއި ޖިންސީ ގޯނާ ކުރުން ← ބައިނަލްއަޤްވާމީ އާބިޓްރޭޝަންގެ މައްސަލަ ތާރީޚް: 17 ސެޕްޓެމްބަރ 2012 ބައިނަލްއަޤްވާމީ ވިޔަފާރީގެ މުޢާމަލާތްތަކުގައި ހިނގާ ބޭރުގެ އާބިޓްރޭޝަންގެ އަމުރުތަކާއި ނިންމުންތައް ޤައުމުތަކުން ބަލައިގަތުމާއި އެ އަމުރުތަކާއި ނިންމުންތައް ތަންފީޒުކޮށްދިނުން ބިނާވެފައިވަނީ، ކޮންވެންޝަން އޮން ރެކޮގްނިޝަން އެންޑް އެންފޯރސްމަންޓް އޮފް ފޮރިން އާބިޓްރަލް އެވޯޑްސް ނުވަތަ “ދަ ނިއުޔޯކް ކޮންވެންޝަން” ގެ ނަމުން ކިޔައިއުޅޭ ބައިނަލްއަޤްވާމީ މުޢާހަދާއެއްގައިވާ ގޮތުގެމަތިންނެވެ.\nމި މުޢާހަދާގައި ބައިވެރިވުމަށް ދެ ކަމެއް ރާއްޖޭން ކޮށްފައިވާކަން އަޅުގަނޑަށް އެނގެއެވެ.\nއެއް ކަމަކީ، އެ މުޢާހަދާގައި ބައިވެރިވާން ބޭނުންކަމަށް ސަރުކާރުން ބުނެ، އެކަމުގެ ރުހުމަށް އެދި ރައްޔިތުންގެ މަޖިލީހަށް ހުށަހެޅުމުން، 2011 ވަނަ އަހަރުގެ ޖޫންމަހުގެ 20 ވަނަދުވަހު، މަޖިލީހުގެ މެންބަރުންގެ 64 ވޯޓުން އެ މުޢާހަދާގައި ރާއްޖެ ބައިވެރިވުމަށް މަޖިލީހުން ރުހުންދީފައިވާ ކަމެވެ.\nއެކަމަކު އެ ރުހުމަށްފަހު، އެ މުޢާހަދާގައި ރާއްޖެ ރަސްމީކޮށް ބައިވެރިވުމަށް ސަރުކާރުގެފަޅިން ކުރަންޖެހޭ ކަންކަން ކޮށްނިންމައި، ރާއްޖޭން އެ މުޢާހަދާގައި ބައިވެރިވެފައިވާ ކަމެއް، އަޅުގަނޑަކަށް ނޭނގެއެވެ.\nބައިވެރި ނުވާނަމަ، އެފަދަ ބައިނަލްއަޤްވާމީ އާބިޓްރޭޝަންގެ އެންގުމެއް ރާއްޖޭން ބަލައިގަނެ، އެއަށް ތަބާވެ ތަންފީޒުކުރުން ރާއްޖެއަށް ލާޒިމުކުރެވިދާނެކަމާމެދު ސުވާލުކުރެވިދާނެއެވެ.\nދެވަނަ ކަމަކީ، އެ މުޢާހަދާގައިވާ އުސޫލުތައް ރާއްޖެއަށް ބަލައިގަތުމަށް، ކަމާގުޅޭ ޤާނޫނެއްގެ ބިލެއް، އާބިޓްރޭޝަން ބިލުގެ ގޮތުގައި ސަރުކާރުން މިދިޔަ އަހަރުގެ ތެރޭގައި ރައްޔިތުންގެ މަޖިލީހަށް ހުށަހެޅުމެވެ. އެ ބިލު މިހާރުވަނީ، މިއަހަރުގެ ކުރީކޮޅު މަޖިލީހުން ބަލައިގަނެ، ދިރާސާކުރުމަށްޓަކައި ކޮމިޓީއަކަށް ފޮނުވާފައެވެ.\nރައީސް ނަޝީދުގެ އިޤްތިޞާދީ އިޞްލާޙުގެ ޕްރޮގްރާމްގެ ދަށުން މަޖިލީހަށް ފޮނުއްވި އެ އާބިޓްރޭޝަން ބިލުން މައިގަނޑު ދެ ކަމެއް ރާއްޖެއަށް ތަޢާރުފުކުރާނެއެވެ.\nފުރަތަމަ ކަމަކީ، ޔުނައިޓެޑް ނޭޝަންސް ކޮމިޝަން އޮން އިންޓަރނޭޝަނަލް ޓްރޭޑް ލޯ ނުވަތަ ޢާންމުކޮށް ކިޔާގޮތަށްނަމަ އަންސިޓްރަލްގެ މޮޑެލް ޤާނޫނީ ހަމަތަކާ އެއްގޮތަށް، ރާއްޖޭގައި އާބިޓްރޭޝަނާގުޅޭ ޤާނޫނީ ހަމަތައް ތަޢާރުފުކޮށް އިންތިޒާމުކުރުމެވެ.\nދެވަނަ ކަމަކީ، ރާއްޖޭން ބޭރުގައި ހިނގާ އާބިޓްރޭޝަންތަކުގައި ކުރާ އަމުރުތައް ނިއު ޔޯކް ކޮންވެންޝަންގެ އުސޫލުތަކާ އެއްގޮތަށް، ރާއްޖޭން ބަލައިގަނެ، އެ އަމުރުތައް ރާއްޖޭގެ ކޯޓުތައް މެދުވެރިކޮށް ތަންފީޒުކުރުމުގެ ހަމަތައް އެކަށައެޅުމެވެ.\nދެތިން ސުވާލެއް މިހާހިސާބުން އުފެދެއެވެ.\nފުރަތަމަ ސުވާލަކީ، ރާއްޖެ އެ ނިއުޔޯކް ކޮންވެންޝަނުގައި ރަސްމީކޮށް ބައިވެރިވެފައި ނުވާނަމަ، ދެން ބައިނަލްއަޤްވާމީ އާބިޓްރޭޝަނެއްގައި ކުރާ އަމުރެއް އެ މުޢާހަދާގައި ބަޔާންކުރާގޮތަށް ރާއްޖޭގައި ތަންފީޒުކުރަންޖެހޭނެ ހެއްޔެވެ؟\nއާބިޓްރޭޝަނާ ބެހޭގޮތުން އެކަން އޮތްގޮތެއް ނޭނގެއެވެ.\nއެކަމަކު، ބޭރުގެ ޤައުމުތަކުގެ ކޯޓުތަކުން ކޮށްފައިވާ އަމުރުތަކާ ގުޅޭގޮތުން، މިހާތަނަށް، ރާއްޖޭގެ ޕޮޒިޝަނަކަށް ވެފައިއޮތީ، އެކަން އެގޮތަށް އޮޓޮމެޓިކުން ނުކުރެވޭނެ ކަމަށެވެ. އަދި، އެ މައްސަލަ ޖެހޭނީ ރާއްޖޭގެ ކޯޓަކަށް އަލުން ހުށަހަޅައިގެން، މައްސަލައެއްގެ ގޮތުގައި ބަލައި، ރާއްޖޭގެ ކޯޓެއްގެ ޙުކުމެއް ނުވަތަ އަމުރެއް ހޯދާށެވެ.\nއާބިޓްރޭޝަނާ ބެހޭގޮތުންވެސް ޢަމަލުކުރުންގާތީ އެގޮތަށެވެ.\nދެވަނަ ސުވާލަކީ، ސަރުކާރުން ނިއުޔޯކް ކޮންވެންޝަންގައި ބައިވެރިވެފައިވީނަމަވެސް، ރާއްޖޭގެ ޤާނޫނެއް މެދުވެރިކޮށް އެ މުޢާހަދާގެ އުސޫލުތައް ރާއްޖޭގެ ޤާނޫނީ ނިޒާމުގެ ތެރެއަށް ނުގެންނަނަމަ، ދެންވެސް އެ މުޢާހަދާއަށް ޢަމަލުކުރަންޖެހޭނެ ހެއްޔެވެ؟\nޖަވާބަކީ ނޫނެކޭ އެވެ. ސަބަބަކީ، ރާއްޖޭގެ ޤާނޫނުއަސާސީ ބުނާގޮތުން، ބައިނަލްއަޤްވާމީ މުޢާހަދާތަކުގައިވާ ގޮތުގެމަތިން ދިވެހިރައްޔިތުން ޢަމަލުކުރަންޖެހޭނީ، އެ މުޢާހަދާގެ އުސޫލުތަކަށް ރާއްޖޭގެ ޤާނޫނެއް މެދުވެރިކޮށް ރާއްޖޭގެ ޤާނޫނީ ނިޒާމުގެ ތެރެއަށް ބަލައިގަތުމުންނެވެ.\nޤާނޫނުއަސާސީގެ 93 ވަނަ މާއްދާގެ މަފްހޫމަކީ އެއީކަމަށް ބެލެވެއެވެ.\nއެހެންކަމުން، ރާއްޖޭގައި ރައްޔިތުންގެ މަޖިލީހުން ފާސްކޮށްފައިވާ ކަމާގުޅޭ ޤާނޫނީ އޮނިގަނޑެއް ނެތީސް، އެހެން ޤައުމެއްގައި ހިނގާ އާބިޓްރޭޝަނަކުން ކަނޑައަޅާ އަމުރެއް ރާއްޖޭގައި ތަންފީޒުވުމަކީ، ވުމަށްވުރެ ނުވުން ކައިރިކަމެކެވެ.\nތިންވަނަ ސުވާލެއްވެސް އުފެދެއެވެ. އާބިޓްރޭޝަނާގުޅޭ ޤާނޫނެއް ރާއްޖޭގައި އޮތްނަމަ، ނުވަތަ މިހާރު މަޖިލީހުގައި އޮތް އާބިޓްރޭޝަން ބިލު ޤާނޫނަކަށްވެ، ނިއުޔޯކް ކޮންވެންޝަންގެ އުސޫލުތަކަށާއި އަންސިޓްރަލް އާބިޓްރޭޝަންގެ އުސޫލުތަކަށް ރާއްޖޭގެ ޤާނޫނުގައި ޖާގަދީފައިވާނަމަ، ބޭރުގެ އާބިޓްރޭޝަނެއްގައި ކުރާ އަމުރު ރާއްޖޭގައި ބަލައިގަނެ، ތަންފީޒުކުރެވޭނެ ހެއްޔެވެ؟\nޖަވާބަކީ، އާނއެކެވެ. އެކަމަކު ވަކި ޙުދޫދެއްގެ ތެރެއިންނެވެ.\nބޭރުގެ އާބިޓްރޭޝަންގެ އަމުރުތައް ރާއްޖޭގައި ބަލައިގަނެ ތަންފީޒުކުރެވޭނީ، ކޯޓުތައް މެދުވެރިކޮށެވެ. އަދި، ކޯޓުތަކުން، އެފަދަ އަމުރެއް ބަލައިގަންނާނީ، އަދި ތަންފީޒުކޮށްދޭނީ، ޤާނޫނުގައި އެ ބަލައިގަތުމަށް ނުވަތަ ތަންފީޒުކޮށްދިނުމަށް ބަޔާންވެގެންވާ ޙާލަތްތަކެއް ވުޖޫދުގައިވާކަމަށް ކޯޓަށް ޤަބޫލުކުރެވޭނަމައެވެ. އަދި، އެފަދަ އަމުރެއް ބަލައި ނުގަންނަންވީ، ނުވަތަ ތަންފީޒުކޮށް ނުދޭންވީ ސަބަބެއްކަމަށް ޤާނޫނުގައި ބަޔާންކޮށްދީފައިވާ ސަބަބެއް، ވުޖޫދުގައި ނެތްކަމަށް، ކޯޓަށް ޤަބޫލުކުރެވޭނަމައެވެ.\nއެ ތަފްޞީލުތައް މިތާނގައި ނުލިޔުނުނަމަވެސް، މަޖިލީހުގައި އޮތް އާބިޓްރޭޝަނުގެ ބިލު ނުވަތަ ނިއުޔޯކް ކޮންވެންޝަން ބައްލަވާލެއްވުމުން ބޭރުގެ އާބިޓްރޭޝަނަކުން ކަނޑައަޅާ އަމުރެއް ނުވަތަ ނިންމުމެއް ރާއްޖޭގައި ބަލައިގަނެ ތަންފީޒުކުރެވޭނެ ޙާލަތާއި، އެފަދަ ނިންމުމެއް ބަލައިގަތުމަށާއި ތަންފީޒުކުރުމަށް އިންކާރުކުރެވޭނެ ޙާލަތްތައް ސާފުވެވަޑައިގަންނަވާނެއެވެ.\nބޭރުގެ އާބިޓްރޭޝަނެއްގައި ކުރެވޭ އަމުރެއް ރާއްޖޭގައި ބަލައިގަނެ ތަންފީޒުކުރުމަކީ، އޮޓެމެޓިކުން ހިނގާނެކަމެއް ނޫންކަމުގައި ދަންނަވާލުމުން، މި ލިޔުމުގެ ބޭނުމަށް ފުދޭނެކަމަށް ދެކެމުންނެވެ.\nޝަރީފާ ރަނގާޅު ލިއުމެއް.. މިފަދަ އިތުރު ލިއުން ބޭނުން.\n18 ސެޕްޓެމްބަރ 2012 | 10:46 ދުވަހުގެ މުތް”ޑިމޮކްރަސީ އަބަދުވެސް އަޅުގަނޑުމެންނަށް ހަނދާންކޮށްދެނީ ޑިމޮކްރަސީގެ އަމާޒުތަކުގެ މަތިވެރިކަމުގެ މަތިންނާއި ދެރަ ޙަޤީޤަތްތަކުގެ މަތިންނެވެ. ޑިމޮކްރަސީގެ ތެރެއިން ލިބިގެންދާނެ ގިނަގުނަ ފުރުޞަތުތަކުގެ މަތިންނާއި، ހިތާމަވެރި ނާކާމިޔާބީތަކުގެ މަތިންނެވެ.“


ޑައިވިންގ ސްކޫލެއް ހިންގުމަށް ބިން ދޫކުރުމާއި ބެހޭ\nޑައިވިންގ ސްކޫލެއް ހިންގުމަށް ބިން ދޫކުރުމާއި ބެހޭ:\nވޯޓަރ ސްޕޯރޓްސް ސެންޓަރ އަކާއި ޑައިވިންގ ސްކޫލެއް ހިންގުމަށް ބިން ދޫކުރުމާއިބެހޭގޮތުން ކުރި ނަންބަރު (IUL)326/PRIV/2020/1 ( 8 ޖެނުއަރީ 2020 ) އިޢުލާން ބާޠިލްކޮށް، ޅ. ހިންނަވަރު ރީތި ބީޗް ސަރަޙައްދުގައި ޑައިވިންގ ސްކޫލެއް ހިންގުމަށް ބިން ކުއްޔަށް ހިފުމަށް ފުރުޞަތު ހުޅުވާލައިފީމެވެ. މިގޮތުން މި ސަރަޙައްދުން ދޫކުރެވޭނީ ހިންނަވަރު ލޭންޑް ޔޫސް ޕްލޭންގައި ފާހަގަ ކޮށްފައިވާ ޓުއަރިޒަމް ޒޯނުގެ އިރުން އޮތް ހުސްބިމުން 2000 އަކަފޫޓްގެ ބިމެކެވެ. މި ފުރުޞަތުގެ ދަށުން ބިން ކުއްޔަށް ހިފުމުގެ ފުރުޞަތު ކޮންމެ ދިވެހި ރައްޔިތަކަށް އަދި ދިވެހިރާއްޖޭގައި ރަޖިސްޓަރީކުރެވިފައިވާ ކުންފުނިތަކަށް ވަނީ ހުޅުވާލެވިފައެވެ.\nމި ސަރަޙައްދުން ބިން ކުއްޔަށް ދޫކުރުމަށް ހަމަޖެހިފައިވަނީ ގިނަވެގެން 10 (ދިހައެއް) އަހަރުދުވަހުގެ މުއްދަތަށެވެ. މި ބިންތައް ކުއްޔަށް ހިފުމަށް ހުށަހެޅޭނީ އަކަފޫޓަކަށް 90 ލާރިއަށްވުރެ ކުޑަނޫން އަދަދެކެވެ.\nބިން ކުއްޔަށް ދޫކުރުމާއި ބެހޭގޮތުން ކައުންސިލް އިދާރާއިން ތައްޔާރުކޮށްފައިވާ މަޢުލޫމާތު ކަރުދާސް 15 މާރިޗު 2020، ވާ އާދީއްތަ ދުވަހުން ފެށިގެން ރަސްމީ ބަންދުނޫން ކޮންމެ ދުވަހެއްގެ ހެނދުނު 10:00 ން މެންދުރުފަހު 14:00 އަށް ހިންނަވަރު ކައުންސިލް އިދާރާއިން ލިބެންހުންނާނެއެވެ.\nވީމާ، މި ބިންތައް ކުއްޔަށްހިފުމަށް ބޭނުންވާ ފަރާތްތަކުން 22 މާރިޗު 2020 ވާ އާދިއްތަ ދުވަހުގެ 10:00 އަށް ހިންނަވަރު ކައުންސިލްގެ އިދާރާއަށް ޕްރޮޕޯސަލް ހުށަހެޅުއްވުމަށް ދެންނެވީމެވެ. ޕްރޮޕޯސަލް ހުށަހަޅުއްވާނީ ބަންދުކޮށްފައިވާ ސިޓީ އުރައެއްގައެވެ. ސިޓީ އުރައިގެ ބޭރުގައި "ޑައިވިންގ ސްކޫލެއް ހިންގުމަށް ބިން ކުއްޔަށް ހިފުމަށް އެދި" މިހެން ލިޔެފައި އޮންނަންވާނެއެވެ.\nމިކަމާއި ބެހޭގޮތުން ހުށަހަޅާ ޕްރޮޕޯސަލްތައް ހުށަހެޅުމުން ހަމަޖެހިފައިވާ އުސޫލުން އެންމެ ގިނައިން ޕޮއިންޓް ލިބޭ ފަރާތްތަކަށް އެ ބިންތައް ކުއްޔަށް ދޫކުރެވޭނެ ވާހަކަ ދެންނެވީމެވެ.\nސުންގަޑި: 22 މާރިޗު 2020 1000


Roadhamahu ekuveni trekah baarubodu!\nރޯދަމަހު އެކުވެނި ޓްރެކަށް ބާރުބޮޑު!\nރޯދަވީއްލާ މަޣުރިބު ނަމާދަށް އަރައިލައިގެން މާލޭ ކުޅިވަރު އެކުވެނީގެ ޓްރެކާއި ދިމާލަށް ހިނގާއިގަތީމެވެ. ޓްރެކް ދަނޑުގެ ހުރިހާ ބޮކިތަކެއް އޭރު އަދި ނުދިއްލަ އެވެ. އެ ދަނޑުތަކުގެ ބޮކިތައްވެސް އެކަށް ނުދިއްލާތީ މާ ބޮޑު އަލިކަމެއް ނެތެވެ. ރޯދަ މަހު މިތާނގެ ހުރިހާ ބޮކިތަކެއް ދިއްލާފައި ނެތަސް ކަސްރަތު ކުރާށާއި ދުވަން އެތައް ބަޔަކު ތިބިއެވެ. ޓްރެކަށް ވަދެ ކަސްރަތު ކުރުމާއި ދުވުމުގައި ވެސް މީހުން އަވަދި ނެތިއުޅެ އެވެ. ފުރިބާރުވެފަ އެވެ.\nކޮންކްރީޓް ޖަންގައްޔެއްގައި ދިރިއުޅޭ ބަޔަކަށް ތާޒާ ވައި ލިބޭ "އޯޕަން ގްރައުންޑެއް" ސަރާސަރު ބިމެއް ލިބުމަކީ ރަންހާ އަގު ބޮޑު މުދާގަނޑެއް ލިބުމެވެ. މިފެންނަނީ އެ މަންޒަރެވެ. ގެއިން ނިކުމެ ކަމަަކަށް ހިޔާލުކޮށްލައި ނުވަތަ ދުވެލާ ކަސްރަތުކޮށްލައި ވައިޖައްސާލާ ހިނގާލަން ވެސް މާލޭގައި އޮތީ ޓްރެކެވެ. އެވަރު ތަނެއް ނެތެވެ. ރޯދަ މަހުގެ ފުރަތަމަ ދިގައެއް ނިމިދިޔައި އިރު ޓްރެކްވެފައި ވަނީ މާލޭގައި އެންމެ ހަލަބޮލި އެއް ދިމާއަށެވެ.\nކައިރިން އަޅާފައި ދިޔައީ ދަންނަހެން ހީވާ މީހެކެވެ. ދެވަނަ ފަހަރަށް ވެސް ބަލައިލެވުނެވެ. އެއީ ގޭދޮށުން ދެކެ ފަރިތަ މީހެކެވެ.\nއޭނާ ބުނި ގޮތުގައި ރޯދަވީއްލުމާއެކު ހަށިގަނޑަށް ވެރިވާ ލޮޑުކަން ދުއްވާލަން ދުވަނީ އެވެ. އަދި އެއީ އެކަމަށް އެންމެ ރަނގަޅު ގަޑިއެވެ.\n"ކަދުރާއި ކަޅުސައިން ރޯދަ ވީއްލައިގެން ދުވަން އަންނަނީ... އަބަދުވެސް މީހުން ގިނަވެފައި ބާރު ބޮޑު،" އޭނާ ބުންޏެވެ.\nނަމާދުކޮށްލައިގެން ގޮސް އަނދިރީގައި ދުވެލާ މީހުން ވެސް ގިނަ އެވެ. އިރުއޮއްސޭ ގަޑީގެ އަނދިރީގައި ހަށިގަނޑުގެ ބަރުކަމެއް ނެތީސް ދުވެލާ ކަސްރަތު ނިންމާލަން ގިނަ ބަޔަކު ޖަމާވެފައި އޮވެއެވެ.\nރޭގަނޑު 8:30 އެހާކަންހާއިރު ޓްރެކްގެ ހުރިހާ ބޮކިތަކާއި ކައިރީގައި އޮތް ދަނޑު ދިއްލައިލަ އެވެ. ދުވާ މީހުން އިތުރުވާން ފަށައިފިއެވެ. ޒުވާނުންނާއި އުމުރުން ދޮށީމީހުންނެވެ. ޓްރެކްގެ ވަށައިގެން ހިނގާފައި އާއި ދުވެފައި ބުރުޖަހަނީ އެވެ. އަރިމަތީގައި އެކި ކަހަލަ ސްޓްރެޗިން ހެދުމާއި ސިމެންތި އަޅާފައި ހުރި ޕްލާސްޓިކް ފުޅިތަކަކުން ހަދާފައި ހުރި ބަރުތަކެއް އުފުލާ ބަޔަކާއި ބެންޗްގައި އޮށޯވެގެން އެމީހަކަށް ވީ ވަރެއް ކުރަނީ އެވެ.\nގަޑީން 9:30 ގައި ދެން އަންނަން ފެށި ގުރޫޕް ތަފާތެވެ. މި މީހުންގެ މިސްރާބު ހުރީ އެކުވެނި ޓްރެކްގެ ވިނގަނޑާއި ދިމާއަށެވެ. ޔޯގާ މެޓުތަކާއި ސަމާނުތަށް ހިފައިގެން އައި މީހުންތެރޭގައި ގިނައީ އަންހެނުންނެވެ. އެކި ވައްޓަފާޅިއަށް ހެދުން އަޅާފައި ތިބި މީހުންނެވެ. ފިރިހެނުން މުޅިންހެން ނެތީއެއް ނޫނެވެ. މި މީހުން އައިސް ވިނަގަނޑު މެދުގައި ވަށްބުރެއް ހަދާލާ ބޫޓް ކޭމްޕާއެކު މި މީހުންގެ ކަސްރަތުތަށް ފެށީއެވެ. ބޮޑެތި ގުރޫޕްގެ ތިން ބައެއް އުޅުނެވެ.\nދެ އިންސްޓްރަކްޓަރުންނާއި އެކު މި މީހުން ކަސްރަތު ކުރިއަށް ގެންދާ ތަން ފެނެއެވެ. ހަދާލި ބޮޑު ބުރާއި އެކު އިންސްޓްރަކްޓަރަށް ނުފެންނަ ތާނގާއި ނުބައިކޮށް ހަދާ ބަޔަކާއި ކަޓުގައި އުޅޭ ބަޔަކުވެސް ފެނެ އެވެ. ހޭ މީހުންނާއި "މަށަށް މިކަން ނުވާނޭ" ގޮވާ މީހުން ވެސް ފެނުނެވެ. މިހާރު އަނދިރީގައި ދުވި މީހާ އެހެން ބުނީ ކީއްވެ ކަންވެސް ވިސްނިއްޖެ އެވެ. މިތަނަކީވެސް ޕީކު ގަޑީގައި މާލެތެރެގޮތަށް ތޮއްޖެހި ބާރުބޮޑުވާ ތަނަކީ އެވެ.\nބޫޓު ކޭމްޕް ނިންމާ މީހުން ޓްރެކްގެ ދެ ދޮރާށިން ނިކުމެ ގެއަށް މިސްރާބު ޖަހާތަން ފެނުނެވެ. އަދިވެސް ދުވާ މީހުން އުޅެއެވެ. ވިންދެއްހާ ޖާގައެއްގެ ގެއެއްގައި އުޅެފައި އަލުން ޖިމަކަށް ގޮސް ކަސްރަތު ކުރުމުގެ ބަދަލުގައި އެކުވެނި ޓްރެކް ސަޅީ އެވެ. ގުރޫޕަކާއެކު ކަސްރަތު ކޮށްލުމުން އެކަކު އަނެކާއި އޮންނަ ގުޅުން ބަދަހިވުމާއި މިކަމަށް އޮންނަ ފޯރި ގަދައީއެވެ.\nމި ރޯދަމަހު ދުވާ ޓްރެކަކީ ކޮންމެހެން ދާންޖެހޭ އެއްތަނެވެ. ތަނުގެ މާހައުލަކީ ކޮންމެ މީހަކަށްވެސް ދުވަން ގޮސްލާ ހިނގާލްއި ނުތަނަވަސްކަމެއް އޮތް ނަމަވެސް ފިލުވާލަން ދާން ހަމަ ސަޅިތަނެކެވެ. އަދި ގްރޫޕްތަކުން ކަސްރަތު ކުރާތަން ފެނި މީހާ ފިސާރި މޯޓިވޭޓްވާނެ ކަން ޔަގީނެވެ. ދުޅަހެޔޮ ސިއްހަތެއްގައި ހުރުމަށް "ސެލްފް ޓައިމް" ހޯދާލުމަށްވެސް މި ވަރު ތަނެއް ނެތެވެ.\nމި މީސް މީހުން އުޅޭ ގޮތް ބަލަން ވިނަގަނޑު މަތީ ހުއްޓި ހުރި އިރު ފަޔަށް އެރި ރަތް ހިނިތަކެއްގެ ސަބަބުން ފައި ކަހައިގަތުމުން ހިނިތަކުން ސަލާމަތްވާންވެގެން ގެއާއި ދިމާލަށް ދިއުމަށް މިސްރާބު ޖެހީ އަހަރުމެންގެ ތެރޭގައި ކުރިޔާ ހިލާފަށް ކަސްރަތަށް މީހުން ސަމާލުކަންދޭ މިންވަރާއި މެދު އުފަލުން ހުރެއެވެ.


Covidun faseyhave Dhagandey alun team aa gulhenee – Iru\nގައުމީ ފުޓުބޯޅަ ޓީމު ދުބާއީގައި ކުރިއަށް ގެންދިޔަ ޓްރެއިން ކޭމްޕްގެ ތެރެއިން ކޮވިޑަށް ޕޮޒިޓިވްވި ރާއްޖޭގެ ފޯވަޑް އަލީ އަޝްފާގް (ދަގަނޑޭ)އެ ބަލިން ރަނގަޅުވެ، ޓީމާ އަލުން ގުޅުމުގެ ފުރުސަތު ލިބިއްޖެއެވެ.\nފީފާ ވޯލްޑްކަޕް އަދި އޭޝިއަން ކަޕުގެ ޖޮއިންޓް ކޮލިފިކޭޝަނުގެ މެޗުތަކަށް ތައްޔާރުވުމުގެ ގޮތުން މީގެ ފަސް ދުވަސްކުރިން ހެދި ކޮވިޑު ޓެސްޓުތަކުން އެހެން ބައެއް ކުޅުންތެރިންނާއެކު ދަގަނޑޭ ޕޮޒިޓިވްވި ނަމަވެސް، މިއަދު ހެދި ޓެސްޓުތަކުން ނެގަޓިވް ވެފައިވާކަމަށް އޭނާ ކުރި ޓްވީޓެއްގައި ވަނީ ބުނެފައެވެ. އަދި މާދަމާ ގައުމީ ޓީމާ އަލުން ގުޅޭނެ ކަމަށް ވަނީ ބުނެފައެވެ.\nވޯލްޑް ކަޕް ކޮލިފައިންގައި މިރޭ ސީރިއާ ދެކޮޅަށް ރާއްޖެ ކުޅޭ މެޗުގައި ދަގަނޑޭ އަށް ނުކުޅެވުނަސް، ކޮލިފައިންގައި ޗައިނާ އާއި ފިލިޕީންސްގައި ކުޅެންޖެހޭ މެޗުގައި ދަގަނޑޭ ފެންނާނެ ކަމަށް ބެލެވެއެވެ.\nކޮލިފިކޭޝަނުގައި ޗައިނާއާއި ދެކޮޅަަށް ރާއްޖެ ކުޅޭނީ އަންނަ ހުކުރުދުވަހު އެވެ. އަދި ފިލިޕީންސް އާއި ދެކޮޅަށް ކުޅޭނީ މިމަހުގެ 15 ގައެވެ. މި މެޗުތަކަށް ނުކުންނައިރު ދަގަނޑޭއަށް ކުޅުމުގެ ފުރުސަތު ލިބުމުން މިއީ ގައުމީ ޓީމުގެ ކުޅުންތެރިންނަަށް ލިބުނު ބޮޑު ހިތްވަރަކަށް ވެގެންދާނެއެވެ. އަދި ކޯޗު މާޓިން ކޫޕްމަނަށް ލިބޭ ބޮޑު ހިތްހަމަޖެހުމެކަށް ވާނެއެވެ.\nކޮލިފައިންގައި މިރޭ ރާއްޖެއާއި ސީރިއާ ބައްދަލުކުރާ މެޗު ފަށާނީ މާލޭ ގަޑިން 21:00 ގައެވެ. މި މެޗު “ޔެސް ޓީވީ” އިން ލައިވްކުރާނެއެވެ.


16 އޮކްޓޯބަރ 2017\nޖަލުގައި ބަންދުކުރެވިފައި ތިބޭ މީހުންނަށް ލިބިދޭންޖެހޭ ޞިއްޙީފަރުވާއަކީ އަސާސީ ޙައްޤެކެވެ. އެހެންކަމުން ޞިއްޙީފަރުވާ ފޯރުކޮށްދިނުމުގައި މިސަރވިސްއިން ވަރަށް ބޮޑު އަހަންމިއްޔަތެއް ބަހައްޓަމެވެ. އެގޮތުން ޞިއްޙީފަރުވާ ފޯރުކޮށްދިނުމުގެ ކަންތައްތަކާބެހޭ ގޮތުން މައުލޫމާތު ޙިއްސާކުރުމުގެ ގޮތުން 22 ޖުލައި 2017 ގައި ވާނީ “ޞިއްޙީ ފަރުވާ”ގެ ނަމުގައި އާޓިކަލްއެއް މިސަރވިސްގެ “ޕްރިޒަންސް ސްޓޯރީ” ވެބްސައިޓުގައި ޝާއިޢުކޮށްފައެވެ.\nނަމަވެސް ފަހަކަށް އައިސް ޖަލުގައި ތިބޭ މީހުންގެ ބޭސްފަރުވާއާ ބެހޭ ގޮތުން އެކިއެކި ވާހަކަތައް ދެއްކުން އިތުރުވެފައިވާއިރު މިސަރވިސް ބަދުނާމުކޮށް ބައެއް ވާހަކަތައް ފަތުރަމުންދާތީ، ބޭސްފަރުވާއާ ބެހޭ ބައެއް ތަފްސީލު ތިރީގައި ބަޔާން ކުރަމެވެ. އަދި މޯލްޑިވްސް ކަރެކްޝަނަލް ސަރވިސް އިން ޤައިދީންނަށާއި ބަންދުމީހުންނަށް ދެމުންގެންދާ ޚިދުމަތްތަކާ ގުޅޭގޮތުން ބައެއް ފަރާތްތަކުން ޙަޤީޤަތާ ޚިލާފު ވާހަކަ ދައްކަމުން ގެންދާތީ އެކަން ކުށްވެރިކުރަމެވެ.\nމޯލްޑިވްސް ކަރެކްޝަނަލް ސަރވިސްއިން އެއްވެސް ޤައިދީއަކަށް ނުވަތަ ބަންދުމީހަކަށް ވަކި ފަރުވާއެއް ދިނުމަށް މަޖުބޫރެއް ނުކުރަމެވެ. އަދި މި ސަރވިސްއިން ޖަލުގައި ބަންދުކުރެވިފައިވާ މީހަކު ޑޮކްޓަރަށް ދައްކާނީ އެމީހަކު އެކަމަށް އެދުމުންނެވެ. އަދި ޑޮކްޓަރާ މުޢާމަލާތު ކުރާނީވެސް އެ މީހަކު އަމިއްލައަށެވެ. އެ މީހަކަށް ވަކި ބޭހެއް ދިނުމަށް ނުވަތަ ވަކި ކަންތައްތަކެއް ކުރުމަށް މި ސަރވިސްއިން ޑޮކްޓަރަކަށް ނުއަންގާނެއެވެ. އަދި ވަކިބާވަތެއްގެ އިންޖެކްޝަނެއް ޖެހުމަށް، ނުވަތަ ވަކި ސްކޭންއެއް ހެދުމަކަށްވެސް މި ސަރިވިސްއަކުން ނުނިންމަމެވެ. އެފަދަ ހުރިހާ ކަމެއް ނިންމަވާނީ އެ ޤައިދީ ނުވަތަ ބަންދުމީހާ ބައްލަވާ ޑޮކްޓަރެވެ.\nމީގެ އިތުރުން، މި ސަރވިސްގެ މެޑިކަލް އޮފިސަރު ބެއްލެވުމަށްފަހު، ޖަލުގައި ބަންދުކުރެވިފައިވާ މީހަކަށް އިތުރުފަރުވާ ދިނުމަށް ރިފަރ ކުރައްވައިފިނަމަ، މި ސަރވިސްއިން އައިޖީއެމްއެޗް (ނުވަތަ ކަމާބެހޭ ޚާއްޞަ ފަރުވާ ލިބޭ އެހެން މަރުކަޒު) ގައި ނަން ނޯޓުކުރުމަށް ހަމަޖެހިފައިވާ އުސޫލުން އެމީހެއްގެ ނަން ނޯޓުކޮށް “ނަންބަރަކަށް” އެދެމެވެ. ނަމަވެސް، ދައްކާނީ ކޮން ޑޮކްޓަރަކަށްކަން ނިންމާނީ އެ ޚިދުމަތްދޭ މަރުކަޒުންނެވެ. އެއްވެސް ޙާލެއްގައި މޯލްޑިވްސް ކަރެކްޝަނަލް ސަރވިސްއިން ވަކި ޑޮކްޓަރަކަށް ދެއްކުމަށް ނުވަތަ ނުދެއްކުމަށް ނުނިންމަމެވެ.\nޞިއްޙީ ޚިދުމަތްދޭ މަރުކަޒުތަކުގެ އުސޫލު އޮންނަގޮތުން ބައެއްކަހަލަ ޞިއްޙީ ފަރުވާތަކަކީ ބަލިމީހާގެ ޢާއިލާގެ ބަހެއް (ކޮންސެންޓް) ހޯދައިގެން ދޭ ފަރުވާތަކެކެވެ. އެފަދަ ޙާލަތުގައި ޢާއިލާއިން އެކަމަށް އިންކާރުކުރާނަމަ އެ ފަރުވާއެއް އެތަނަކުން ނުދޭނެއެވެ. އަދި އެމްސީއެސްއިންވެސް އެކަމަކަށް އެ ޢާއިލާއަށް މަޖުބޫރެއް ނުކުރާނެއެވެ.\nޖަލުގައި ބަންދުކޮށްފައިވާ މީހުން ޑޮކްޓަރަށް ދައްކާގޮތުގެ ލިޔުންތަކަކީ ޢާއިލާއިން ބޭނުންވެއްޖެ ހިނދެއްގައި (ޖަލުގައި ބަންދުކުރެވިފައިވާ މީހާގެ އިޒުނައާއެކު) އެ އާއިލާއަކަށް ލިބެން ހުންނާނެ އެއްޗެކެވެ. އެފަދަ ހާލަތެއްގައި އެ ލިޔުންތައް މޯލްޑިވްސް ކަރެކްޝަނަލް ސަރވިސް އިން ޢާއިލާއަށް ނުދީ ނުހިފަހައްޓަމެވެ.\nވީމާ، މި ދެންނެވި ގޮތާ ޚިލާފަށް އަމަލުކުރާކަމަށް މި ސަރވިސްގެ މައްޗަށް ތުހުމަތު ކުރަމުން ވާހަކަ ފަތުރަމުންގެންދާ ފަރާތްތަކުން އެ ފަތުރަނީ އެއްވެސް އަސްލެއްނެތް ޙަޤީޤަތާ ޚިލާފު ވާހަކަތަކެކެވެ. އަދި މިސަރވިސްއާ ބެހޭގޮތުން ޙަޤީޤަތާ ޚިލާފު ވާހަކަ ފަތުރާ ފަރާތްތަކާމެދު ޤާނޫނީ ފިޔަވަޅު އަޅަމުން ގެންދާނެކަން އަންގަމަވެ.


މިދިޔަ ކުއާޓަރުގައި އެމްޓީސީސީން 75 މަޝްރޫޢެއް ކުރިއަށްގެންދިޔަ މިދިޔަ ކުއާޓަރުގައި އެމްޓީސީސީން 75 މަޝްރޫޢެއް ކުރިއަށްގެންދިޔަ\nމިދިޔަ ކުއާޓަރުގައި އެމްޓީސީސީން 75 މަޝްރޫޢެއް ކުރިއަށްގެންދިޔަ\nއެމްޓީސީސީން ކުރިއަށްގެންދިޔަ ހިމަންދޫ ބަނދަރު ބޮޑުކުރުމުގެ މަޝްރޫޢު\nމިދިޔަ ކުއާޓަރުގައި އެމްޓީސީސީން 75 މަޝްރޫއެއްގެ މަސައްކަތް ކުރިއަށް ގޮސްފައިވާކަމަށް އެކުންފުނިން ހާމަކޮށްފިއެވެ.\nމޯލްޑިވްސް ޓްރާންސްޕޯޓް އެންޑް ކޮންޓްރެކްޓިންގ ކޮމްޕެނީ، އެމްޓީސީސީން އާއްމުކޮށްފައިވާ މިއަހަރުގެ ދެވަނަ ކުއާޓަރުގެ މާލީ ރިޕޯޓުގައިވާ ގޮތުން 75 މަޝްރޫޢެއްގެ ތެރޭގައި ބަނދަރު ހެދުމުގެ މަސައްކަތާއި ގޮނޑުދޮށް ހިމާޔަތްކުރުމުގެ މަޝްރޫއުތަކާއި މަގު ހެދުމުގެ މަސައްކަތްތައް ހިމެނެއެވެ.\nމިދިޔަ ކުއާޓަރުގައި ކުރިއަށްދިޔަ 75 މަޝްރޫޢެއްގެ ތެރެއިން 14 މަޝްރޫޢެއްގެ މަސައްކަތް އެމްޓީސީސީން ވަނީ އެކުއަރޓަރުގެ ތެރޭގައި ކާމިޔާބުކަމާއެކު ނިންމާލާފައެވެ.\nއެމްޓީސީސީން ފުރިހަމަކުރި މަޝްރޫޢުތައް\n- ތިލަފުށި ކުނި ޖަމާކުރުމުގެ ސަރަޙައްދުގެ ގޮނޑުދޮށް ހިމާޔަތްކުރުމުގެ މަސައްކަތް\n- އއ.ހިމަންދޫ ބަނދަރު ހެދުމުގެ މަޝްރޫޢު\n- އއ.ހިމަންދޫ ގޮނޑުދޮށް ހިމާޔަތްކުރުމުގެ މަޝްރޫޢު\n- ގއ. ކަނޑުހުޅުދޫ ބަނދަރުގެ ތޮށިލުމުގެ މަސައްކަތް\n- ގއ. ވިލިނގިލި ބަނދަރުގެ ހެދުމުގެ މަސައްކަތް\n- ގއ. ވިލިނގިލި ފުޓްބޯޅަ ދަނޑުގެ ސަބްބޭސް މަސައްކަތް\n- ލ.ގަން ފުޓްބޯޅަ ދަނޑުގެ ސަބްބޭސް މަސައްކަތް\n- ގދ.ތިނަދޫ ފުޓްބޯޅަ ދަނޑުގެ ސަބްބޭސް މަސައްކަތް\n- ގދ. މާވަރުލު އެއަރޕޯޓްގެ ފޭސް 2ގެ މަސައްކަތް\n- ގދ. މާވަރުލު ހާބަރު ބޮޑުކުރުމުގެ މަސައްކަތް\nއެމްޓީސީސީން ކުރިއަށްގެންދިޔަ މަޝްރޫޢެއްގެ ތެރެއިން / ފޮޓޯ: އެމް.ޓީ.ސީ.ސީ\n14 މަޝްރޫޢެއްގެ މަސައްކަތް ނިންމާލުމުގެ އިތުރުން، މިދިޔަ ކުއާޓަރުގައި އެމްޓީސީސީން ވަނީ އަައު 8 މަޝްރޫޢެއްގެ މަސައްކަތް ފަށާފައެވެ.\nއެމްޓީސީސީގެ ދެވަނަ ކުއާޓަރުގެ މާލީ ހިސާބުތައް ދައްކާގޮތުން އެމްޓީސީސީއަށް މިއަހަރުގެ ދެވަނަ ކުއާޓަރުގައި 248 މިލިއަން ރުފިޔާގެ އާމްދަނީއެއް ވަނީ ލިބިފައެވެ. މިއީ ފުރަތަމަ ކުއާޓަރުގައި ލިބުނު 354 މިލިއަން ރުފިޔާގެ އާމްދަނީއާ އަޅާބަލާއިރު، 30 އިންސައްތައިގެ ދަށްވުމެކެވެ.\nޓެކްސްއަށް ކެނޑުމަށްފަހު އެކުންފުންޏަށް ފައިދާގެ ގޮތުގައި ލިބިފައިވަނީ 15 މިލިއަން ރުފިޔާއެވެ. މިއީ ފުރަތަމަ ކުއާޓަރުގައި ފައިދާގެ ގޮތުގައި ލިބުނު 53 މިލިއަން ރުފިޔާއާ އަޅާބަލާއިރު 71 އިންސައްތަ މަދު އަދަދެކެވެ.2ވަނަ ކުއާޓަރުގައި އެމްޓީސީސީއަށް 248 މިލިއަން ރުފިޔާގެ އާމްދަނީއެއް ލިބިފައިވާއިރު، އޭގެ ތެރެއިން ކޮންޓްރެކްޓިންގ މަސައްކަތުން 176 މިލިއަން ރުފިޔާ ވަނީ ލިބިފައެވެ.


ވެކްސިން ހޯދުމުގައި ނޭޕާލަށް އެހީތެރިވުމަށް އެދެފި ވެކްސިން ހޯދުމުގައި ނޭޕާލަށް އެހީތެރިވުމަށް އެދެފި\nވެކްސިން ހޯދުމުގައި ނޭޕާލަށް އެހީތެރިވުމަށް އެދެފި\nނޭޕާލުގެ ވެރިރަށް ކަތަމަންޑޫގައި ކޯވިޑް-19 ޖެހިގެން މަރުވި ބައެއްގެ ހަށިގަނޑުތައް އަންދަނީ / ފޮޓޯ: ރޮއިޓަރސް\nކޯވިޑް-19 ފެތުރޭ މިންވަރު އިތުރުވެ ޙާލަތު ގޯސްވުމުން ވެކްސިން ފޯރުކޮށްދިނުމަށް ނޭޕާލުން އެދިއްޖެއެވެ.\nމިހާތަނަށް2މިލިޔަނަށްވުރެ ގިނަ މީހުންނަށް ނޭޕާލުގައި ކޯވިޑް-19ގެ ވެކްސިންގެ ފުރަތަމަ ޑޯޒު ދީފައިވެއެވެ. އެ ޤައުމުގެ ވެކްސިން ދިނުމުގެ މަޝްރޫޢުގައި ބޭނުންކޮށްފައިވަނީ އިންޑިޔާއިން ފޯރުކޮށްދީފައިވާ ކޮވިޝިލްޑު ވެކްސިނާއި ޗައިނާގެ ސިނޯޕާމު ވެކްސިނެވެ. ނަމަވެސް އިންޑިޔާއާއި ޗައިނާއިން އިތުރު ވެކްސިން ނުލިބުމުން މިދިޔަ މަހުގެ ތެރޭގައި ނޭޕާލުގައި ވެކްސިން ދިނުންވަނީ މެދުކަނޑާލައިފައެވެ.\nވެކްސިންގެ ފުރަތަމަ ޑޯޒު ދީފައިވާ ގިނަ ޢަދަދެއްގެ މީހުންނަށް ދެވަނަ ޑޯޒު ދޭންޖެހޭ ދުވަސްވަނީ ޖެހިފައެވެ. ނަމަވެސް ވެކްސިން ނެތުމުގެ ސަބަބުން އެ މީހުންނަށް ވެކްސިން ދެވޭނެ ގޮތެއް ނެތެވެ. ނޭޕާލުން ބުނީ ދެވަނަ ޑޯޒް ބޭނުންވާ މީހުންނަށް ވެކްސިން ދިނުމަށް އެސްޓުރަޒެނެކާގެ ވެކްސިންގެ 1.6 މިލިޔަން ޑޯޒު ބޭނުންވާނެކަމަށެވެ. ކަނޑައެޅިފައިވާ މުއްދަތުގެ ތެރޭގައި އެ މީހުންނަށް ވެކްސިން ނުދެވިއްޖެނަމަ ގިނަ ދަތިތަކަކާ ކުރިމަތިލާން ޖެހޭނެކަމަށް ނޭޕާލުން ބުނެއެވެ. ނޭޕާލުންވަނީ ވެކްސިނާއި ބޭސް އެ ޤައުމަށް ފޯރުކޮށްދިނުމަށް ބޭރުގެ ޤައުމުތަކަށާއި ޖަމުޢިއްޔާތަކަށް ގޮވައިލައްވައިފައެވެ. އެ ތަކެތި ނުލިބިއްޖެނަމަ ނޭޕާލުގެ ބަލިކަށި ޞިއްޙީ ނިޒާމު ހުއްޓުމަކަށް އަންނާނެކަމުގެ އިންޒާރުވެސް އެ ޤައުމުންވަނީ ދީފައެވެ.\nނޭޕާލުގައި މިހާތަނަށް 343،418 މީހުންނަށް ކޯވިޑް-19 ޖެހި 3،362 މީހުންވަނީ މަރުވެފައެވެ. ފާއިތުވި 24 ގަޑިއިރުގެ ތެރޭގައި އެ ޤައުމުގައި 7،388 މީހުންނަށް ބަލިޖެހި 37 މީހުންވަނީ މަރުވެފައެވެ. އެއީ އެ ޤައުމުގައި އެއް ދުވަހުގެ ތެރޭގައި އެންމެ ގިނަ ޢަދަދެއްގެ މީހުންނަށް ބަލިޖެހި އަދި އެންމެ ގިނަ ޢަދަދެއްގެ މީހުން މަރުވި ދުވަހެވެ.


މޭބިސްކަދުރު | ކާނާ | ޞިއްޙަތު\nBack ކަވާސާ ޞިއްޙަތު ޞިއްޙަތުގެ ބައިތައް ކާނާ މޭބިސްކަދުރު\nމޭބިސްކަދުރަކީ ހުތް ފޮނި އަނގަޔަށް މީރު މޭވާ އެކެވެ. ތަފާތު ވައްތަރާއި ކުލަތަކުގެ މޭބިސްކަދުރު ހުންނަކަން ފާހަގަ ކުރެވެއެވެ. އާންމުކޮށް ހުންނަނީ ފެހި، ރަތް، ކަޅު، އަދި ދަނބު ކުލައިގެ މޭބިސްކަދުރެވެ. މިއީ ވެސް ހަށިގަނޑަށް ފައިދާހުރި ތަފާތު ވިޓަމިންތަކާއި، މައުދަންތައް އެކުލެވިގެންވާ މޭވާ އެކެވެ. ބައެއް ލިޔުންތަކުގައި މޭބިސްކަދުރު ސިފަކޮށްފައިވަނީ "މޭވާތަކުގެ ރާނީ"ގެ ގޮތުގައެވެ. މިއީ މޭވާއެއްގެ ގޮތުގަޔާއި، ޖޫސް ތައްޔާރުކޮށްގެންނާއި، ޖޭމާއި، ސަލަޑް ފަދަ ތަކެތި ހަދައިގެން ވެސް ބޭނުންކުރެވިދާނެ މޭވާ އެކެވެ. މޭބިސްކަދުރަށް އޭގައި ހިމެނޭ ރަތް ނުވަތަ ދަނބު ކުލަ ގެނެސްދެނީ އޭގައި ހިމެނޭ "އެންތޯސިއެނިން"(Anthocyanins) ކިޔާ މާއްދާއެއްގެ ސަބަބުންނެވެ. އަދި ހުދު ކުލަ ގެނެސްދެނީ އޭގައި ހިމެނޭ "ކެޓިކިން"(Catechin) ކިޔާ މާއްދާއެއްގެ ސަބަބުންނެވެ.\n1 މިލިގްރާމް ސޯޑިއަމް 69 ކިލޯކެލަރީ ހަކަތަ\n191 މިލިގްރާމް ޕޮޓޭސިއަމް 18 ގްރާމް ކާބޯހައިޑްރޭޓް\n10 މިލިގްރާމް ކެލްސިއަމް 0.16 ގްރާމް ފެޓް\n0.127މައިކްރޯ ގްރާމް ކޮޕަރ 0.9 ގްރާމް ފައިބަރު\n7 މިލިގްރާމް މެގްނީޒިއަމް2މައިކްރޯ ގްރާމް ފޮލިކް އެސިޑް\n0.071 މިލިގްރާމް މެންގަނީޒް 0.188 މިލިގްރާމް ނިއެސިން\n- ފޮސްފަރަސް 0.050 މިލިގްރާމް ޕެންތޮނިކްއެސިޑް\n- ސިލެނިއަމް 0.086 މިލިގްރާމް ޕައިރިޑޮކްސިން\n0.07 މިލިގްރާމް ޒިންކް 0.070 މިލިގްރާމް ރައިބޯފްލެވިން\nކޮންމެ 100 ގްރާމް ގައި ފައިޓޯނިއުޓްރިއެންޓްތައް 0.069 މިލިގްރާމް ތިއެމިން\n1 މައިކްރޯ ގްރާމް ކެރޮޓީން އަލްފާ 66 އައިޔޫ ވިޓަމިން އޭ\n39 މައިކްރޯ ގްރާމް ކެރޮޓީން ބީޓާ 10.8 މިލިގްރާމް ވިޓަމިން ސީ\n0 މައިކްރޯ ގްރާމް ކްރިޕްޓޯޒެންތިންބީ 0.19 މިލިގްރާމް ވިޓަމިން އީ\n72 މައިކްރޯ ގްރާމް ލޫޓީންޒިއެޒެންތިން 14.6މައިކްރޯ ގްރާމް ވިޓަމިން ކޭ\n• ނޭވާހިއްލުން : މޭބިސްކަދުރަކީ އެކެއުމަށްފަހު ވަރަށް އަވަހަށް ހަޖަމުކޮށް ހަށިގަނޑަށް ބޭނުންވާ މާއްދާތައް ނަގާ އެއްޗަކަށްވާތީ، މިކަމުގެ ސަބަބުން ފުއްޕާމޭގެ ތެރޭގައި ހުންނަ ތެތްކަން އިތުރުވެގެން ދެއެވެ. މިއީ ނޭވާހިއްލުމަށް ފަރުވާއެއްގެ ގޮތުގައި މޭބިސްކަދުރު އެހީވާނެ ގޮތެއްކަމަށް ބެލެވެއެވެ.\n• ހިތުގެ ބަލިތައް : މޭބިސްކަދުރު ބޭނުން ކުރުމުން އޭގައި އެކުލެވޭ "ރެސްވެރެޓްރޯލް" ގެ ސަބަބުން، ލޭގައި "ނައިޓްރިކް އޮކްސައިޑް"(Nitric oxide)ގެ މިންވަރު އިތުރުވެއެވެ. ނައިޓްރިކް އޮކްސައިޑް އަކީ ލޭހޮޅި ފުޅާކޮށްލާ މާއްދާ އެކެވެ. މިއީ ލޭގެ އާރުގެ ތެރޭގައި "ގަނޑު ލޭކޮޅު"(Blood clot) އުފެދުމަށް ހުރަސްއަޅައި، ހާރޓް އެޓޭކް ޖެހުމުގެ ފުރުޞަތު ކުޑަކޮށްދޭ ކަމެކެވެ. މީގެ އިތުރުން މޭބިސްކަދުރުގައި ހިމެނޭ އެންޓިއޮކްސިޑެންޓް އަކީ ލޭގައި ހިމެނޭ ނުރަގަޅު ކޮލެސްޓްރޯލް އޮކްސިޑޭޓްވުމަށް ހުރަސްއަޅާ މާއްދާ އެކެވެ. ނުރަގަޅު ކޮލެސްޓްރޯލް އަށް "އޮކްސިޑޭޝަން"(Oxidation) ކުރިމަތިވެގެން މެނުވީ ލޭހޮޅިތަކުގެ އެތެރޭގައި ސަރުބީޖަމާވެ، ލޭހޮޅިތައް ބެދިގެނެއް ނުދާނެއެވެ. މޭބިސްކަދުރުގައި މުހިއްމު ދެފްލޭވޮނޮއިޑް ހިމެނެއެވެ. އެއީ ރެސްވެރެޓޯލް އަދި ކްއެރެސްޓިން އެވެ. މިދެ މާއްދާއަކީ ވެސް ހިތުގެ މައްސަލަތައް ދިމާވުމުގެ ފުރުޞަތު ކުޑަކޮށްދޭ ދެމާއްދާ އެވެ. އެއީ:-\no މީގެ އިތުރުން ތަފާތު ދިރާސާތަކުން ހޯދިފައިވާ ގޮތުގައި ހިތާއި ލޭހޮޅިތަކުގެ ޞިއްޙަތަށް އަންނަނިވި ފައިދާތައް މޭބިސްކަދުރު ބޭނުންކުރުމުން ލިބެއެވެ.\n- ލޭގައި ގުލުޓަތިއޯން ގެ މިންވަރު މަތިކުރުނ\n• ބޮލުގެ އެއްފަޅީގައި ރިހުން : މޭބިސްކަދުރު ޖޫހަކީ ބޮލުގެ އެއްފަޅީގައި ރިހުން ކުރިމަތިވެފައިވާ މީހުންނަށް ބޮލުގައި ރިހުން ކުޑަކުރުމަށް، ގޭގައި ބޭނުންކުރެވިދާނެ ފަރުވާ އެކެވެ. މިޖޫސް ބޭނުންކުރަނީ ހެދުނުކޮޅު ޖޫހަށް ފެން އެއްކުރުމަކާ ނުލައެވެ.\n• ބަނޑުހިކުން : ބަނޑުހިކި ފާޚާނާ ނުކުރެވި ގިނަ ދުވަސްވާނަމަ އެކަން ހައްލުކުރުމަށް މޭބިސްކަދުރު ބޭނުންކުރެވިދާނެ އެވެ. މޭބިސްކަދުރުގައި އޯގަނިކް އެސިޑް، ހަކުރު، އަދި ސެލިއުލޯސް އެކުލެވުމުގެ ސަބަބުން މޭބިސްކަދުރާއި، މެދު ބެލެވެނީ "ބަނޑު ސާފުކޮށްދޭ ކާނާ"(Laxative food)އެއްގެ ގޮތުގައެވެ.\n• ހަޖަމު ގޯސްވުން : ކާނާ ހަޖަމުނުވުން ރަގަޅުކުރުމުގައި މުހިއްމު ދައުރެއް މޭބިސްކަދުރު އަދާކުރެއެވެ. އެގޮތުން މޭބިސްކަދުރު ބޭނުންކުރުމުން، ހަޖަމުވުން ރަގަޅުވެ، މައިދާގެ މަސައްކަތްތަކަށް ދިރުން ގެނެސްދެއެވެ.\n• މާބޮޑަށް ވަރުބަލިވުން : މަޑު ހުދު ކުލައިގެ މޭބިސްކަދުރު ޖޫހަކީ ހަށިގަނޑުގައި ހިމެނޭ ދަގަނޑުގެ މިންވަރު އާކޮށްދީ، ވަރުބަލިކަން ފިލުވައިލާ، އެއްޗެކެވެ. އަދި ކަޅު ނުވަތަ އަދިރި ކުލައިގެ މޭބިސްކަދުރު ޖޫހުން ބައެއް ފަހަރު ހަށިގަނޑުގައި ހިމެނޭ ދަގަނޑުގެ މިންވަރު ދަށްވެގެން ދެއެވެ. މޭބިސްކަދުރު ޖޫސް ބުއިމަކީ ހަށިގަނޑުގައި ވަރުޖެހި، ބާރާއި ހަކަތަ ލިއްބައިދޭ ކަމެކެވެ. މީގެ އިތުރުން މޭބިސްކަދުރުގައި ހިމެނޭ އެންޓި އޮކްސިޑެންޓް ގެ ސަބަބުން ދިފާޢީ ބާރު ވަރުގަދަވާގޮތް ވެއެވެ.\n• ގުރުދާގެ މައްސަލަތައް : މޭބިސްކަދުރަކީ "ޔުރިކް އެސިޑް"(Uric acid) ގައި ހިމެނޭ "އެސިޑިޓީ"(Acidity) ދަށްކޮށްދީ، ހަށިގަނޑުން ޔުރިކް އެސިޑް ބޭރުކޮށް ސާފުކޮށްދޭ އެއްޗެކެވެ. މިއީ ގުރުދާގެ މަސައްކަތަށް ލުއިކަން ގެނެސްދޭނެ ކަމެކެވެ.\n• އުރަމަތީގެ ކެންސަރު : ފަހުގެ ދިރާސާއަކުން ދައްކާފައިވާ ގޮތުގައި ދަނބުކުލައިގައި ހުންނަ މޭބިސްކަދުރުގެ ޖޫހަކީ އުރަމަތީގެ ކެންސަރުން، ރައްކާތެރިވުމުގައި އެހީތެރިވެދޭ އެއްޗެކެވެ. މިދިރާސާގައި ތަޖުރިބާކުރުމުގެ ގޮތުން ލެބޯޓްރީގައި މީދަލަށް މޭބިސްކަދުރު ޖޫސް ދިނުމުން އެތަކެތީގެ އުރަމަތީގައި އުފެދިފައިވާ ގަނޑު ފާހަގަކުރެވޭ ވަރަށް ހިނދި ކުޑަވެފައި ވެއެވެ.\n• އަލްޒެއިމާ ބަލި : އަލްޒެއިމާ ބަލި ޖެހިފައިވާ މީހުންގެ ހަށިގަނޑުގައި ހުންނަ "އެމައިލޮއިޑަލް-ބީޓާ ޕެޕްޓައިޑް"(Amyloidal beta-peptide) ގެ މިންވަރު، މޭބިސްކަދުރުގައި ހިމެނޭ ޕޮލީފީނޯލް އެއް ކަމުގައިވާ "ރެސްވެރެޓްރޯލް"(Resveratrol) ގެ ސަބަބުން ދަށްވެއެވެ. ދިރާސާތަކުން ދައްކާގޮތުގައި، މޭބިސްކަދުރަކީ ސިކުނޑީގެ މަސައްކަތަށް ދިރުން ގެނުވައި، އުމުރުން ދުވަސްވުމުން ނާރުތަކަށް އަންނަ ބަދަލުތައް ކުޑަކޮށްދޭ އެއްޗެކެވެ.\n• މެކިޔުލަރ ޑިޖެނެރޭޝަން : އުމުރުން ދުވަސްވުމުން ލޮލަށް ނުފެނުން ނުވަތަ ލޮލުގެ ފެނުމަށް ބަދަލުގެނުވާ ޙާލަތެއް ކަމުގައިވާ މެކިޔުލަރ ޑިޖެނެރޭޝަން ކުރިމަތިވުން މޭބިސްކަދުރު ބޭނުންކުރުމުން ކުޑަވެއެވެ. ދުވާލަކު3ފަހަރު ކެއުމުގައި މޭބިސްކަދުރު ހިމަނާނަމަ، މެކިޔުލަރ ޑިޖެނެރޭޝަން ކުރިމަތިވުމުގެ ފުރުޞަތު 36 އިންސައްތަ ދަށްވެއެވެ.\n• ލޯފުސްވުން : މޭބިސްކަދުރުގައި ހިމެނޭ އެންޓިއޮކްސިޑެންޓްގެ ތެރޭގައި ގުނާލެވޭ ފްލޭވޮނޮއިޑް އަކީ ފްރީ ރެޑިކަލްތަކުގެ ސަބަބުން ހަށިގަނޑަށް ލިބޭ ގެއްލުންތަކުގެ ތެރޭގައި ހިމެނޭ ލޯފުސްވުން ފަދަ ކަންތައްތަކުން މިންޖުކޮށްދޭ މާއްދާ އެކެވެ. ލޯފުސްވުން ހިމާޔަތްކޮށްދިނުމުގެ އިތުރުން އެންޓިއޮކްސިޑެންޓް ތަކުގެ ސަބަބުން ހިތާއި ލޭހޮޅިތަކުގެ ބަލިތަކާއި، ކެންސަރުގެ ބާވަތްތައް، އަދި އުމުރުން ދުވަސްވުމުން ހަށިގަނޑަށް އަންނަ ބަދަލުތަކުން ހިމާޔަތްތެރިކަން ހޯދައިދެއެވެ.\n• ލޭގެ ސަރުބީ : މޭބިސްކަދުރުގައި ހަށިގަނޑުގައި ހިމެނޭ ސަރުބީގެ މިންވަރު ދަށްކުރުމުގެ ކުޅަދާނަކަން ލިބިފައިވާ "ޓީރޯސްޓިލްބީން"(Pterostillbene) ކިޔާ މާއްދާއެއް ހުރެއެވެ. މޭބިސްކަދުރުގެ ތޮށީގައި ހިމެނޭ "ސެޕޯނިން"(Saponin) އަކީ ކޮލެސްޓްރޯލްއާއި ތަތްވެގެން، ހަށިގަނޑަށް ކޮލެސްޓްރޯލް ނެގުން ނުވަތަ ދެމުން ދަށްކޮށްދޭ އެއްޗެކެވެ.\n• ޖަރާސީމާއި ދެކޮޅަށް މަސައްކަތްކުރުމުގެ ބާރު : ރަތް ކުލައިގެ މޭބިސްކަދުރުގައި ބެކްޓީރިޔާ އަދި ވައިރަސްގެ ސަބަބުން ޖެހޭ ބަލިތަކާއި ދެކޮޅަށް މަސައްކަތްކުރުމުގެ ބާރު ހުރެއެވެ. ޚާއްޞަކޮށް "ޕޯލިއޯ ވައިރަސް"(Poliovirus) އަދި " ހާރޕީޒް ސިމްޕްލެކްސް ވައިރަސް"(Herpes Simplex Virus) އާއި ދެކޮޅަށް މަސައްކަތްކުރުމުގެ ބާރު މިވައްތަރުގެ މޭބިސްކަދުރަށް ލިބިފައި ވެއެވެ.\n• ކެންސަރާއި ދެކޮޅަށް މަސައްކަތްކުރުމުގެ ބާރު : މޭބިސްކަދުރުގައި ހިމެނޭ ރެސްވެރެޓްރޯލް ގައި ހިމެނޭ އިންފްލެމޭޝަން ނުވަތަ ދުޅައާއި ދެކޮޅަށް މަސައްކަތްކުރުމުގެ ގާބިލިއްޔަތުގެ ސަބަބުން، މިއީ ކެންސަރާއި ދެކޮޅަށް މަސައްކަތްކުރުމުގެ ކުޅަދާނަކަން ލިބިފައިވާ އެއްޗެއްކަމަށް ބެލެވެއެވެ. ޚާއްޞަކޮށް ގޮހޮރާއި، އުރަމަތީގެ ކެންސަރާއި ދެކޮޅަށް މަސައްކަތްކުރުމުގެ ކުޅަދާނަކަން މިމޭވާ އަށް ލިބިފައިވެއެވެ. މޭބިސްކަދުރުގައި "އެންތޯސިއެނިން"(Anthocyanin) އަދި "ޕްރޯއެންތޯސިއެނިން"(Proanthocyanins) ހިމެނެއެވެ. މިއީ ސެލްތައް އިތުރުވާ ދެކޮޅަށް މަސައްކަތްކުރުމުގެ ބާރު ލިބިފައިވާ މާއްދާތަކެކެވެ. ނަތީޖާއެއްގެ ގޮތުން ކެންސަރު ޖެހުމަށް މެދުވެރިވާ މާއްދާތައް އިތުރުވެ، ބޮޑުވުން ހުއްޓުވައެވެ. މޭބިސްކަދުރު ޖޫހަކީ ހަމައެކަނި ކެންސަރަށް ހުށަހެޅުމުގެ ފުރުޞަތު ކުޑަކޮށްދޭ އެއްޗެއް ނޫނެވެ. އަދި ކިއެއްތަ އެއީ ކެންސަރުގެ ސެލްތައް ބޮޑުވެ، ފެތުރިގެންދިއުން މަނާކޮށްދޭ އެއްޗެކެވެ.


JP ge ticket gai majileehah vaadha kuran hulhuvaalaifi\nޖޭޕީގެ ޓިކެޓުގައި މަޖިލީހަށް ވާދަ ކުރަން ހުޅުވާލައިފި\n4 އޮކްޓޯބަރު 2018:ޖަރުމަނުން ސިޔާސީ ހިމާޔަތް ހޯއްދެވި، ޖުމްހޫރީ ޕާޓީގެ ލީޑަރު އަދި ވިލާ ގްރޫޕްގެ ޗެއާމަން ގާސިމް އިބްރާހިމް އާއި ޖޭޕީގެ ރައީސް އަލީވަހީދު މާލެ ވަޑައިގަތުމުން އެ ދެބޭފުޅުންނައްވަނީ ހޫނު މަރުހަބާއެއް ދަންނަވައިފި - މުހައްމަދު އަފްރާޙް | އަވަސް\nކުރިޔަށް އޮތް ރައްޔިތުން މަޖިލީހުގެ އިންތިިހާބުގައި ޖުމްހޫރީ ޕާޓީގެ ފަރާތުން ވާދަ ކުރަން ބޭނުންވާ ފަރާތްތައް އެ ޕާޓީއަށް ހުށަހެޅުމުގެ ފުރުސަތު ހުޅުވާލައިފި އެވެ.\nޖޭޕީގެ ތަރުޖަމާން އަލީ ސޯލިހު ވިދާޅުވީ ޖޭޕީގެ ފަރާތުން މަޖިލީހުގެ ގޮނޑިތަކަށް ވާދަކުރައްވަން ބޭނުންފުޅުވާ ފަރާތްތަކަށް އެ ފުރުސަތު ހުޅުވާލާފައިވާ ކަމަށާއި އަންނަ މަހުގެ 25 ވަނަ ދުވަހާ ހަމަޔަށް އެ ފުރުސަތު އޮންނާނެ ކަމަށެވެ. އެކަމަށް ޝައުގުވެރިވާ އެ ޕާޓީގެ މެންބަރުން ޖޭޕީގެ މައި އިދާރާއަށް އެކަންކަން ހުށަހަޅުއްވަމަށް އެދޭ ކަމަށާއި އިދާރީގޮތުން ކުރަންޖެހޭ ކަންކަން ނިމުމަށް އިއުލާން ކުރައްވާނެ ކަމަށް އަލީ ސޯލިހު ވިދާޅުވި އެވެ.\nޖޭޕީ އިން ކުރިން ނިންމާފައި ވަނީ ކޯލިޝަން އެއްބަސްވުމާ އެއްގޮތަށް 22 ދާއިރާއަށް ވާދަ ކުރުމަށެވެ. އަދި އެ އެއްބަސްވުމަށް އިހުތިރާމް ކުރައްވާނެ ކަމަށް އެ ޕާޓީ އިން ތަކުރާރުކޮށް ދިޔައީ ބުނަމުންނެވެ. އަލީ ސޯލިހު ވިދާޅުވީ ވަކި ދާއިރާތަކަކަށް ކުރިމަތިލުމަސް އަދި ވަކި ދާއިރާއެއް ކުރިމަަތި ނުލާ ދޫކޮށްލުމަށް ވެސް އަދި މަޝްވަރާ ނުކުރާ ކަމަށެވެ.\n"އަޅުގަނޑުމެން މިއަދު ވަރަށް މުހިންމު ނިންމުމެއް ނިންމާފައި މިއޮތީ. އަޅުގަނޑުމެން އަދި ވަކި ދާއިރާއަކަށް ކުރިމަތިލުމަށް ނުވަތަ ވަކި ދާއިރާއެއް ދޫކޮށްލުމަށް އެކަހަލަ އެއްވެސް މަޝްވަރާއެއް ނުކުރެވޭ. އަދި ދާއިރާތަކަށް ކުރިމަތިލާނީ ކޮންގޮތަކަށްތޯއެއް މަޝްވަރާއެއް ނުކުރެވޭ ޖުމްހޫރީ ޕާޓީގެ ފަރާތުން ޖުމްހޫރީ ޕާޓީގެ މެމްބަރުންގެ ތެރެއިން ރައްޔިތުންގެ މަޖިލީހުގެ ގޮނޑިތަކަށް ވާދަކުރައްވަން ބޭނުންފުޅުވާ ބޭފުޅުންނަށް އެފުރުސަތު ހުޅުވާލީ," އަލީ ސޯލިހު ވިދާޅުވި އެވެ.\nކޯލިޝަން އިން ވެފައިވާ އެއްބަސްވުމުގައިވާ ގޮތުން އެމްޑީޕީ ވާދަ ކުރާނީ 35 ދާއިރާއަށެވެ. އަދި ޖުމްހޫރީ ޕާޓީ ވާދަ ކުރާނީ 22 ދާއިރާއަށެވެ. އަދާލަތު ޕާޓީއަށް 13 ދާއިރާ ލިބޭއިރު މައުމޫންއަށް ލިބޭނީ 17 ދާއިރާ އެވެ.\nނަމަވެސް އެމްޑީޕީ އިން ވަނީ 86 ދާއިރާއަށް ވާދަ ކުރަން ނިންމާފަ އެވެ. އެއާއެކު ޖޭޕީގެ ލީޑަރު ގާސިމް އިބްރާހިމް ވެސް ދާދި ފަހުން ވަނީ ހުރިހާ ދާއިރާއަކަށް ވާދަ ކުރަން އެ ޕާޓީއަށް ވެސް ކެރޭނެ ކަމަށް ވިދާޅުވެފަ އެވެ. އަދި ކުރަން ޖެހިއްޖެއާ އެކަން ވެސް ކުރައްވާނެ ކަމަށް ގާސިމް ވިދާޅުވެފައިވެ އެވެ.


Criminal court ge furathama anhen gaazee akah Dheebaanaz | Mihaaru\nކްރިމިނަލް ކޯޓުގެ ފުރަތަމަ އަންހެން ގާޒީއަކަށް ދީބާނާޒް އައްޔަން ކުރައްވައިފި\nދީބާނާޒް މަގާމަށް އައްޔަންކޮށް ލިއުން ހަވާލުކުރަނީ: އޭނާ އަކީ އެ ކޯޓަށް އައްޔަންކުރި ފުރަތަމަ އަންހެން ފަނޑިޔާރު.-- ފޮޓޯ/މިހާރު\n02 ސެޕްޓެމްބަރ 2020 - 17:13\nޖުޑީޝަލް ސާވިސް ކޮމިޝަން (ޖޭއެސްސީ) އިން ނެރުނު ބަޔާނެއްގައިވަނީ ކްރިމިނަލް ކޯޓުގެ ގާޒީ ކަމަށް ދީބާނާޒް އާއި ސ. ހުޅުދޫ ހެޕީޑްރީމް މުހައްމަދު މިސްބާހު އައްޔަން ކުރެއްވީ އެ ކޮމިޝަންގައި މިއަދު ބޭއްވި ރަސްމިއްޔާތެއްގައި ކަމަށެވެ. އެ ދެ ބޭފުޅުންނަށް ހުވާ ލައި ދެއްވީ ސުޕްރީމް ކޯޓުގެ ފަނޑިޔާރު ހުސްނުއްސުއޫދެވެ. މިއީ ކްރިމިނަލް ކޯޓުގެ ގާޒީކަން އަންހެން ބޭފުޅަކު ކުރައްވާ ފުރަތަމަ ފަހަރެވެ.\nޖޭއެސްސީގެ ބަޔާނުގައިވާ ގޮތުން ކްރިމިނަލް ކޯޓުގެ ގާޒީ ކަމަށް ކުރިމަތިލާން ހުޅުވާލުމުން ކުރިމަތިލެއްވި ބޭފުޅުންގެ ތެރެއިން ދީބާނާޒަކީ ހައިލީ ރެކޮމެންޑެޑް ކަމަށް ކޮމެޓީން ފާހަގަ ކޮށްފައިވާ ބޭފުޅެކެވެ.\nދީބާނަޒަކީ 2008 ވަނަ އަހަރު ޕްރޮސެކިއުޓާ ޖެނެރަލްގެ އޮފީސް އުފެދުނީއްސުރެން ފެށިގެން އެ އޮފީހުގައި މަސައްކަތް ކުރެއްވި ބޭފުޅެކެވެ. އޮކްޓޫބަރު، 2012 ގައި ޑެޕިއުޓީ ޕްރޮސެކިއުޓާ ޖެނެރަލްގެ މަގާމަށް އައްޔަން ކުރެއްވި ދީބާނާޒް އެ މަގާމުން އިސްތިއުފާ ދެއްވީ ނޮވެމްބަރު، 2013 ގަ އެވެ.\nކްރިމިނަލް ކޯޓް ފަނޑިޔާރުން ޖުޑީޝަލް ސާވިސް ކޮމިޝަން ފަނޑިޔާރުން އައްޔަންކުރުން\n21 ކޮމެންޓް, 136 ރިއެކްޝަންސް\nއައްޑޫ. އަލްހާންއާ ތިމާގެ. ކީއްކުރާނީ!\nމަރްހަބާ ދީބާ. ވަރަށް ގާބިލް ބޭފުޅެއް\nދީބާ ނާޒް ފަހުމީ އަކީ ބަރުގަދަ ފަނޑިޔާރެއް ކަމަށް ވާނެ ކަމަށް އުއްމީދު ކުރަމެވެ. ކަމަނާގެ އާއިލާގެ ތެރެއިން އުފެދުނު ބޮޑެތި ފަނޑިޔާރުންގެ ހުކުމް ތަކުން ޖުޑީޝަރީ ފޮތް ތަށް ވަނީ ފުރިފައެވެ.ކާފަ އަބުދުއްﷲ ޖަލާލުއްދީނު( އުއްތަމަ ފަނޑިޔާރު މަނިކިފާނު) ގެ ޒަމާނުން ފެށިގެން ނެވެ .މަރުހަބާ އެވެ\nފޮޓޯގަ ދެމީހުން ހާދަ ވައްތަރޭ. ތިތަނުން ހިސާނަކީ ކޮބާ؟ ޓުވިންސްތަ މީ؟\nއުތުރު މީހަކާ ދެކުނު މީހެއް އެއީ. އަނެއްހެން ދެ ދިވެހިން.\nބަންގާޅަށް ނިމިއްޖެ...ބަންގާޅުގައިވެސް އުޅެނީ ހުސް އަންހެނވެރިން މުޅިގައުމަކީ ހަލާކުވެ ސުންނާފަތިވެފައިވާ ތަނެއް،\nގާޒީ މިސްބާހް ވ މަރުހަބާ. ވ ރަނގަޅުވާނެ ގާޒީއެއް އިރާދަކުރެއްވިއްޔާ.\nއުތަމަ ޖަމިއްޔާގެ މެންބަރެއްގެ ގޮތުގައި މަސައްކަތްކުރީމަ ލިބޭ އިނާމް. މާކުރިން މިސްބާހުއާއި ދީބާނާޒް ނަގާގޮތަށް ވަނީ ނިމިފަ. މީ ރޭވިގެން ކުރިއަށް ދާ ކަންތައްތައް.\n"ދީބާނާޒް އާއި ސ. ހުޅުދޫ ހެޕީޑްރީމް މުހައްމަދު މިސްބާހު"، އޭނަގެ އެޑްރެހަކީ ސިއްރެއްތަ.\nދީބާނާޒް ފަހުމީ އަކީ ގާބިލު އަދި އަދުލު އިންސާފަށް ލޯބި ކުރައްވާ ތައުލީމީ ބޭފުޅެއް. އަދި ފުންނާބުއުސް ޤާނޫނީ ބޭފުޅުންގެ އާއިލާ އަކަށް ނިސްބަތްވާ ބޭފުޅެއް. މަރުހަބާ ދީބާނާޒް!


Konme cigarette akun 1 rufiyaa duty bodukuranee\nކޮންމެ ސިނގިރޭޓަކުން އެއް ރުފިޔާ ޑިޔުޓީ ބޮޑުކުރަނީ\nކޮންމެ ސިނގިރޭޓުން އަނެއްކާވެސް ޑިޔުޓީ ބޮޑުކުރަން ސަރުކާރުން ވަނީ ހުށަހަޅާފައި. -- ފޮޓޯ:\nއިމްޕޯޓު ޑިއުޓީ އާއި ކަސްޓަމްސް ފީ އަށް އަންނަ އަހަރު ސަރުކާރުން ގެންނަ ބަދަލުތަކުގެ ތެރޭގައި ކޮންމެ ސިނގިރޭޓަކުން ޑިޔުޓީގެ ގޮތުގައި އިތުރު އެއް ރުފިޔާ ނަގަން ހުށަހަޅައިފި އެވެ.\nސަރުކާރުން މިއަދު ރައްޔިތުންގެ މަޖިލީހަށް ހުށަހެޅި އަންނަ އަހަރަށް ލަފާކުރާ ދައުލަތުގެ ބަޖެޓުގައި އާމްދަނީ އިތުރުކުރަން ހުށަހަޅާފައި ކަންކަމުގެ ތެރޭގައި، ރާއްޖެއަށް އެތެރެކާ ކުރާ ކޮންމެ ސިނގިރޭޓަކަށް މިހާރު ނަގާ ޑިއުޓީ ދެ ރުފިޔާ އިން ތިން ރުފިޔާ އަށް ބަދަލު ކުރުމަށް ވަނީ ހިމަނައިފަ އެވެ.\nމީގެ ދެ އަހަރު ކުރިން ކޮންމެ ސިނގިރޭޓަކުން ނަގަމުން އައި 1.75 ރުފިޔާގެ ޑިޔުޓީ ވަނީ ދެ ރުފިޔާއަށް ބޮޑުކޮށްފަ އެވެ. އޭރު ގެނައި ބަދަލުގެ ސަބަބުން 20 ސިނގިރޭޓު ހިމެނޭ ފޮށްޓެއްގެ އަގު 70 ރުފިޔާއަށް ވަނީ އުފުލިފަ އެވެ. ނަމަވެސް، އަންނަ އަހަރު ސަރުކާރުން ހުށަހަޅާފައިވާ ބަދަލާއެކު 20 ސިނގިރޭޓު ހިމެނޭ ފޮށްޓެއްގެ އަގު މަދުވެގެން 90 ރުފިޔާއަށް އަރާނެކަމަށް ބެލެވެ އެވެ.\nމަޖިލީހުގައި އަންނަ އަހަރަށް ލަފާ ކުރާ ދައުލަތުގެ ބަޖެޓް ހުށަހަޅުވައި ދެއްވަމުން ފިނޭންސް މިނިސްޓަރު އިބްރާހިމް އަމީރު ވިދާޅުވީ އަންނަ އަހަރަށް ލަފާކޮށް މަޖިލީހަށް ހުށަހެޅުއްވީ 37.5 ބިލިއަން ރުފިޔާ އެވެ. އަންނަ އަހަރަށް އާމްދަނީގެ ގޮތުގައި ލިބޭނެ ކަމަށް ލަފާ ކުރަނީ 29.92 ބިލިއަން ރުފިޔާ އެވެ. އެހެންކަމުން އަންނަ އަހަރަށް ލަފާ ކޮށްފައި ވަނީ 5.7 ބިލިއަން ރުފިޔާގެ ޑެފިސިޓް ނުވަތަ ދަރަނި ބަޖެޓެކެވެ.\nދައުލަތުގެ އާމްދަނީ އިތުރު ކުރުމަށް އަންނަ އަހަރުގެ ބަޖެޓުގައި އާ ފަސް ކަމެއް ހިމަނާފައިވެ އެވެ. އޭގެ ސަބަބުން ދައުލަތަށް 2.5 ބިލިއަން ރުފިޔާ އިތުރުވެގެންދާނެ ކަމަށް ލަފާ ކޮށްފައިވެ އެވެ.\nއަމީރު ވިދާޅުވީ ބަޖެޓު ހުށަހެޅިފައިވާ ގޮތަށް ފާސް ކުރައްވާނެ ކަމަށް އުންމީދު ކުރައްވާ ކަމަށެވެ. މަޖިލީހުން މިހާރު ވަނީ ބަޖެޓު ދިރާސާ ކުރުމަށް ކޮމިޓީއަށް ފޮނުވައިފަ އެވެ.\nދައުލަތުގެ ބަޖެޓް އިމްޕޯޓް އެކްސްޕޯޓް ފިނޭންސް މިނިސްޓްރީ + ދުންފަތުގެ އިސްތިއުމާލް ފިނޭންސް މިނިސްޓަރު އިބްރާހިމް އަމީރު


އިސްރާއީލުން ޣާޒާއަށް ބޮން އަޅަން ފަށައިފި – Haftha\nMon, 25 May, 2020, 11:11 pm\nއިސްރާއީލުން ޣާޒާއަށް ބޮން އަޅަން ފަށައިފި\nއިސްރާއީލުގެ ޔަހޫދީ އަސްކަރިއްޔާއިން ޣާޒާގައި ހަރަކާތްތެރިވާ ހަމާސް ޖަމާއަތުގެ ޓާގެޓްތަކަށް ވަރުގަދަ ހަމަލާތަކެއް ދޭން ފަށައިފިއެވެ.\nޣާޒާގެ އުތުރުގައި އުޅޭ އާންމުން މިއަދު ހަވީރު ސިއްސުވާލީ ބާރުގަދަ ގޮވުންތަކެއްގެ އަޑާއެކުއެވެ. ފަލަސްތީނުގެ މީޑިއާ ރިޕޯޓްތައް ބުނާގޮތުގައި، އިސްރާއީލުން ފޮނުވާލި ހަމަލާ އަމާޒުވީ ޣާޒާގެ ޚާން ޔޫނިސްގެ އިރުމަތީ ފަރާތުގައި އޮންނަ ދަނޑުވެރިކަން ކުރާ ސަރަހައްދަކަށެވެ.\nއޭގެ އިތުރުން ޣާޒާ ކޮންޓްރޯލް ކުރަމުންދާ ހަމާސް ޖަމާއަތަށް ނިސްބަތްވާ ހުސް އިމާރާތްތަކަކަށް ވެސް އިސްރާއީލުން ބޮމުގެ ހަމަލާތަކެއް ދީފައިވާއިރު، ހަބަރުތައް ބުނާގޮތުން، ޣާޒާގެ މީހުން ބައިބޯ ސަރަހައްދެއްގެ މެދުހުރި އިމާރާތަކަށް ބޮން އެޅުމުގެ ސަބަބުން އެ އިމާރާތް ވަނީ ބިމާ ހަމަވެފައެވެ.\nއިސްރާއީލުން ޣާޒާއަށް ވަރުގަދަ ހަމަލާތަކެއް ދޭން މި ފެށީ، ޣާޒާއިން އިސްރާއީލަށް މިއަދު ފޮނުވާލި ކަމަށް ބުނާ ހަމަލައެއް މެދުތެރޭ އިސްރާއީލުގެ ގެއަކަށް އަމާޒުވެ ހަތް މީހުން ޒަހަމްވުމާ ގުޅިގެން އޭގެ ރައްދެއްގެ ގޮތުންނެވެ.\nއިސްރާއީލުން ތުހުމަތު ކުރާ ގޮތުގައި އެ ހަމަލާ ދީފައިވަނީ ހަމާސް ޖަމާއަތުންނެވެ.\nހަމާސްގެ ޕޮލިޓިކަލް ޗީފް އިސްމާއިލް ހަނިއްޔާ ވަނީ، އިސްރާއީލުން ދޭ ހަމަލާތަކަށް އެކަތި ގަނޑަކަށް ވުމަށް ގޮވާލައިފައެވެ.\n“ފަލަސްތީނުގެ އަމާޒަށް އެކި ފަހަރު މަތިން ވަނީ ހަމަލާދީފަ. ގުދުސް، ހުޅަނގު އައްސޭރީ އަދި ޣާޒާގައި ވެސް. އޭގެ އިތުރުން އިސްރާއީލުގެ ޖަލުތަކުގައި ވެސް. މި އަނިޔާވެރިކަމާ ކުރިމަތިލާންވީ މުޅި ގައުމު އެކީގައި. އެކުވެރި އަރަބި ގައުމުތަކުގެ އެއްބާރުލުމާއެކީގައި،” އޭނާ ވިދާޅުވެފައިވެއެވެ.\nޣާޒާގެ ހެލްތު މިނިސްޓްރީގެ ތަރުޖަމާން އަޝްރަފް އަލް ގުދްރާ ވެސް ވިދާޅުވީ، ހަމަލާތަކާ ގުޅިގެން ހޮސްޕިޓަލްތަކާއި މެޑިކަލް ޕޮއިންޓްތައް ތައްޔާރީ ހާލަތަށް ގެނެސް ހައި އެލާޓަށް ގެނެސްފައިވާ ކަމަށެވެ.\nއަދި އިސްރާއީލުން ދޭ ހަމަލާތަކަށް ރައްކާތެރިވެ ތިބުމަށް ހެލްތު މިނިސްޓްރީން ވަނީ ޣާޒާގެ ރައްޔިތުންނަށް ގޮވާލައިފައެވެ.


Niumaage thari enmefahun ossuneetha?\nނިއުމާގެ ތަރި އެންމެ ފަހުން އޮއްސުނީތަ؟\nނިއުމާ މުހައްމަދު - އަވަސް ފޮޓޯ: އަފްޝީން ނަސީރު\nރޭގެ ފިލްމު އެވޯޑްސް ހަފުލާގައި ބަތަލާ ނިއުމާ މުހައްމަދު ބައިވެރިވީ ވަރަށް ވެސް ބޮޑު އުއްމީދުތަކަކާ އެކުގަ އެވެ. އޭނާގެ އެންމެ ބޮޑު ހުވަފެނަކަށް ވެފައި އޮތީ ގައުމީ ފިލްމު އެވޯޑްސްގައި އެންމެ މޮޅު ބަތަލާގެ އެވޯޑް ތިން ވަނަ ފަހަރަށް ކާމިޔާބު ކުރުމެވެ.\nއެވޯޑް ލިބޭނެ ކަމުގެ އުއްމީދު ބޮޑުވީ އެންމެ މޮޅު ބަތަލާގެ އެވޯޑަށް ދެ ފިލްމެއްގެ ވަރުގަދަ ދެ ރޯލަކުން ނޮމިނޭޓްވެފައި އޮތުމުން ކަމަށް ވެސް ވެދާނެ އެވެ. އެހެންކަމުން، ބަލިކޮށް އުޅެމުން ވެސް ރޭގެ އެވޯޑް ހަފުލާގައި ނިއުމާ ބައިވެރިވި އެވެ.\nނަމަވެސް ރާއްޖޭގެ އެންމެ މަޝްހޫރު އަދި ކުޅަދާނަ ބަތަލާގެ ގޮތުގައި ގިނަ ބަޔަކު ސިފަކުރާ ނިއުމާ ރޭގެ ހަފުލާ ނިންމާލީ ހުސްއަތާ އެވެ. މިއީ ވަރަށް މަދުން ނޫނީ ނުފެންނަ މަންޒަރެކެވެ. އެވޯޑަކަށް ނޮމިނޭޓްވެ ނިއުމާ ބަލިވި ފަހަރެއް މިނޫނީ ނުދެ އެވެ.\nރޭގެ ހަފުލާގައި ނިއުމާ ވަނީ ހަފުލާ އެއްކޮށް ނުނިމެނީސް ދަރުބާރުގޭ ދޫކޮށް ގޮސްފަ އެވެ. އޭނާ ނުކުމެގެން ދިޔައީ އެވޯޑް ނުލިބިގެން ހިތްހަމަނުޖެހިގެންނެއް ނޫނެވެ. އޭނާ މި ދުވަސްކޮޅު އުޅެނީ ފައިގެ އޮޕަރޭޝަނެއްކޮށްގެން ކުޑަކޮށް ބަލިވެ އެވެ.\nއެންމެ މޮޅު ބަތަލާގެ އެވޯޑަށް ނިއުމާ ވާދަކުރީ "މިހަށިން ފުރާނަ ދަންދެން" އާއި "ސަޒާ" އިންނެވެ. މި އެވޯޑް ގެންދިޔައީ ބޮޑެތި ހުރިހާ އެވޯޑްތަކެއް ވެސް ރޭ ލިބުނު ފިލްމު "ލޫދިފާ" ގެ ބަތަލާ މަރިޔަމް އަފީފާ އެވެ. މި އެވޯޑާ އެކު އެންމެ މޮޅު އެކްޓްރެސްގެ ރޭހުގައި ގައުމީ އެވޯޑްސްގައި އަފީފާ މިހާރު ނިއުމާއާ އެއްވަރުވީ އެވެ.\nއަފީފާ އަށް ވަނީ "ވާލޯބި އެނގޭނަމަ" އިން ވެސް އެންމެ މޮޅު އެކްޓްރެސްގެ އެވޯޑް ލިބިފަ އެވެ. ނިއުމާ އަށް މީގެ ކުރިން މި އެވޯޑް ލިބިފައި ވަނީ "ކަލާޔާނުލާ" އާއި މިދިޔަ އަހަރު ބޭއްވި އެވޯޑްސްގައި ފިލްމު "ނިއުމާ" އިންނެވެ.\nރޭގެ ހަފުލާގައި ބަލިވެގެން ދިޔަ ނަމަވެސް ނިއުމާއަކީ ޔަގީނަށް ވެސް އަދިވެސް ދިވެހި ސިނަމާގެ އެއް ވަނަ އެވެ. ފިލްމީ ދާއިރާ އަށް ވަންނަ ޒުވާން ބަތަލާއިންނަށް އެންމެ ބޮޑު އެހީތެރިކަމެއް ފޯރުކޮށްދޭ ނަމަކީ ވެސް މިއީކަން ފާހަގަކޮށްލަން ޖެހެ އެވެ.\nއެއަށް ފަހު ޖެހިގެން އައި އަހަރު އޭނާ ވަޒީފާ އަދާކުރަން ފެށީ މާލޭގެ ޓެކްސީ ސެންޓަރެއްގަ އެވެ. އެތަނުގައި ގާތްގަނޑަކަށް ހަތް މަސްވީ ތަނުން އޭނާ އަށް ގުޅަނީ މަރިޔަމް ޝައުގީ ނަމަކަށް ކިޔާ މީހެކެވެ. ނިއުމާގެ އަޑު ރީތިވެގެން، އެކްޓްކުރުގެ ފުރުސަތު ނިއުމާ އަށް ހޯދައި ދިނުމަށެވެ.\nއޭނާގެ ބޮޑު ސްކްރީން ކެރިއަރު ފެއްޓީ 1995 ވަނަ އަހަރު ނެރުނު ދިވެހި ފިލްމު "ހަގު އަނބި" އިންނެވެ. ނަމަވެސް އޭނާ ކުޅުނު ފުރަތަމަ ފިލްމަކީ "ބަދަލް" އެވެ. މި ތަޖުރިބާތަކަށް ފަހު ނިއުމާ، ރާއްޖެ އަށް މަޝްހޫރުކޮށްލަދިން ފިލްމަކީ "ފަތިސްހަނދުވަރު" އެވެ. އެއީ 1998 ވަނަ އަހަރެވެ.\nނިއުމާއކީ ރާއްޖޭގައި ފިލްމުތަކަށް ހާއްސަކޮށްގެން ބޭއްވި ހުރިހާ އެވޯޑް ހަފުލާތަކެއްގައި ރަން ވަނަ ހާސިލުކޮށްފައިވާ ބަތަލާއެކެވެ. އެންމެ މޮޅު ބަތަލާގެ އިތުރުން އޭނާ ވަނީ މޯލްޑިވްސް ފިލްމު އެވޯޑްސްގައި އެންމެ މޮޅު ޑައިރެކްޓަރުގެ އެވޯޑް ވެސް ހާސިލުކޮށްފަ އެވެ.


Ras Online - ރައީސް ނަޝީދު ފަރުވާއަށް ވަޑައިގެންނެވިފަހުން ރައީސް ޞާލިހު ނުގުޅުއްވާ: ދޮންބިލެއް\nރައީސް ނަޝީދު ފަރުވާއަށް ވަޑައިގެންނެވިފަހުން ރައީސް ޞާލިހު ނުގުޅުއްވާ: ދޮންބިލެއް\nއަހުމަދު މަސްނޫމް 24 ޖުލައި 2021 - 9:29\nބޮމުގެ ހަމަލާއަށް ފަރުވާ ހޯއްދެވުމަށް ކުރީގެ ރައީސް، ރައީސް މުހައްމަދު ނަޝީދު ޖަރުމަންވިލާތަށް ވަޑައިގެންނެވިފަހުން ރައީސުލްޖުމްހޫރިއްޔާ އިބްރާހިމް މުހައްމަދު ޞާލިހު، އެމަނިކުފާނަށް ގުޅުއްވާފައިނުވާކަން ހާމަވެއްޖެއެވެ.\nމެއި މަހުގެ6ވަނަ ދުވަހުގެރޭ މާލޭގައި ދިން ޓެރަރިސްޓް ހަމަލާގައި ލިބިވަޑައިގެންނެވި އަނިޔާތަކާ ގުޅިގެން އިތުރު ފަރުވާ ހޯއްދެވުމަށް ރައީސް ނަޝީދު ޖަރުމަންވިލާތަށް ވަޑައިގެންނެވީ މޭމަހުގެ 13 ވަނަ ދުވަހުއެވެ. އަދި ޖަރުމަންވިލާތުން ފަރުވާ ހޯއްދެވުމަށްފަހު ރައީސް ނަޝީދު މިހާރު ހުންނެވީ އިނގިރޭސިވިލާތުގައެވެ.\nރައީސް ނަޝީދުގެ އަރިސް ބޭފުޅެއްކަމަށްވާ، ބިލެއްދޫ ދާއިރާގެ މެމްބަރު އަހުމަދު ހަލީމް (ދޮންބިލެއް) ވިދާޅުވީ ރައީސް ނަޝީދު ފަރުވާއަށް ރާއްޖެއިން ބޭރަށް ވަޑައިގެންނެވިފަހުން އެމަނިކުފާނުގެ ހާލުކޮޅު ބައްލަވާލަންވެސް، ރައީސް ޞާލިހު ގުޅުއްވާފައިނުވާކަމަށް ރައީސް ނަޝީދު ވިދާޅުވިކަމަށެވެ. އަދި އެވާހަކަ އަޑުއިވުމުން ހައިރާންވެ ވަޑައިގެން، ވަރަށް ބޮޑަށް ދެރަވެއްޖެކަމަށްވެސް ދޮންބިލެއް ވިދާޅުވިއެވެ.\nރައީސް ނަޝީދުގެ ހާލުކޮޅު ބައްލަވާލައްވަން ރައީސް ޞާލިހު ނުގުޅުއްވާކަމަށް ދޮންބިލެއް ވިދާޅުވެފައި މިވަނީ ރައީސް ޞާލިހާއި ރައީސް ނަޝީދުގެ ގުޅުން ވަރަށް ބޮޑަށް ގޯސްވެފައިވާ ދަނޑިވަޅެއްގައެވެ. އަދި އެކަމުގެ ސަަބަބުން އެމްޑީޕީގެ ތެރޭގައި ރައީސް ޞާލިހަށް ތާއީދުކުރާ ފެކްޝަނަކާއި ރައީސް ނަޝީދަށް ތާއީދުކުރާ ފެކްޝަނެއް ވަނީ އުފެދިފައެވެ. އަދި ސަރުކާރާއި ދެކޮޅަށް އެމްޑީޕީގެ ތެރެއިން ބަޔަކު މަސައްކަތްކުރަމުންދާއިރު، އެ ފަރާތްތަކާއި ދެކޮޅަށް ފިޔަވަޅު އެޅުމަށްވެސް ބައެއް ފަރާތްތަކުން ދަނީ ގޮވާލަމުންނެވެ.\nރައީސް ނަޝީދު ދާދިފަހުން ވަނީ ރައީސް ޞާލިހާއެކު އޮތް ސިޔާސީ ގުޅުން ކަނޑުއްވައި ލެއްވިކަން ވެސް އިޢުލާން ކުރަށްވާފައެވެ. އަދި އެމަނިކުފާނު ހުންނެވީ ސަރުކާރާ ދެކޮޅު ފަރާތްތަކާ ގުޅިވަޑައިގެންވެސް މަސައްކަތް ކުރަށްވާން ކަމަށް ވެސް ހާމަކުރަށްވާފައި ވެއެވެ.